covid test positivity rate ഇന്ന് കൊവിഡ് ടെസ്റ്റ് പോസിറ്റിവിറ്റി നിരക്ക് 9.53 ശതമാനം\nഇന്ന് കൊവിഡ് ടെസ്റ്റ് പോസിറ്റിവിറ്റി നിരക്ക് 9.53 ശതമാനം\nസംസ്ഥാനത്തെ ഇന്ന് കൊവിഡ് ടെസ്റ്റ് പോസിറ്റിവിറ്റി നിരക്ക് 9.53 ശതമാനം. കഴിഞ്ഞ 24 മണിക്കൂറിനിടെ 67,369 സാമ്പിളുകളാണ് പരിശോധിച്ചത്. അതില് 6419 പേര്‍ക്ക് കൊവിഡ് സ്ഥിരീകരിച്ചതായി ആരോഗ്യ വകുപ്പ് മന്ത്രി കെ കെ ശൈലജ അറിയിച്ചു. റുട്ടീന് സാമ്പിള്, എയര്‍പോര്‍ട്ട് സര്‍വയിലന്‍സ്, പൂള്‍ഡ് സെന്റിനല്, സിബി നാറ്റ്, ട്രൂനാറ്റ്, സിഎല്‍ഐഎ, ആന്റിജന് അസ്സെ എന്നിവ ഉള്‍പ്പെടെ ഇതുവരെ ആകെ 56,21,634 സാമ്പിളുകളാണ് പരിശോധനയ്ക്കായി അയച്ചത്.\nRead Also : സംസ്ഥാനത്ത് ഇന്ന് 6419 പേര്‍ക്ക് കൊവിഡ് സ്ഥിരീകരിച്ചു; 5576 പേര്‍ക്ക് സമ്പര്‍ക്കത്തിലൂടെ രോഗം\nStory Highlights – covid, test positivity rate, coronavirus


'മോഹന്‍ലാലിനെ ചൂലുകൊണ്ടടിച്ചു' അത് ചോദിച്ച് വാങ്ങിയത്, തുണി ഇല്ലാതെ അഭിനയിക്കില്ല!; കുളപ്പുള്ളി ലീല - metromatinee.com Lifestyle Entertainment & Sports\nമലയാള സിനിമാ പ്രേക്ഷകര്‍ക്ക് കുളപ്പുള്ളി ലീല എന്ന താരത്തെ പരിചയപ്പെടുത്തേണ്ട ആവശ്യമില്ല. ശക്തമായ സ്ത്രീ കഥാപാത്രങ്ങളിലൂടെയും കോമഡി കഥാപാത്രങ്ങളിലൂടെയും പ്രേക്ഷകരുടെ മനസ്സില് ഇടം പിടിച്ച താരമാണ് ലീല. നീണ്ട ഇടവേളയ്ക്ക് ശേഷം റിലീസ് ചെയ്ത വിജയുടെ മാസ്റ്റര് എന്ന ചിത്രത്തിലും ലീല ശ്രദ്ധേയമായ കഥാപാത്രത്തെ അവതരിപ്പിച്ചിരുന്നു. നീണ്ട നാളായി സിനിമാ മേഖലയില് നില്‍ക്കുന്ന താന് മോഹന്‍ലാലിനെ ചൂലു കൊണ്ടു തല്ലിയിട്ടുണ്ടെന്നും പറയുകയാണ് ലീല. ഒരു പ്രമുഖ മാധ്യമത്തിന് നല്‍കിയ അഭിമുഖത്തിലായിരുന്നു ലീല ഇതേ കുറിച്ച് പറഞ്ഞത്.\nതാന് കഴിവുള്ള വ്യക്തി ആണെന്നോ നല്ല നടിയാണെന്നോ ഒന്നും പറയാന് തയ്യാറല്ല. കലാ ജീവിതത്തില് ഞാനിന്നും വെറും ശിശു. ഒന്നാം ക്ലാസില് പഠിക്കുന്ന കുട്ടിയാണ്. മോഹന്‍ലാല്, മമ്മൂട്ടി, ദിലീപ്, ജയസൂര്യ, ഫഹദ് ഫാസില് എന്നിങ്ങനെ മലയാളത്തിലെ സൂപ്പര് താരങ്ങള്‍ക്കൊപ്പം അഭിനയിക്കാന് സാധിച്ചിട്ടുണ്ട്. ദുല്‍ഖറിന്റെ കൂടെ മാത്രം അഭിനയിക്കാന് സാധിച്ചിട്ടില്ലെന്നും കുളപ്പുള്ളി ലീല പറയുന്നു.\nഅയാള് കഥ എഴുതുകയാണ് എന്ന സിനിമയില് മോഹന്‍ലാലിനെ ചൂല് കൊണ്ട് തല്ലുന്ന സീനിനെ കുറിച്ചും ലീല പറഞ്ഞിരുന്നു. ഈ ഒരു സീന് എടുക്കുമ്പോള് ചേച്ചി മോഹന്‍ലാലിനെ ചൂല് കൊണ്ട് തല്ലണമെന്നായിരുന്നു കമല് സാര് പറഞ്ഞത്. അപ്പോള് തന്നെ അടിക്കാന് ബുദ്ധിമുട്ടാണെന്ന് പറഞ്ഞു. കുറേ തവണ പറ്റില്ലാ എന്നും പറഞ്ഞപ്പോള് ഇത് കേട്ട് വന്ന മോഹന്‍ലാല് ‘അതിനെന്തിനാണ് മടിക്കുന്നത്. കേരളത്തിലെന്നല്ല ഇന്ത്യ മഹാരാജ്യത്തില് തന്നെ എന്നെ ആരും ചൂല് കൊണ്ട് തല്ലിയിട്ടില്ല. മോഹന്‍ലാലിനെ ചൂല് കൊണ്ട് അടിച്ചിട്ടുണ്ടെന്ന് പുറത്തിറങ്ങി പറഞ്ഞൂടേ.. എന്നാണ് അദ്ദേഹം പറഞ്ഞത്. പുതിയ വലിയൊരു ചൂല് അവിടെ ഉണ്ടായിരുന്നു. റിഹോഴ്‌സലിട്ടപ്പോള് ഞാന് തല്ലിയില്ല. എന്താ ചേച്ചി തല്ലാത്തതെന്ന് ലാല് ചോദിച്ചു. ഷോട്ടിന് തല്ലിക്കൊളാമെന്ന് ഞാനും പറഞ്ഞു. അപ്പോള് ചേച്ചി ഒരു ആര്‍ട്ടിസ്റ്റ് അല്ലേ, അത് ശരിയല്ല, എനിക്ക് ദേഷ്യം വരുമെന്ന് ലാല് പറഞ്ഞു. എന്നാല് ഷോട്ടിന് നല്ലത് പോലെ കൊടുത്തു. ചൂലിന്റെ പുല്ലൊക്കെ തെറിച്ച് എന്റെ കണ്ണില് വരെ കൊണ്ടു.\nആമേനിലെ ഒരു ഡയലോഗിനെ കുറിച്ച് കെപിഎസി ലളിത ചേച്ചിയും ശ്രീലത നമ്പുതിരിയുമൊക്കെ എന്റെ അടുത്ത് ചോദിച്ചിരുന്നു. ഒരു എഴുത്തുകാരന് എഴുതിയ ഡയലോഗ്, ഒരു സംവിധായകന് പറഞ്ഞ് തരുമ്പോള് ഒരു ആര്‍ട്ടിസ്റ്റിന് എന്ത് കൊണ്ട് പറഞ്ഞൂടാ എന്നാണ് കുളപ്പുള്ളി ലീല ചോദിക്കുന്നത്. എനിക്കൊരു നിര്‍ബന്ധമുള്ളത് അഭിനയിക്കുമ്പോള് തുണി വേണം എന്നതാണ്. കാലിന്റെ മുട്ടിന് താഴെ വരെ തുണി ഞാന് കയറ്റും. മുട്ടിന് താഴെ വരെയുള്ള എന്ത് വസ്ത്രവും ഞാനിടും. എന്ന് മാത്രമേ നിര്‍ബന്ധമുള്ളുവെന്നും നടി പറയുന്നു. സിനിമയിലെത്തിയിട്ട് 24 വര്‍ഷമായി. ഇക്കാലം കൊണ്ട് എല്ലാം ഉണ്ടായത് അതിന് ശേഷമാണ്. സ്‌നേഹവും സാമ്പത്തികവും പ്രശസ്തിയുമെല്ലാം കലയിലൂടെയാണ് എനിക്ക് കിട്ടിയതെന്നും നടി വ്യക്തമാക്കുന്നു.\nവല്ലപ്പോഴുമാണ് മലയാള സിനിമയില് ഒരു അവസരം ലഭിയ്ക്കുന്നത്. വിളിച്ചാല് തന്നെ പ്രതിഫലമായി പത്തായിരം ചോദിച്ചാല് അയ്യായിരം തന്ന് ഒതുക്കും. ഇത്ര രൂപ വേണം എന്നാവശ്യപ്പെട്ടാല്, വളരെ കുറഞ്ഞ സംഖ്യയ്ക്ക് ചേച്ചിക്ക് പകരം മറ്റൊരാള് ഉണ്ടെന്ന് പറയും. അഭിനയമല്ലാതെ മറ്റൊരു തൊഴിലും എനിക്കറിയില്ല. ഈ അറുപത്തിനാലാമത്തെ വയസ്സില് മറ്റൊരു ജോലിയ്ക്കും പോകാന് കഴിയിലല്ലോ.. സിനിമയോടൊപ്പം സീരിയലുകളിലും ഞാന് അഭിനയിച്ചിരുന്നു. ഇപ്പോള് തമിഴ് സിനിമകള് വരുന്നുണ്ട്. മലയാളത്തില് അവസരമില്ലാത്തത് കൊണ്ടാണ് തമിഴ് സിനിമയില് അഭിനയിച്ചത്. മരുതിലെ അപ്പ എന്നു വിളിക്കുന്ന മുത്തശ്ശി വേഷം ഏറെ ശ്രദ്ധിക്കപ്പെട്ടിരുന്നു.\nസിനിമയുടെ ചക്രം ചലിക്കണമെങ്കിൽ സിനിമകൾ വരികയും അത് കാണുകയും ചെയ്യേണം! നിങ്ങൾ തീയേറ്ററിലേക്ക് വരണമെന്ന് അഭ്യർത്ഥിക്കുന്നു; വീഡിയോയുമായി മോഹൻലാൽ


ജേക്കബ് തോമസിനെതിരെ അഴിമതി കേസ്: വിജിലൻസ് കോടതിയിൽ എഫ്ഐആർ\nതിരുവനന്തപുരം: മുൻ വിജിലൻസ് ഡയറക്ടർ ജേക്കബ് തോമസിനെതിരെ അഴിമതി കേസ്. വിജിലൻസ് കമ്മീഷൻ കോടതിയിൽ എഫ് ഐ ആർ സമര്‍പ്പിച്ചു. ജേക്കബ് തോമസ് തുറമുഖ വകുപ്പ് ഡയറക്ടറായിരിക്കെ അഴിമതി നടത്തിയെന്നാണ് വിജിലൻസ് എഫ്ഐആറില് പറയുന്നത്.\nഡ്രെഡ്ജര് വാങ്ങിയതില് അഴിമതി ഉണ്ടെന്നാണ് കേസ്. ഡ്രെഡ്ജര് വാങ്ങാന് എട്ട് കോടിയാണ് അനുവദിച്ചതെങ്കിലും 19 കോടിക്കാണ് ഡ്രെഡ്ജര് വാങ്ങിയത് എന്ന് എഫ് ഐ ആര് പറയുന്നു. വിജിലൻസും ഹൈക്കോടതിയും പരിശോധിച്ച് തള്ളിയ ആരോപണത്തിലാണ് വീണ്ടും കേസ്.\nജേക്കബ് തോമസിന്‍റെ രാഷ്ട്രീയ പ്രവേശനം വാര്‍ത്തകളില് ഇടം പിടിച്ചതിനു പിന്നാലെയാണ് പുതിയ കേസ്. കേരളാ കാഡറിലെ ഏറ്റവും സീനിയറായ ഐപിഎസ് ഉദ്യോഗസ്ഥൻ നിലവിൽ ജേക്കബ് തോമസാണ്. എന്നാൽ 2017 ഡിസംബർ മുതൽ ജേക്കബ് തോമസ് സസ്പെൻഷനിലാണ്.\nഇടതുമുന്നണി സർക്കാർ അധികാരത്തിൽ വന്നപ്പോൾ മുഖ്യമന്ത്രി പിണറായി വിജയന്‍റെ അടുത്ത വൃത്തങ്ങളിലുള്ളയാളായിരുന്നു ജേക്കബ് തോമസ്. കഴിഞ്ഞ യുഡിഎഫ് സർക്കാരിനെതിരായി ജേക്കബ് തോമസ് ഉന്നയിച്ച ആരോപണങ്ങളെല്ലാം തെരഞ്ഞെടുപ്പിൽ ഇടത് മുന്നണിക്ക് നേട്ടമായിരുന്നു. വിജിലൻസ് ഡയറക്ടറായി ജേക്കബ് തോമസിനെ നിയമിക്കാനുള്ള സുപ്രധാന നീക്കവും സർക്കാർ നടത്തി.\nഎന്നാൽ ഇ പി ജയരാജന്‍റെ ബന്ധുനിയമനക്കേസിൽ ജേക്കബ് തോമസ് പിടിമുറുക്കിയതോടെ ഇടത് സർക്കാരിന്‍റെ മുഖം കറുത്തു. ജേക്കബ് തോമസ് സർക്കാറിന് അനഭിമതനായി. ആദ്യം വിജിലൻസ് ഡയറക്ടർ സ്ഥാനത്ത് നിന്ന് ജേക്കബ് തോമസിനെ മാറ്റി. പിന്നെ തുടരെത്തുടരെ മൂന്ന് സസ്പെൻഷനുകൾ. ആദ്യ സസ്പെൻഷൻ ഓഖി ദുരന്തത്തിൽ സർക്കാരിന് പാളിച്ച പറ്റിയെന്ന പ്രസംഗത്തിന്‍റെ പേരിൽ. അനുവാദമില്ലാതെ 'സ്രാവുകൾക്കൊപ്പം നീന്തുമ്പോൾ' എന്ന പുസ്തകമെഴുതിയതിന്. മൂന്നാമത്തേതാകട്ടെ, സംസ്ഥാനത്തെ നിയമവാഴ്ച തകരാറിലാണെന്ന പ്രസ്താവനയെത്തുടർന്നാണ് രണ്ടാമത്തെ സസ്പെൻഷന്.\nജേക്കബ് തോമസിന്‍റെ ആദ്യ സസ്പെൻഷൻ കഴിഞ്ഞ വർഷം ഡിസംബർ 20 -നായിരുന്നു. ഇത് കേന്ദ്രസർക്കാർ അംഗീകരിച്ചില്ല. സസ്പെൻഷൻ ഉത്തരവും അതിനുളള കാരണങ്ങളും കേന്ദ്രത്തെ സമയബന്ധമായി അറിയാക്കാത്തത് കൊണ്ടായിരുന്നു കേന്ദ്രസർക്കാർ സസ്പെൻഷൻ അംഗീകരിക്കാതിരുന്നത്. ജേക്കബ് തോമസ് സർവ്വീസിലേക്ക് തിരിച്ചുവരാനിടയായപ്പോള് സർക്കാരിന്‍റെ അനുവാദമില്ലാതെ പുസ്തകമെഴുതിയതിന് വീണ്ടും ജേക്കബ് തോമസിനെ സസ്പെന്‍റ് ചെയ്തു. ഇടത് സർക്കാരുമായി ഇടഞ്ഞതുൾപ്പടെയുള്ള വിവാദവിഷയങ്ങൾ വിശദമായി എഴുതിയ പുസ്തകമായിരുന്നു 'സ്രാവുകൾക്കൊപ്പം നീന്തുമ്പോൾ'.


അപരിചിതയായ യുവതിക്ക് സ്വന്തം വൃക്ക സമ്മാനിച്ച് വെൽഡിങ് തൊഴിലാളി മാതൃകയായി | Pathanamthitta Media\nThursday, October 28, 2021 5:49 pm\nഅപരിചിതയായ യുവതിക്ക് സ്വന്തം വൃക്ക സമ്മാനിച്ച് വെൽഡിങ് തൊഴിലാളി മാതൃകയായി\nചെറുതുരുത്തി : വിധിയുടെ വിളയാട്ടം ജീവിത സ്വപ്നങ്ങളത്രയും തകർത്തെറിഞ്ഞ അപരിചിതയായ യുവതിക്ക് സ്വന്തം വൃക്ക സമ്മാനിച്ച് വെൽഡിങ് തൊഴിലാളിയുടെ മാതൃക. ചെറുതുരുത്തി നെടുമ്പുര സ്വദേശി കുളഞ്ചേരി മണികണ്ഠനാണ് (45) പാലക്കാട് ജില്ലയിലെ കാവഞ്ചേരി പഞ്ചായത്തിൽ കഴഞ്ഞി സൗത്ത് അയ്യൻപുളി വീട്ടിൽ മധുവിെൻറ ഭാര്യ സൗമ്യക്ക് (22) വൃക്ക പകുത്ത്നൽകുന്നത്. സൗമ്യയുടെ ജീവിത കഥ ആരുടെയും കണ്ണ് നിറക്കുന്നതാണ്. ചെറു പ്രായത്തിൽ തന്നെ അനുഭവിച്ചു തീർക്കാത്ത ദുരിതങ്ങളില്ല. ഭർത്താവ് മധു വൃക്ക രോഗിയാണ്.\nപിതാവിന് കടുത്ത പ്രമേഹം. മാതാവ് അർബുദം ബാധിച്ച് മരിച്ചു. നാലു വയസ്സുകാരിയുടെ മാതാവുകൂടിയാണ് സൗമ്യ. ജീവിത പ്രയാസങ്ങളിലൂടെയുള്ള യാത്രക്കിടയിലാണ് സൗമ്യയെ സങ്കടക്കടലിലേക്ക് തള്ളിയിട്ട് വൃക്ക തകരാറിലായത്.മാറ്റിവെക്കുക മാത്രമാണ് ഏക വഴിയെന്ന് വൈദ്യശാസ്ത്രം വിധിയെഴുതിയതോടെ ജീവിതം വഴിമുട്ടി.വൃക്ക ലഭിക്കലും മാറ്റിവെക്കാനുള്ള പണവും പ്രതിസന്ധിയായി. ഇതിനിടയിലാണ് പെരിങ്ങോട്ടുകുറിശ്ശി ദയ ചാരിറ്റബ്ൾ ട്രസ്റ്റ് സൗമ്യയുടെ കദനകഥ അറിയുന്നത്.\nഇവർ ചികിത്സ സഹായ സമിതി രൂപവത്കരിച്ച് സമൂഹ മാധ്യമങ്ങളിലൂടെ വൃക്കക്കു വേണ്ടി അന്വേഷണം ആരംഭിച്ചു. ഇങ്ങനെയാണ് സൗമ്യയുടെ ദയനീയത മണികണ്ഠൻ അറിയുന്നത്. പിന്നീടൊന്നും ചിന്തിച്ചില്ല. വീട്ടുകാരുമായി സംസാരിച്ച് സൗമ്യയെ സ്വന്തം സഹോദരിയായി ഏറ്റെടുക്കാൻ തീരുമാനിക്കുകയായിരുന്നു. ഭാര്യ പ്രീതയും മക്കളായ മിഥുൻരാജ്, ശ്രീരാജ് എന്നിവരും പരിപൂർണ പിന്തുണ നൽകിയതോടെ വൃക്ക പകുത്തു നൽകാൻ തീരുമാനമായി. പരിശോധനകളിൽ വൃക്ക സൗമ്യക്ക് ചേരുന്നതാണെന്ന് കണ്ടെത്തി. അടുത്ത ദിവസം ശസ്ത്രക്രിയ നടക്കും. നന്മയുടെ വടവൃക്ഷമായി മാറിയ മണികണ്ഠനെ ദയ ചാരിറ്റബ്ൾ ട്രസ്റ്റ് അനുമോദിച്ചു. സൗമ്യയുടെ ചികിത്സക്കുള്ള പണം ട്രസ്റ്റ് കണ്ടെത്തിയിട്ടുണ്ട്.\nPrevious articleആയിരം രൂപയുടെ മീനിന് വില 200 – അയക്കൂറയും ആവോലിയും സുലഭം ; മീനിന് റെക്കോര്‍ഡ് വിലത്തകർച്ച\nNext articleരാഹുൽ ഗാന്ധി പാർട്ട്ടൈം രാഷ്ട്രീയക്കാരനെന്ന് കേന്ദ്രമന്ത്രി പ്രഹ്ലാദ് ജോഷി


news | മുൻ കുറ്റവാളികളുടെ കോൺഫറൻസിൽ പങ്കെടുക്കാൻ അനുമതി ലഭിച്ചപ്പോൾ രണ്ട് നിരപരാധികളെ കുത്തിക്കൊന്നു; പൊലീസ് നിരീക്ഷണത്തിൽ ഉണ്ടായിട്ടും ഉസ്മാൻ ഖാനെ തടയാൻ കഴിഞ്ഞില്ല; വെടിയേറ്റ് മരിച്ച ഉസ്മാൻ ഖാനെപ്പോലെ ഇനിയും എത്രപേർ? - MarunadanMalayalee.com\nDecember 01, 201912:41 PM IST Permalink\nലണ്ടൻ: ലണ്ടൻ നഗരത്തിലേക്ക് പ്രവേശനാനുമതി ഇല്ലാതിരുന്നയാളാണ് കഴിഞ്ഞദിവസം ലണ്ടൻ ബ്രിഡ്ജിൽ കത്തിയാക്രമണം നടത്തുകയും രണ്ട് നിരപരാധികളെ കുത്തിക്കൊല്ലുകയും ചെയ്ത ഉസ്മാൻ ഖാനെന്ന് വ്യക്തമായി. ഭീകരാക്രമണം ആസൂത്രണം ചെയ്തതിന് ജയിൽ ശിക്ഷ അനുഭവിച്ച ഉസ്മാന്റെ ശിക്ഷാവ്യവസ്ഥകളിലൊന്നായിരുന്നു ലണ്ടനിൽ കടക്കരുതെന്നത്. എന്നാൽ, മുൻ തടവുകാർ ചേർന്ന് നടത്തുന്ന കോൺഫറൻസിൽ പങ്കെടുക്കാനായി ഈ വ്യവസ്ഥയിൽ ഒരു ദിവസത്തെ ഇളവ് നേടിയെടുത്താണ് ഉസ്മാൻ ലണ്ടനിലേക്ക് കടന്നതും ആക്രമണം നടത്തിയതും.\n20 കർശന ഉപാധികളോടെയാണ് ഉസ്മാനെ ജയിൽ മോചിതനാക്കിയത്. അതിലൊന്നായിരുന്നു ലണ്ടനിൽ കടക്കരുതെന്നത്. എന്നാൽ, ഒരുദിവസത്തേക്ക് അനുവദിക്കണമെന്ന അപേക്ഷ അംഗീകരിച്ച അധികൃതർ, അതിത്ര വലിയ കുഴപ്പത്തിനിടയാക്കുമെന്ന് കരുതിയിരുന്നില്ല. കേംബ്രിഡ്ജ് സർവകലാശാലയാണ് മുൻ തടവുകാരുടെ കോൺഫറൻസ് സംഘടിപ്പിച്ചിരുന്നത്. അതിൽ പങ്കെടുക്കുന്നതിനുവേണ്ടിയാണ് ഉസ്മാൻ അപേക്ഷിച്ചതും. തടവുശിക്ഷയോടെ ഉസ്മാന് മാനസാന്തരം വന്നുവെന്ന് കരുതിയ അധികൃതർ അതിന് അനുമതി നൽകുകയായിരുന്നു.\nലണ്ടൻ ബ്രിഡ്ജിൽ കഴിഞ്ഞദിവസം ഉസ്മാൻ നടത്തിയ ആക്രമണത്തിൽ രണ്ടുപേർ മരിക്കുകയും മറ്റു ചിലർക്ക് ഗുരുതരമായി പരിക്കേൽക്കുകയും ചെയ്തിരുന്നു. നാട്ടുകാരുടെ അവസരോചിതമായ ഇടപെടലിലൂടെയാണ് ഇയാളെ കീഴ്‌പ്പെടുത്താനായത്. കീഴ്‌പ്പെടുത്തിയെങ്കിലും അക്രമവാസന തുടർന്ന ഇയാളെ പിന്നീട് പൊലീസുകാർ വെടിവെച്ചുകൊല്ലുകയായിരുന്നു. രണ്ടുവർഷം മുമ്പ് ഭീകരാക്രമണം നടന്ന ബോറോ മാർക്കറ്റിന് സമീപത്താണ് ഇക്കുറിയും ആക്രമണമുണ്ടായത്. ഉസ്മാനെ ലണ്ടനിലേക്ക് പ്രവേശിപ്പിക്കാൻ അനുമതി കൊടുത്തതാണ് എല്ലാ പിഴവുകൾക്കും കാരണമായത്.\nപ്രധാനമന്ത്രി ബോറിസ് ജോൺസണിനെ വധിക്കാൻ പദ്ധതിയിട്ടതിനും ലണ്ടൻ സ്‌റ്റോക്ക് എക്‌സ്‌ചേഞ്ച് ഉൾപ്പെടെയുള്ള കെട്ടിടങ്ങളിൽ സ്‌ഫോടനം ആസൂത്രണം ചെയ്തതിനുമാണ് ഉസ്മാൻ 2012-ൽ ജയിലിലായത്. കർശന ഉപാധികളോടെ കഴിഞ്ഞവർഷം ഡിസംബറിൽ ഇയാളെ ജാമ്യത്തിൽ വിടുകയായിരുന്നു. ജയിൽ ശിക്ഷ അനുഭവിച്ചയാൾ എന്നുള്ള ടാഗ് എല്ലായ്‌പ്പോഴും ധരിക്കണമെന്നും മാനസാന്തരത്തിനുള്ള ക്ലാസ്സുകളിൽ പങ്കെടുക്കണമെന്നും ജാമ്യവ്യവസ്ഥയിലുണ്ടായിരുന്നു. പൊലീസിന്റെ കർശന നിരീക്ഷണത്തിലുമായിരുന്നു ഇയാൾ.\nജയിൽ മോചിതനായശേഷം വളരെ മാന്യമായ പെരുമാറ്റത്തിലൂടെ അധികൃതരെ കബളിപ്പിച്ച ഉസ്മാൻ, അവസരം കാത്തിരിക്കുകയായിരുന്നുവെന്നാണ് ലണ്ടൻ ബ്രിഡ്ജ് ആക്രമണത്തിൽനിന്ന് വ്യക്തമാകുന്നത്. ലണ്ടനിൽ പ്രവേശിക്കാനുള്ള പഴുതായി മുൻ തടവുകാരുടെ സമ്മേളനത്തെ ഇയാൾ ഉപയോഗിക്കുകയായിരുന്നു. 2008-ൽ കൗമാരപ്രായത്തിൽ അഞ്ജും ചൗധരിയുടെ പ്രസംഗങ്ങളിൽ ആകൃഷ്ടനായാണ് ഉസ്മാൻ തീവ്രവാദത്തിലേക്ക് കടക്കുന്നത്. പിന്നീട് ഇസ്ലാമിക് സ്റ്റേറ്റ് ഭീകര സംഘടനയിലേക്ക് ആകൃഷ്ടനായി.\nലണ്ടൻ ബ്രിഡ്ജ് ആക്രമണത്തിന്റെ ഉത്തരവാദിത്വം ഏറ്റെടുത്ത ഐസിസ്, ഉസ്മാൻ പ്രവർത്തിച്ചത് തങ്ങൾക്കുവേണ്ടിയാണെന്ന് അവകാശപ്പെട്ടു. വാർത്താ ഏജൻസി വഴിയാണ് ഐസിസ് ആക്രമണത്തിന്റെ ഉത്തരവാദിത്വം ഏറ്റെടുത്തത്. എന്നാൽ, ഉസ്മാനും ഐസിസുമായുള്ള ബന്ധം വെളിപ്പെടുത്തുന്ന തെളിവുകളൊന്നും പുറത്തുവിട്ടിട്ടില്ല. ഐസിസിനെതിരേ ആക്രമണം നടത്തുന്ന രാജ്യങ്ങളോടുള്ള പ്രതികാരമെന്ന നിലയ്ക്കാണ് ലണ്ടൻ ബ്രിഡ്ജിൽ കത്തിയാക്രമണം നടത്തിയതെന്ന് സംഘടന ആവകാശപ്പെട്ടു. ഐസിസ് തലവൻ അബൂ ബക്കർ ബാഗ്ദാദിയുടെ വധത്തിലുള്ള പ്രതികാരമായിട്ടാകാം ആക്രമണമെന്ന് നേരത്തെ പ്രചാരണമുണ്ടായിരുന്നു.


Opposition In Rajya Sabha Moves Motion To Send Triple Talaq Bill To Panel മുത്തലാഖ് ബില് ഇന്ന് വീണ്ടും രാജ്യസഭയില്; പ്രതിപക്ഷം പ്രതിഷേധിക്കും\nUpdated: January 2, 2019 10:36:12 am\nന്യൂഡല്‍ഹി: മുത്തലാഖ് ബിൽ ഇന്ന് വീണ്ടും രാജ്യസഭ പരിഗണിക്കും. ബില് സെലക്ട് കമ്മിറ്റിക്ക് വിടണമെന്ന് ആവശ്യപ്പെട്ട് പ്രതിപക്ഷം രണ്ടാമതും നോട്ടീസ് നല്‍കിയിട്ടുണ്ട്. സഭയില് ഭൂരിപക്ഷം ഇല്ലാത്തതിനാല് വോട്ടെടുപ്പിലേക്ക് കടക്കാതെ, മുത്തലാഖ് ബിൽ രാജ്യസഭയില് നിലനിര്‍ത്തി പുതിയ ഓര്‍ഡിനന്‍സ് ഇറക്കാനായിരിക്കും കേന്ദ്രസര്‍ക്കാര് ശ്രമിക്കുക. അതേസമയം, ലോക്‌സഭയില് റഫേല് വിഷയം ഭരണ പ്രതിപക്ഷ സമവായത്തിന്റെ പശ്ചാത്തലത്തില് ചര്‍ച്ച ചെയ്യും.\nമുത്തലാഖ് ബില് രാജ്യസഭയില് ചര്‍ച്ച ചെയ്യാനുള്ള സാഹചര്യം ഉണ്ടാകുമോ എന്നതാണ് വോട്ടെടുപ്പ് നടക്കുമോ എന്നതിനേക്കാള് അറിയേണ്ടത്. ബിൽ പരാജയപ്പെടാതിരിക്കാന് കേന്ദ്രസര്‍ക്കാരിന് വേണ്ടി അണ്ണാ ഡിഎംകെ പ്രതിഷേധം ഇന്നുമുണ്ടാകും.\nകഴിഞ്ഞ ദിവസം സഭയില് പ്രതിപക്ഷ പാര്‍ട്ടികള് ഒറ്റക്കെട്ടായി ബില്ലിനെതിരെ നിലപാടെടുത്തിരുന്നു. തൃണമൂല്, ബിജെഡി എന്നിവരുടെ പിന്തുണ ഉറപ്പാക്കാന് കേന്ദ്രത്തിന് സാധിച്ചതുമില്ല. രാജ്യസഭ പിരിഞ്ഞ ശേഷവും ഇതേ സാഹചര്യമാണ് തുടരുന്നത്. കഴിഞ്ഞ ദിവസം ബില് അവതരിപ്പിക്കാനുള്ള നീക്കം ബഹളത്തില് അവസാനിച്ചിരുന്നു. പ്രതിപക്ഷ പ്രതിഷേധം അവഗണിച്ച് ബില് ഏത് വിധേനയും അവതരിപ്പിക്കാനുള്ള സര്‍ക്കാര് നീക്കമാണ് കഴിഞ്ഞ ദിവസം ബഹളത്തിനിടയാക്കിയത്.\nബില് സെലക്ട് കമ്മിറ്റിക്ക് വിടണമെന്ന പ്രതിപക്ഷ പ്രമേയം സ്പീക്കറും പരിഗണിച്ചില്ല. ഇന്ന് ബില് വീണ്ടും സഭയില് വരുമ്പോള് പ്രതിപക്ഷം നിലപാട് ആവര്‍ത്തിക്കും. സെലക്ട് കമ്മിറ്റിക്ക് വിടുന്ന പ്രമേയം വോട്ടിനിടണമെന്നാണ് കോണ്‍ഗ്രസ് ആവശ്യം. ഇക്കാര്യത്തില് പ്രതിപക്ഷ ഐക്യത്തിനും കോണ്‍ഗ്രസിന് സാധിച്ചിട്ടുണ്ട്.\nNarendra ModiRajya SabhaTriple Talaq\nWeb Title: Opposition in rajya sabha moves motion to send triple talaq bill to panel


കാണ്‍പൂര് തീവണ്ടി അപകടം:പത്തോളം മൃതദേഹങ്ങള് കൂടി കണ്ടെത്തി,ഇതോടെ മരണസംഖ്യ 133 ആയി – News24hours\nNovember 21, 2016 November 21, 2016 News Desk20Comment kanpur-train-accident, News 24 Hours.in, news24hours.in\nഉത്തര്‍പ്രദേശിലെ കാണ്‍പൂരിനടുത്ത് ഞായറാഴ്ച പുലര്‍ച്ചെ ഉണ്ടായ തീവണ്ടി അപകടത്തില് മരിച്ചവരുടെയെണ്ണം 133 ആയി.\nഇന്‍ഡോര് – പട്‌ന എക്‌സ്പ്രസിന്റെ 14 കോച്ചുകള് ആണ് പാളംതെറ്റിയത്.തകര്‍ന്ന കോച്ചുകള് ട്രാക്കില്‍നിന്ന് മാറ്റുന്നതിനിടെയാണ് പത്തോളം മൃതദേഹങ്ങള് കണ്ടെത്തിയത്.\nഇതോടെ തകര്‍ന്ന കോച്ചുകള് ഗ്യാസ് കട്ടര് ഉപയോഗിച്ച് മുറിച്ചുനീക്കി പരിശോധന നടത്താന് തുടങ്ങി.\nകൂടുതല് മൃതദേഹങ്ങള് തകര്‍ന്ന കോച്ചുകള്‍ക്കുള്ളില് ഉണ്ടെന്നാണ് കരുതുന്നത്.\nഎന്നാല് ആരും ജീവനോടെ ഉണ്ടാകാന് സാധ്യതയില്ലെന്നാണ് രക്ഷാപ്രവര്‍ത്തനത്തില് ഏര്‍പ്പെട്ടിരിക്കുന്ന ദേശീയ ദുരന്ത നിവാരണസേന വിലയിരുത്തുന്നത്.\nസൈന്യത്തിന്റെ നേതൃത്വത്തില് രക്ഷാപ്രവര്‍ത്തനങ്ങള് ഞായറാഴ്ച രാത്രി മുഴുവന് തുടര്‍ന്നു. ഇതിനുശേഷമാണ് തകര്‍ന്ന കോച്ചുകള് ട്രാക്കില്‍നിന്ന് നീക്കാനുള്ള ശ്രമങ്ങള് ആരംഭിച്ചത്. ഞായറാഴ്ച പുലര്‍ച്ചെ മൂന്നിനാണ് കാണ്‍പൂരിന് സമീപം\n← കാളിദാസിന്റെ പാട്ട് ക്യാമ്പസുകളിൽ വൈറൽ\nPolice seized over 400 new 2000 rupee currency notes fromacar in Gujarat on Sunday →\nJohnny Lever celebrates 59th Birthday on Aug. 14


ആക്ഷന് കോമഡി ചിത്രവുമായി മോഹന്‍ലാല്-സിദ്ധിഖ് ടീം – Media Ink Online\nലേഡീസ് ആന്‍ഡ് ജെന്റില്‍മാന് ആണ് മോഹന്‍ലാല്-സിദ്ധീഖ് ടീമിന്റെ അവസാനം പുറത്തിറങ്ങിയ ചിത്രം\nമഹാനടന് മോഹന്‍ലാലും ചിരിയുടെ മാലപ്പടക്കം തീര്‍ക്കുന്ന സംവിധായകന് സിദ്ധീഖും വീണ്ടും ഒന്നിക്കുന്നു. ഈ വര്‍ഷം നവംബറില് പുതിയ ചിത്രത്തിന്റെ ഷൂട്ടിംഗ് തുടങ്ങും. ആക്ഷന്-കോമഡി എന്റര്‍ടെയ്നര് എന്ന നിലയിലായിരിക്കും ചിത്രം പുറത്തിറങ്ങുക. അതേസമയം സിനിമയുടെ തിരക്കഥ രചന ഇതുവരെ തുടങ്ങിയിട്ടില്ലെന്ന് സിദ്ധീഖ് ടൈംസ് ഓഫ് ഇന്ത്യയോട് പറഞ്ഞു.\nലേഡീസ് ആന്‍ഡ് ജെന്റില്‍മാന് ആണ് മോഹന്‍ലാല്-സിദ്ധീഖ് ടീമിന്റെ അവസാനം പുറത്തിറങ്ങിയ ചിത്രം. 2013ലായിരുന്നു ചിത്രം പുറത്തിറങ്ങിയത്. മലയാള സിനിമയിലെ എക്കാലത്തെയും വലിയ ഹിറ്റുകളിലൊന്നായ വിയറ്റ്നാം കോളനിയിലും ഇരുവരും സഹകരിച്ചിട്ടുണ്ട്. അന്ന് സിദ്ധിഖു ലാലും ചേര്‍ന്നായിരുന്നു ചിത്രം ഒരുക്കിയത്.\nമമ്മൂട്ടി ചിത്രമായ ഭാസ്‌കര് ദി റാസ്‌ക്കലിന്റെ തമിഴ് പതിപ്പ് സിദ്ധിഖിന്റേതായി അടുത്തിടെ തിയറ്ററുകളിലെത്തിയിരുന്നു. മോഹന്‍ലാലും സിദ്ധിഖും ഒന്നിക്കുന്നത് ആകാംക്ഷയോടെ കാത്തിരിക്കുകയാണ് ആരാധകര്.\nഅഞ്ജലി മേനോന്റെ ‘കൂടെ’ നസ്രിയ; ആദ്യ വിഡിയോ സോംഗിന് മികച്ച പ്രതികരണം\nഒരു ദിവസം 200 സെല്‍ഫി; ജാഡയില്ലാത്ത അജിത്തിനെ പ്രശംസിച്ച് സോഷ്യല് മീഡിയ


ബന്ധുവിനൊപ്പം കിടക്ക പങ്കിടാൻ വീട്ടുകാരുടെ നിർബന്ധം; പെൺകുട്ടിയെ താൻ രക്ഷിച്ചെന്ന് പ്രമുഖ നടി – Times Kerala\nബന്ധുവിനൊപ്പം കിടക്ക പങ്കിടാൻ വീട്ടുകാരുടെ നിർബന്ധം; പെൺകുട്ടിയെ താൻ രക്ഷിച്ചെന്ന് പ്രമുഖ നടി\nകോടതി നടിയോട് കീഴടങ്ങാന് ആവശ്യപ്പെട്ടിരുന്നു. താന് പെണ്‍കുട്ടിയെ തട്ടിക്കൊണ്ടുപോയിട്ടില്ല എന്നാണ് നടി പറയുന്നു. അതിനുള്ള തെളിവുകള് ഹാജരാക്കാന് കോടതി നടിക്ക് കൂടുതല് സമയം അനുവദിച്ചിട്ടുണ്ട്.തന്നെ ഈ കേസിലേക്ക് അനാവശ്യമായി വലിച്ചിഴയ്ക്കുകയാണ് എന്നാണ് നടി ആരോപിക്കുന്നത്. താന് പെണ്‍കുട്ടിയെ തട്ടിക്കൊണ്ടുവന്നിട്ടില്ല. ഇതൊരു വ്യക്തിയുടെ പ്രശ്‌നമാണ് എന്ന് നടി പറയുന്നു.\nആ പെണ്‍കുട്ടി തന്റെ ബന്ധുവില് നിന്നും ലൈംഗികമായി പീഡിപ്പിക്കപ്പെട്ടിരുന്നു. അക്കാര്യം തന്നോട് പറയുകയും ചെയ്തു. എന്നാല് അവളുടെ കുടുംബത്തില് പ്രശ്‌നമുണ്ടാകാതിരിക്കാന് താന് ഇടപെട്ടില്ല.എന്നാല് കഴിഞ്ഞ മാസം പ്രശ്‌നം വഷളാവുകയായിരുന്നു. വീട്ടുകാര് അവളെ മര്‍ദിക്കുകയും ബന്ധുവുമായി ലൈംഗിക ബന്ധത്തില് ഏര്‍പ്പെടാന് നിര്‍ബന്ധിക്കുകയും ചെയ്തുവെന്ന് ഭുവനേശ്വരി പറയുന്നു. തുടര്‍ന്ന് അവള് തന്റെ അടുത്ത് സഹായത്തിന് എത്തി.\nതാന് ഒരു സ്ത്രീയാണ്. ആ പെണ്‍കുട്ടിക്ക് അമ്മയെ പോലെയാണ്. അതുകൊണ്ടാണ് ആ പെണ്‍കുട്ടിയെ സഹായിച്ചത്. പെണ്‍കുട്ടി തനിക്കൊപ്പം സുരക്ഷിതയാണെന്ന് നടി പറയുന്നു. വിഷയത്തില് മുഖ്യമന്ത്രിക്കും പോലീസ് കമ്മീഷണര്‍ക്കും പരാതി നല്‍കുമെന്നും നടി പറയുന്നു. പെണ്‍കുട്ടി തനിക്കൊപ്പമുള്ള വിവരം അവളുടെ വീട്ടുകാരെ ഫോണില് വിളിച്ച് അറിയിച്ചിരുന്നു. അവര് വന്നെങ്കിലും പെണ്‍കുട്ടി പോകാന് തയ്യാറായില്ല. വീട്ടിലേക്ക് പോയാല് താന് ആത്മഹത്യ ചെയ്യുമെന്നാണ് പെണ്‍കുട്ടി പറയുന്നതെന്നും നടി മാധ്യമപ്രവര്‍ത്തകരോട് വ്യക്തമാക്കി.


തൈര് കഴിച്ചാലുള്ള ഗുണങ്ങൾ...!! - Creator Pen\nBy Creator S\t Last updated Jan 17, 2021\nതൈര് കഴിച്ചാലുള്ള ഗുണങ്ങൾ...!!\nതൈര് കഴിച്ചാലുള്ള ഗുണങ്ങൾ…!! അറിവുകൾ എന്നും ഒരു മുതൽക്കൂട്ടാണ്. പലരിൽ നിന്നും നമുക്ക് പുതിയ അറിവുകൾ ലഭിച്ചേക്കാം. അങ്ങനെ ഒത്തിരി അറിവുകൾ പകർന്നു നൽകാൻ നമ്മുടെ സോഷ്യൽമീഡിയക്ക് കഴിഞ്ഞിട്ടുണ്ട്. നമുക്ക് ഉപകരപെടുന്ന എല്ലാ അറിവുകളെയും നമ്മൾ സ്വീകരിക്കണം.\nഎത്ര ക്ലീൻ ആക്കിയാലും ബാത്‌റൂം എപ്പോഴും ദുർഗന്ധം ആണോ…? നല്ല സുഗന്ധം ആക്കാം5പൈസ ചിലവില്ല…!!


1. അതുകൊണ്ടു എന്‍റെ പ്രിയരും വാഞ്ഛിതരുമായ സഹോദരന്മാരേ, എന്‍റെ സന്തോഷവും കിരീടവുമായുള്ളോരേ, ഇങ്ങനെ കര്‍ത്താവില് നിലനില്പിന് , പ്രിയമുള്ളവരേ.\n2. കര്‍ത്താവില് ഏകചിന്തയോടിരിപ്പാന് ഞാന് യുവൊദ്യയെയും സുന്തുകയെയും പ്രബോധിപ്പിക്കുന്നു.\n3. സാക്ഷാല് ഇണയാളിയായുള്ളോവേ, അവര്‍ക്കും തുണനില്‍ക്കേണം എന്നു ഞാന് നിന്നോടും അപേക്ഷിക്കുന്നു; ജീവപുസ്തകത്തില് പേരുള്ള ക്ലേമന്ത് മുതലായ എന്‍റെ കൂട്ടുവേലക്കാരുമായി ആ സ്ത്രീകള് എന്നോടുകൂടെ സുവിശേഷഘോഷണത്തില് പോരാടിയിരിക്കുന്നു.\n4. കര്‍ത്താവില് എപ്പോഴും സന്തോഷിപ്പിന് ; സന്തോഷിപ്പിന് എന്നു ഞാന് പിന്നെയും പറയുന്നു.\n5. നിങ്ങളുടെ സൌമ്യത സകല മനുഷ്യരും അറിയട്ടെ; കര്‍ത്താവു വരുവാന് അടുത്തിരിക്കുന്നു.\n6. ഒന്നിനെക്കുറിച്ചും വിചാരപ്പെടരുതു; എല്ലാറ്റിലും പ്രാര്‍ത്ഥനയാലും അപേക്ഷയാലും നിങ്ങളുടെ ആവശ്യങ്ങള് സ്തോത്രത്തോടുകൂടെ ദൈവത്തോടു അറിയിക്കയത്രേ വേണ്ടതു.\n7. എന്നാല് സകലബുദ്ധിയേയും കവിയുന്ന ദൈവ സമാധാനം നിങ്ങളുടെ ഹൃദയങ്ങളെയും നിനവുകളെയും ക്രിസ്തുയേശുവിങ്കല് കാക്കും.\n8. ഒടുവില് സഹോദരന്മാരേ, സത്യമായതു ഒക്കെയും ഘനമായതു ഒക്കെയും നീതിയായതു ഒക്കെയും നിര്‍മ്മലമായതു ഒക്കെയും രമ്യമായതു ഒക്കെയും സല്കീര്‍ത്തിയായതു ഒക്കെയും സല്‍ഗുണമോ പുകഴ്ചയോ അതു ഒക്കെയും ചിന്തിച്ചുകൊള്‍വിന് .\n9. എന്നോടു പഠിച്ചും ഗ്രഹിച്ചും കേട്ടും കണ്ടുമുള്ളതു പ്രവര്‍ത്തിപ്പിന് ; എന്നാല് സമാധാനത്തിന്‍റെ ദൈവം നിങ്ങളോടുകൂടെ ഇരിക്കും.\n10. നിങ്ങള് പിന്നെയും എനിക്കു വേണ്ടി വിചാരിപ്പാന് തുടങ്ങിയതിനാല് ഞാന് കര്‍ത്താവില് വളരെ സന്തോഷിച്ചു; മുമ്പെ തന്നേ നിങ്ങള്‍ക്കു വിചാരമുണ്ടായിരുന്നു. എങ്കിലും അവസരം കിട്ടിയില്ല.\n11. ബുദ്ധിമുട്ടു നിമിത്തമല്ല ഞാന് പറയുന്നതു; ഉള്ള അവസ്ഥയില് അലംഭാവത്തോടിരിപ്പാന് ഞാന് പഠിച്ചിട്ടുണ്ടു.\n12. താഴ്ചയില് ഇരിപ്പാനും സമൃദ്ധിയില് ഇരിപ്പാനും ബുദ്ധിമുട്ടു അനുഭവിപ്പാനും എല്ലാം ഞാന് ശീലിച്ചിരിക്കുന്നു.\n13. എന്നെ ശക്തനാക്കുന്നവന് മുഖാന്തരം ഞാന് സകലത്തിന്നും മതിയാകുന്നു.\n14. എങ്കിലും എന്‍റെ കഷ്ടതയില് നിങ്ങള് കൂട്ടായ്മ കാണിച്ചതു നന്നായി.\n15. ഫിലിപ്പിയരേ, സുവിശേഷഘോഷണത്തിന്‍റെ ആരംഭത്തില് ഞാന് മക്കദോന്യയില്‍നിന്നു പുറപ്പെട്ടാറെ നിങ്ങള് മാത്രമല്ലാതെ ഒരു സഭയും വരവുചിലവുകാര്യത്തില് എന്നോടു കൂട്ടായ്മ കാണിച്ചില്ല എന്നു നിങ്ങളും അറിയുന്നു.\n16. തെസ്സലൊനീക്യയിലും എന്‍റെ ബുദ്ധിമുട്ടു തീര്‍പ്പാന് നിങ്ങള് ഒന്നുരണ്ടുവട്ടം അയച്ചു തന്നുവല്ലോ.\n17. ഞാന് ദാനം ആഗ്രഹിക്കുന്നു എന്നല്ല, നിങ്ങളുടെ കണക്കിലേക്കു ഏറുന്ന ഫലം അത്രേ ആഗ്രഹിക്കുന്നതു.\n18. ഇപ്പോള് എനിക്കു വേണ്ടുന്നതു എല്ലാം ഉണ്ടു; സമൃദ്ധിയായുമിരിക്കുന്നു; നിങ്ങള് അയച്ചുതന്നതു സൌരഭ്യവാസനയായി ദൈവത്തിന്നു പ്രസാദവും സുഗ്രാഹ്യവുമായ യാഗമായി എപ്പഫ്രൊദിത്തോസിന്‍റെ കയ്യാല് ഞാന് പ്രതിഗ്രഹിച്ചു തൃപ്തനായിരിക്കുന്നു.\n19. എന്‍റെ ദൈവമോ നിങ്ങളുടെ ബുദ്ധിമുട്ടു ഒക്കെയും മഹത്വത്തോടെ തന്‍റെ ധനത്തിന്നൊത്തവണ്ണം ക്രിസ്തുയേശുവില് പൂര്‍ണ്ണമായി തീര്‍ത്തുതരും.\n20. നമ്മുടെ ദൈവവും പിതാവുമായവന്നു എന്നെന്നേക്കും മഹത്വം. ആമേന് .\n21. ക്രിസ്തുയേശുവില് ഓ‍രോ വിശുദ്ധനെയും വന്ദനം ചെയ്‍വിന് . എന്നോടുകൂടെയുള്ള സഹോദരന്മാര് നിങ്ങളെ വന്ദനം ചെയ്യുന്നു.\n22. വിശുദ്ധന്മാര് എല്ലാവരും വിശേഷാല് കൈസരുടെ അരമനയിലുള്ളവരും നിങ്ങളെ വന്ദനം ചെയ്യുന്നു.\n23. കര്‍ത്താവായ യേശുക്രിസ്തുവിന്‍റെ കൃപ നിങ്ങളുടെ ആത്മാവിനോടുകൂടെ ഇരിക്കുമാറാകട്ടെ.


മലയാളി യുവാവ് വീടിനുള്ളില് മരിച്ച നിലയില് - Pathram Online\nമലയാളി യുവാവ് വീടിനുള്ളില് മരിച്ച നിലയില്\nമലയാളി യുവാവിനെ ഓസ്‌ട്രേലിയയില് മരിച്ച നിലയില് കണ്ടെത്തി. എറണാകുളം ഇന്ദിരാഗാന്ധി കോ ഓപ്പറേറ്റീവ് ആശുപത്രിയിലെ യൂറോളജിസ്റ്റ് ആലുവ ചെളിക്കുഴിയില് ഡോ.ഐ.സി ബഞ്ചമിന്റെ മകന് അമിത് ബഞ്ചമിനെയാണ് മെല്‍ബണിലെ വസതിയില് മരിച്ച നിലയില് കണ്ടെത്തിയത്. 27 വയസായിരുന്നു. തിങ്കളാഴ്ച രാവിലെ അമിത് പിതാവുമായി സംസാരിച്ചിരുന്നു.\nവന്ദേഭാരത് രണ്ടാം ഘട്ടം; 75 ഗര്‍ഭിണികളടക്കം 175 യാത്രക്കാരുമായി ആദ്യ വിമാനം കൊച്ചിയിലെത്തി


സിബിഎസ് സുരക്ഷയില് ഹോണ്ട നവി, ഹോണ്ട സിഡി 110 - FUTURE KERALA - Future Kerala\nഹോണ്ട നവി സിബിഎസ് വേര്‍ഷന്റെ ഡെല്‍ഹി എക്‌സ് ഷോറൂം വില 47,110 രൂപ\nന്യൂഡെല്‍ഹി : ഹോണ്ട നവി, ഹോണ്ട സിഡി 110 മോഡലുകളില് കംബൈന്‍ഡ് ബ്രേക്കിംഗ് സിസ്റ്റം (സിബിഎസ്) നല്‍കി. സുരക്ഷാ ഫീച്ചര് നല്‍കി പരിഷ്‌കരിച്ചതോടെ 47,110 രൂപയാണ് ഹോണ്ട നവി സിബിഎസ് വേര്‍ഷന്റെ ഡെല്‍ഹി എക്‌സ് ഷോറൂം വില. നോണ് സിബിഎസ് വേര്‍ഷനേക്കാള് 1796 രൂപ കൂടുതല്. അതേസമയം സിബിഎസ് ലഭിച്ച ഹോണ്ട സിഡി 110 മോട്ടോര്‍സൈക്കിളിന്റെ സ്റ്റാന്‍ഡേഡ് വേരിയന്റിന് 50,028 രൂപയും ഡീലക്‌സ് വേരിയന്റിന് 51,528 രൂപയുമാണ് ഡെല്‍ഹി എക്‌സ് ഷോറൂം വില. നോണ് സിബിഎസ് മോഡലിനേക്കാള് 848 രൂപ അധികം\nഈ വര്‍ഷം ഏപ്രില് ഒന്ന് മുതല് ഇരുചക്ര വാഹനങ്ങളില് എബിഎസ് അല്ലെങ്കില് സിബിഎസ് നിര്‍ബന്ധമാണ്. മുന്, പിന് ബ്രേക്കുകള് ഒരേസമയം യോജിച്ചുപ്രവര്‍ത്തിക്കുന്നതാണ് കംബൈന്‍ഡ് ബ്രേക്കിംഗ് സിസ്റ്റം അഥവാ സിബിഎസ്. ഒരു ബ്രേക്ക് ലിവര് പ്രയോഗിക്കുമ്പോള് രണ്ട് ബ്രേക്കുകളും ഒന്നിച്ചുപ്രവര്‍ത്തിക്കുന്നു. ഇത് ബ്രേക്കിംഗ് സ്റ്റബിലിറ്റി വര്‍ധിപ്പിക്കുകയും ബ്രേക്കിംഗ് ഡിസ്റ്റന്‍സ് കുറയ്ക്കുകയും ചെയ്യും.\nസിബിഎസ് നല്‍കിയെങ്കിലും രണ്ട് ഇരുചക്ര വാഹനങ്ങളിലും മെക്കാനിക്കല് മാറ്റങ്ങള് വരുത്തിയിട്ടില്ല. ഹോണ്ട ആക്റ്റിവ ഉപയോഗിക്കുന്ന 109 സിസി, സിംഗിള് സിലിണ്ടര്, എയര് കൂള്‍ഡ് എന്‍ജിനാണ് ഹോണ്ട നവി മോഡലിന് കരുത്തേകുന്നത്. ഈ മോട്ടോര് 8 ബിഎച്ച്പി കരുത്തും 8.94 എന്‍എം പരമാവധി ടോര്‍ക്കും ഉല്‍പ്പാദിപ്പിക്കും. കണ്ടിനുവസ്‌ലി വേരിയബിള് ട്രാന്‍സ്മിഷന് (സിവിടി) എന്‍ജിനുമായി ചേര്‍ത്തിരിക്കുന്നു. മുന്നില് ടെലിസ്‌കോപിക് ഫോര്‍ക്കുകളും പിന്നില് മോണോഷോക്കും സസ്‌പെന്‍ഷന് നിര്‍വ്വഹിക്കും.\nഹോണ്ട സിഡി 110 മോട്ടോര്‍സൈക്കിളും 109 സിസി, സിംഗിള് സിലിണ്ടര് എന്‍ജിനാണ് ഉപയോഗിക്കുന്നത്. എന്നാല് ഈ മോട്ടോര് 8.31 ബിഎച്ച്പി കരുത്തും 9.09 എന്‍എം പരമാവധി ടോര്‍ക്കും പുറപ്പെടുവിക്കും.4സ്പീഡ് ഗിയര്‍ബോക്‌സാണ് എന്‍ജിന് കൂട്ട്. മുന്നില് ടെലിസ്‌കോപിക് ഫോര്‍ക്കുകളും പിന്നില് ഇരട്ട ഷോക്ക് അബ്‌സോര്‍ബറുകളും സസ്‌പെന്‍ഷന് കൈകാര്യം ചെയ്യും. 130 എംഎം ഡ്രം ബ്രേക്കുകള് സ്റ്റാന്‍ഡേഡായി നല്‍കിയിരിക്കുന്നു.\nTags:\tHonda Navi\nമാസെറാറ്റി ഗിബ്ലി, ക്വാട്രോപോര്‍ട്ടെ, ലെവാന്റെ പെട്രോള് മോഡലുകള് ഇന്ത്യയില്\nഇക്കോസ്‌പോര്‍ട് ടൈറ്റാനിയം പ്ലസ് പെട്രോള് വേരിയന്റ് പുറത്തിറക്കി\nഒക്കിനാവ ഐ-പ്രെയ്‌സ് പുറത്തിറക്കി


മസൂദ് അസര് ഡല്‍ഹിയിലെത്തിയത് പോര്‍ചുഗീസ് പൗരന് ചമഞ്ഞ്\nതത്സമയം ഡെസ്ക്| Updated On: 15 March 2019 7:21 AM GMT | Location :\nഡല്‍ഹിയിലെ ജന്‍പഥ് ഹോട്ടലിലായിരുന്നു താമസം. ഇതിനിടെ ലഖ്നൗ, ശഹറന്‍പൂര്, ദിയോബന്ദിലെ ദാറുല് ഉലൂം മതപാഠശാല എന്നിവിടങ്ങളും മസൂദ് അസര് സന്ദര്‍ശിച്ചു.\nന്യൂഡല്‍ഹി: പുല്‍വാമ ഭീകരാക്രമണത്തിന്റെ മുഖ്യസൂത്രധാരനും ജയ്ഷെ മുഹമ്മദ് ഭീകരസംഘടനാ നേതാവുമായ മസൂദ് അസറിന്റെ ഡല്‍ഹിയിലെ ആദ്യകാല താവളം ചാണക്യപുരിയിലെ ഹോട്ടല്. 1994 ജനുവരിയില് ഇയാള് ആദ്യമായി ഇന്ത്യയിലെത്തിത് പോര്‍ചുഗീസ് പാസ്പോര്‍ട്ട് ഉപയോഗിച്ചായിരുന്നുവെന്നും ചോദ്യംചെയ്യല് രേഖ. ജന്മംകൊണ്ട് ഗുജറാത്തിയെന്നായിരുന്നു ഇദ്ദേഹം സാക്ഷ്യപ്പെടുത്തിയിരുന്നത്. ഇതിനു രണ്ടാഴ്ചയ്ക്കു ശേഷമാണ് ജമ്മുകശ്മീരില്‍വച്ച് ഇയാള് അറസ്റ്റിലായത്. ഡല്‍ഹിയിലെ ജന്‍പഥ് ഹോട്ടലിലായിരുന്നു താമസം. ഇതിനിടെ ലഖ്നൗ, ശഹറന്‍പൂര്, ദിയോബന്ദിലെ ദാറുല് ഉലൂം മതപാഠശാല എന്നിവിടങ്ങളും മസൂദ് അസര് സന്ദര്‍ശിച്ചു.\n2001ലെ പാര്‍ലമെന്റ് ഭീകരാക്രമണം, പുല്‍വാമ സി.ആര്.പി.എഫിനു നേരെയുള്ള ചാവേര് സ്ഫോടനം എന്നിവയില് ജയ്ഷെ മുഹമ്മദ് ഭീകര സംഘടനയും മസൂദ് അസറുമായിരുന്നു പ്രതിചേര്‍ക്കപ്പെട്ടത്. ബംഗ്ലാദേശ് സന്ദര്‍ശനത്തിനുശേഷം പോര്‍ചുഗീസ് പാസ്പോര്‍ട്ട് ഉപയോഗിച്ചായിരുന്നു അസര് ഇന്ത്യയില് എത്തിയത്. 1994 ജനുവരി 29ന് രണ്ടുദിവസത്തെ ബംഗ്ലാദേശ് സന്ദര്‍ശനത്തിനുശേഷം ബംഗ്ലാദേശ് എയര്‍ലൈന്‍സിലായിരുന്നു അസര് ഇന്ദിരാഗാന്ധി അന്താരാഷ്ട്ര വിമാനത്താവളത്തില് ഇറങ്ങിയത്.\nഅന്ന് ഡല്‍ഹിയിലെ അശോക് ഹോട്ടലില് തങ്ങി. കൂടെ അശ്റഫ് ദര്, അബൂ മഹ്മൂദ് എന്നീ ഹര്‍ഖത്തുല് അല്‍സാര് ഭീകരവാദികളും ഉണ്ടായിരുന്നു. പിറ്റേന്ന് ദിയോബന്ദിയില് സന്ദര്‍ശനം നടത്തി. രാത്രി അവിടെ തന്നെ തങ്ങി പ്രാര്‍ത്ഥനയില് പങ്കെടുത്തു. അടുത്തദിവസം രാവിലെ മാരുതി കാറില് ശഹറന്‍പൂരിലേക്ക് തിരിച്ചു. ജനുവരി 31ന് ഡല്‍ഹിയില് തിരിച്ചെത്തി. അന്ന് കൊണോട്ട് പ്ലേസിനു സമീപമുള്ള ജന്‍പഥ് ഹോട്ടലില് താമസിച്ചു. 1994 ഫെബ്രുവരി 6,7 തീയതികളില് ലഖ്നേവിലേക്ക് തിരിച്ചു. ഇവിടെ അലി മിയാന് എന്നയാളെ കണ്ടശേഷം തിരികെ ബസ് മാര്‍ഗ്ഗം ഡല്‍ഹിയിലെത്തി. ഇതിനുശേഷം കരോള്‍ബാഗിലെ ശീഷ് മഹല് ഹോട്ടലില് താമസിച്ചു. പോര്‍ചുഗീസ് പൗരന് എന്ന വിലാസത്തിലായിരുന്നു ഇവിടെയും താമസം.\nഫെബ്രുവരി എട്ടിന് നിസാമുദ്ദീനിലെ താലഖ് ഉല് ജമാഅതില് സന്ദര്‍ശനം നടത്തിയെങ്കിലും ആരെയും കണ്ടിരുന്നില്ല. ഇവിടെനിന്ന് കശ്മീരിലെ തീവ്രവാദികള്‍ക്കായി 12 ദിശനോക്കി യന്ത്രം വാങ്ങിയതായും അദ്ദേഹം അധികൃതരോടു വെളിപ്പെടുത്തിയിരുന്നു. ഫെബ്രുവരി 9ന് വ്യോമമാര്‍ഗ്ഗം ശ്രീനഗറിലെത്തി. അന്നുരാത്രി സജ്ജാദ് അഫ്ഗാനി, അംജദ് ബിലാല് എന്നീ ഭീകരരുമായി കൂടിക്കാഴ്ച നടത്തി. ഇതിനു ശേഷമാണ് സേനയുടെ പിടിയിലാവുന്നത്. പിന്നീട് 1999നാണ് ഇയാള് ജയില് മോചിതനായത്. കാണ്ഡഹാറില് ഭീകരര് ഇന്ത്യന് യാത്രാവിമാനം റാഞ്ചിയതിനെത്തുടര്‍ന്നായിരുന്നു അസറിനെ മോചിപ്പിച്ചത്.


Kerala News Live Updates, Kerala News Today in Malayalam Live Updates-Kerala News Live Updates: കോതമംഗലം പള്ളി ഏറ്റെടുക്കൽ: കലക്ടർ ഹാജരാകേണ്ടെന്ന് കോടതി\nKerala News Live, Kerala Weather, Traffic News: സംസ്ഥാന രാഷ്ട്രീയ നേതൃത്വത്തിന്‍റെ പിതൃത്വം മുഖ്യമന്ത്രിക്കാണ്\nJanuary 23, 2020 11:57:19 pm\nLatest Kerala News Highlights: തിരുവനന്തപുരം: പൗരത്വ നിയമ ഭേദഗതിയിൽ സർക്കാരും ഗവർണറും തമ്മിലുള്ള തർക്കം മുറുകുന്നു. ഭരണഘടനയനുസരിച്ച് ചട്ടലംഘനം നടത്തിയത് ഗവർണർ ആരിഫ് മുഹമ്മദ് ഖാൻ തന്നെയാണെന്ന് സ്പീക്കർ പി. ശ്രീരാമകൃഷ്ണൻ. ബില്ലിൽ ഗവർണർക്ക് ഏതിർപ്പുണ്ടെങ്കിൽ സ്പീക്കറെയാണ് അറിയിക്കേണ്ടിയിരുന്നതെന്നും അദ്ദേഹം പറഞ്ഞു.\nസംസ്ഥാന രാഷ്ട്രീയ നേതൃത്വത്തിന്‍റെ പിതൃത്വം മുഖ്യമന്ത്രിക്കാണ്. ചില പ്രത്യേക തരം അധികാരം നൽകിയിട്ടുണ്ടെന്ന് ചില ആളുകൾ തെറ്റിധരിച്ചിരിക്കുകയാണെന്നും ശ്രീരാമകൃഷ്ണൻ കൂട്ടിച്ചേർത്തു. പൗരത്വ നിയമത്തിനെതിരെ നിയമസഭയിൽ പ്രമേയം പാസാക്കിയിരുന്നു. പിന്നീട് നിയമത്തിനെതിരെ സർക്കാർ സുപ്രീംകോടതിയെയും സമീപിച്ചു. ഇതോടെയാണ് സർക്കാരും ഗവർണറും തമ്മിൽ തർക്കം രൂക്ഷമായത്.\n18:40 (IST)23 Jan 2020\nവേമ്പനാട്ട് കായലിൽ ഹൗസ് ബോട്ടിന് തീ പിടിച്ചു; കൈക്കുൾപ്പടെയുള്ള യാത്രക്കാരെ രക്ഷപ്പെടുത്തി\nവേമ്പനാട്ട് കായലിൽ പാതിരാമണിലിനടുത്ത് ഹൗസ് ബോട്ടിന് തീപിടിച്ചു. ഉച്ചയ്ക്ക് 1.15ഓടെയാണ് കയലിന് നടുവിൽ വച്ച് ഹൗസ് ബോട്ടിന് തീപിടിച്ചത്. കണ്ണൂരില് നിന്നുള്ള 16 യാത്രക്കാരും ജീവനക്കാരുമാണ് ബോട്ടില് ഉണ്ടായിരുന്നത്. ഇവരെ പരുക്കുകൾ കൂടാതെ രക്ഷപ്പെടുത്തി. തീപിടിത്തമുണ്ടായതോടെ കായലിൽ ചാടിയ യാത്രക്കാരെ ജലഗതാഗത വകുപ്പ് ജീവനക്കാരെത്തിയാണ് രക്ഷപ്പെടുത്തിയത്.\n18:39 (IST)23 Jan 2020\nജംബോ കമ്മിറ്റി പാര്‍ട്ടിയെ പൊതുജനമധ്യത്തില് അപഹാസ്യമാക്കും: വി.ഡി.സതീശന്\nജംബോ കമ്മിറ്റി പാര്‍ട്ടിയെ പൊതുജനമധ്യത്തില് അപഹാസ്യമാക്കുമെന്നാണ് വി.ഡി.സതീശന് എംഎല്‍എയുടെ അഭിപ്രായം. അതിനാല് തന്നെ വര്‍ക്കിങ് പ്രസിഡന്റ് സ്ഥാനത്തേക്ക് പരിഗണിക്കേണ്ടതില്ലെന്ന് എഐസിസിയെ അറിയിച്ചതായും അദ്ദേഹം പറഞ്ഞു.\n15:25 (IST)23 Jan 2020\nകേരളത്തിൽ വരണ്ട കാലാവസ്ഥ തുടരും\nകേരളത്തിൽ വരണ്ട കാലാവസ്ഥ തുടരുന്നു. കൊല്ലം ജില്ലയിൽ കുറഞ്ഞ താപനില ഗണ്യമായി ഉയർന്നു. പാലക്കാട്, കൊല്ലം, തിരുവനന്തപുരം, ആലപ്പുഴ, കണ്ണൂർ, എറണാകുളം, കോഴിക്കോട് ജില്ലകളിൽ താപനില സാധാരണയിൽനിന്നും ഉയർന്നതായിരുന്നു. Read More\n14:37 (IST)23 Jan 2020\nതിരുവനന്തപുരം കളിയിക്കാവിള അതിര്‍ത്തി ചെക്പോസ്റ്റില് എഎസ്‌ഐ വൈ വില്‍സനെ (57) കൊലപ്പെടുത്താന് ഉപയോഗിച്ച തോക്ക് കൊച്ചിയില് കണ്ടെത്തി. എറണാകുളം കെഎസ്ആര്‍ടിസി ബസ് സ്റ്റാന്‍ഡിനു സമീപത്തെ ഓടയില്‍നിന്നാണു തെളിവെടുപ്പിനിടെ പൊലീസ് പിസ്റ്റള് കണ്ടെത്തിയത്. Read More\n14:25 (IST)23 Jan 2020\nയുഎപിഎ ചുമത്തി പന്തീരാങ്കാവിൽ നിന്നും അറസ്റ്റിലായ അലൻ ഷുഹൈബും താഹ ഫസലും മവോയിസ്റ്റുകളാണെന്ന് ഇപ്പോൾ പറയാനാകില്ലെന്ന് സിപിഎം കോഴിക്കോട് ജില്ല സെക്രട്ടറി പി.മോഹനൻ. ഇരുവരും സിപിഎം അംഗങ്ങൾ തന്നെയാണെന്നും അവരുടെ ഭാഗം കേൾക്കാതെ ഒരു നിഗമനത്തിലെത്താൻ സാധിക്കില്ലെന്നും പി.മോഹനൻ പറഞ്ഞു. Read More\n12:19 (IST)23 Jan 2020\nസൗദിയിൽ ജോലി ചെയ്യുന്ന കോട്ടയം സ്വദേശിനിയായ നഴ്സിനു കൊറോണ വൈറസ് ബാധ സ്ഥിരീകരിച്ച സാഹചര്യത്തിൽ മറ്റു മലയാളി നഴ്സുമാർ നിരീക്ഷണത്തിൽ. കൊറോണ വൈറസ് ബാധയേറ്റ ഫിലിപ്പീൻസ് യുവതിയെ ചികിത്സിച്ച മലയാളി നഴ്സുമാരെയാണ് നിരീക്ഷിച്ചുവരുന്നത്. ഇവരെ പ്രത്യേക മുറിയിലേക്ക് മാറ്റി. സൗദിയിലെ സ്വകാര്യ ആശുപത്രിയായ അൽ ഹയത് നാഷണലിലാണ് സംഭവം. Read More\n12:09 (IST)23 Jan 2020\nസ്വർണവില ഉയർന്നു; ഇന്നത്തെ പെട്രോൾ-ഡീസൽ വില, ഡോളർ വിനിമയ നിരക്ക്\nPതിരുവനന്തപുരം, എറണാകുളം, കോഴിക്കോട് നഗരങ്ങളിൽ പെട്രോൾ വിലയിലും ഡീസൽ വിലയിലും 70 രൂപയ്ക്ക് മുകളിലാണ്. കേരളത്തിൽ സ്വർണവില കൂടി. ഗ്രാമിനു 15 രൂപയും പവനു 120 രൂപയുമാണ് ഇന്നു കൂടിയത്. ഡോളറിനെതിരെ രൂപയുടെ മൂല്യം ഇന്നു 71.17 എന്ന നിലയിലാണ്. Read More\nകെപിസിസി ഭാരവാഹി പട്ടികയിൽ ഹൈക്കമാൻഡിന് അതൃപ്തി\nകെപിസിസി ഭാരവാഹി പട്ടികയിൽ വർക്കിങ് പ്രസിഡന്റുമാരുടെ എണ്ണം കൂടിയതിൽ അതൃപ്തി പ്രകടിപ്പിച്ച് ഹൈക്കമാൻഡ്. കെപിസിസി അധ്യക്ഷന് മുല്ലപ്പള്ളി രാമചന്ദ്രന്, എഐസിസി ജനറല് സെക്രട്ടറി ഉമ്മന് ചാണ്ടി, പ്രതിപക്ഷനേതാവ് രമേശ് ചെന്നിത്തല എന്നിവരുടെ സാന്നിധ്യത്തില് നടന്ന മാരത്തണ് ചര്‍ച്ചയ്ക്ക് ഒടുവിലാണ് ആറ് വര്‍ക്കിംഗ് പ്രസിഡന്‍റുമാരും 13 വൈസ് പ്രസിഡന്‍റുമാരും 36 ജനറല് സെക്രട്ടറിമാരും 70 സെക്രട്ടറിമാരും ഉൾപ്പെടെ 130 പേരടങ്ങുന്ന ജംബോ ഭാരവാഹി പട്ടിക സംസ്ഥാന നേതൃത്വം ഹൈക്കമാന്‍ഡിന് സമര്‍പ്പിച്ചത്. Read More\n11:25 (IST)23 Jan 2020\nകാരുണ്യ പ്ലസ് KN-300 ഭാഗ്യക്കുറിയുടെ നറുക്കെടുപ്പ് ഇന്ന്\nകേരള സംസ്ഥാന ഭാഗ്യക്കുറി വകുപ്പിന്റെ കാരുണ്യ പ്ലസ് KN-300 ഭാഗ്യക്കുറിയുടെ നറുക്കെടുപ്പ് ഇന്ന് നടക്കും. ഉച്ച കഴിഞ്ഞാണ് നറുക്കെടുപ്പ് നടക്കുക. മൂന്ന് മണി മുതൽ ഫലം ലൈവായി അറിയാം. നാല് മണി മുതൽ ഭാഗ്യക്കുറിയുടെ ഫലം കേരള സംസ്ഥാന ഭാഗ്യക്കുറി വകുപ്പിന്റെ ഔദ്യോഗിക വെബ്സൈറ്റിൽ ലഭ്യമാകും. ഒന്നാം സമ്മാനം 70 ലക്ഷം രൂപയാണ്. രണ്ടാം സമ്മാനം5ലക്ഷവും മൂന്നാം സമ്മാനം ഒരു ലക്ഷവുമാണ്. സമാശ്വാസ സമ്മാനം 8,000 രൂപയായിരിക്കും. കാരുണ്യ പ്ലസ് ലോട്ടറിയുടെ ടിക്കറ്റ് വില 30 രൂപയാണ്. Read More\n11:23 (IST)23 Jan 2020\nനേപ്പാളിൽ മരിച്ച മലയാളി വിനോദ സഞ്ചാരികളുടെ മൃതദേഹങ്ങൾ ഇന്നും നാളെയുമായി നാട്ടിലെത്തിക്കും. തിരുവനന്തപുരം ചെങ്കോട്ടുകോണം സ്വദേശി പ്രവീൺ കുമാർ നായർ, ഭാര്യ ശരണ്യ, മക്കളായ ആര്‍ച്ച, ശ്രീഭദ്ര, അഭിനവ് എന്നിവരുടെ മൃതദേഹങ്ങൾ ഇന്നുരാത്രി 10 മണിയോടെ തിരുവനന്തപുരം വിമാനത്താവളത്തിൽ എത്തിക്കും. രഞ്ജിത്തിന്റെയും കുടുംബത്തിന്റെയും മൃതദേഹം നാളെ ഉച്ചയോടെയാകും കോഴിക്കോടെത്തിക്കുക. Read More\nകോതമംഗലം പള്ളി ഏറ്റെടുക്കൽ: കലക്ടർ ഹാജരാകേണ്ടെന്ന് കോടതി\nകോതമംഗലം മാർത്തോമൻ ചെറിയപള്ളി ഏറ്റെടുക്കണമെന്ന കേസിൽ നേരിട്ടു ഹാജരാവുന്നതിൽ നിന്ന് എറണാകുളം കലക്ടറെ ഹൈക്കോടതി ഒഴിവാക്കി. കലക്ടറുടെ അപേക്ഷ പരിഗണിച്ചാണ് കോടതിയുടെ ഉത്തരവ്. ഇന്നേക്കകം പള്ളി ഏറ്റെടുക്കണമെന്ന ഉത്തരവ് നടപ്പാക്കിയില്ലെങ്കിൽ കലക്ടർ നേരിട്ട് ഹാജരാവണമെന്ന് കോടതി നിർദേശിച്ചിരുന്നു. എന്നാൽ കലക്ടർ ഇന്നു ഹാജരായില്ല. പള്ളി ഏറ്റെടുക്കണമെന്ന ഉത്തരവിനെതിരെ പുനഃപരിശോധനാ ഹർജി സമർപ്പിക്കുമെന്ന് സർക്കാർ കോടതിയെ അറിയിച്ചു. സർക്കാരിന്റെ ഹർജിയും യാക്കോബായ പക്ഷത്തിന്റെ രണ്ടു പുനഃപരിശോധനാ ഹർജികളും കോടതി തിങ്കളാഴ്ച പരിഗണിക്കും\nKerala News Live Updates: Kerala News Highlights: സ്ത്രീകളെ പൊലീസ് സ്റ്റേഷനിലേക്ക് വിളിച്ച് വരുത്തുന്നതും അവരുടെ മൊഴി രേഖപ്പെടുത്തുന്നതും സംബന്ധിച്ച് നിലവിലുള്ള വ്യവസ്ഥകൾ കർശനമായി പാലിക്കണമെന്ന് ഡിജിപി ലോക്നാഥ് ബെഹ്റ. ഒരു വനിത നൽകുന്ന വിവരങ്ങളും മൊഴിയും സ്വീകരിക്കുന്നതിന് ക്രിമിനൽ നടപടി നിയമ സംഹിത പ്രകാരം വ്യക്തമാക്കിയിട്ടുള്ള വ്യവസ്ഥകൾ കർശനമായി പാലിക്കണമെന്ന് അദ്ദേഹം നിർദ്ദേശിച്ചു.\nകോതമംഗലം മാർത്തോമൻ ചെറിയപള്ളി ഏറ്റെടുക്കണമെന്ന കേസിൽ നേരിട്ടു ഹാജരാവുന്നതിൽ നിന്ന് എറണാകുളം കലക്ടറെ ഹൈക്കോടതി ഒഴിവാക്കി. കലക്ടറുടെ അപേക്ഷ പരിഗണിച്ചാണ് കോടതിയുടെ ഉത്തരവ്.\nഇന്നേക്കകം പള്ളി ഏറ്റെടുക്കണമെന്ന ഉത്തരവ് നടപ്പാക്കിയില്ലെങ്കിൽ കലക്ടർ നേരിട്ട് ഹാജരാവണമെന്ന് കോടതി നിർദേശിച്ചിരുന്നു. എന്നാൽ കലക്ടർ ഇന്നു ഹാജരായില്ല. പള്ളി ഏറ്റെടുക്കണമെന്ന ഉത്തരവിനെതിരെ പുനഃപരിശോധനാ ഹർജി സമർപ്പിക്കുമെന്ന് സർക്കാർ കോടതിയെ അറിയിച്ചു. സർക്കാരിന്റെ ഹർജിയും യാക്കോബായ പക്ഷത്തിന്റെ രണ്ടു പുനഃപരിശോധനാ ഹർജികളും കോടതി തിങ്കളാഴ്ച പരിഗണിക്കും.\nഉത്തരവ് നടപ്പാക്കാത്തതിനെതിരായ ഓർത്തഡോക്സ് പക്ഷത്തിന്റെ കോടതിയലക്ഷ്യക്കേസ് കോടതി ചൊവ്വാഴ്ച പരിഗണിക്കും. ഉത്തരവ് നടപ്പാക്കുമെന്ന് കോടതി ആവർത്തിച്ച് വ്യക്തമാക്കി.\nKerala news today malayalam live updates 2020 january 23 weather crime traffic train airport


ഇരുവൃക്കകളും തകരാറിലായ ആലി മുസ്‌ല്യാരുടെ കുടുംബം സഹായം തേടുന്നു\nHomeELETTIL NEWSഇരുവൃക്കകളും തകരാറിലായ ആലി മുസ്‌ല്യാരുടെ കുടുംബം സഹായം തേടുന്നു\nനരിക്കുനി: രണ്ട് വൃക്കകളും തകരാറിലായ നരിക്കുനി പന്നിക്കോട്ടൂർ ബാവാട്ടു ചാലിൽ ആലി മുസ്‌ല്യാർ (60) അഭ്യുദയകാംക്ഷികളുടെ സഹായം തേടുന്നു. ഭാര്യയും മൂന്നുമക്കളും അടങ്ങിയ ആലി മുസ്‌ല്യാരുടെ നിർധനകുടുംബം ചികിത്സയ്ക്ക് ഫണ്ട് കണ്ടെത്താനാകാതെ വിഷമിക്കുകയാണ്.\n30 വർഷത്തോളമായി മദ്രസാധ്യാപകനായും പള്ളി മുഅദ്ദിനായും സേവനമനുഷ്ഠിച്ച ആലി മുസ്‌ല്യാരെ രോഗം തളർത്തിയതിന് ശേഷം പ്രാർത്ഥനയുമായി വീട്ടിൽ വിശ്രമത്തിലാണ്. രണ്ട് കണ്ണുകളുടെയും കാഴ്ച പൂർണമായും നഷ്ടപ്പെട്ടു. രണ്ട് വൃക്കകളും തകരാറിലാണ്. ഇരുവൃക്കകളും മാറ്റിവെക്കാതെ നിർവാഹമില്ലെന്നാണ് ഡോക്ടർമാർ നിർദേശിച്ചിരിക്കുന്നത്.\nവൃക്ക മാറ്റിവെക്കാൻ 30 ലക്ഷം രൂപ ചെലവുവരും. ഒന്നിടവിട്ട ദിവസങ്ങളിൽ ഡയാലിസിസ് ചെയ്തുകൊണ്ടിരിക്കുകയാണിപ്പോൾ.സഹായിക്കാൻ നാട്ടുകാർ ചികിത്സാ സഹായകമ്മിറ്റി രൂപവത്‌കരിച്ചിരിക്കയാണ്. ഭാരവാഹികൾ: എം.എ. റസാഖ് (ചെയർ.), നവാസ് ദാരിമി (കൺ.) ടി.എൻ. അബ്ദുറസാഖ് (ഖജാ.).\nബാവാട്ടുചാലിൽ ആലി മുസ്‌ല്യാർ ചികിത്സാ സഹായകമ്മിറ്റി എളേറ്റിൽ കനറാ ബാങ്കിൽ അക്കൗണ്ട് തുറന്നിട്ടുണ്ട്. A/C No: 17341010 27998, IFSC Code CNRB 0001734


സോളാര് കമ്മീഷന് മുന്‍പില് എല്ലാം തുറന്നു പറയുമെന്ന് സരിത എസ് നായര്\nWeb Desk Jan 25, 2016, 07:44 pm IST\nകോഴിക്കോട്: സോളാർ കമ്മീഷനു മുന്‍പില് താന് എല്ലാം തുറന്നു പറയുമെന്ന് സോളാർ തട്ടിപ്പ് കേസിലെ മുഖ്യപ്രതി സരിതാ എസ് നായര്. സോളാര് കേസുമായി ബന്ധപ്പെട്ട് കോഴിക്കോട് കോടതിയില് ഹാജരാകാന് എത്തിയപ്പോഴാണ് സരിത ഇക്കാര്യം വ്യക്തമാക്കിയത്. ബുധനാഴ്ചയാണ് സരിതയെ സോളാര് കമ്മീഷന് വീണ്ടും വിസ്തരിക്കുക.\nഅതേസമയം, സരിത ജയിലില് വച്ച് എഴുതിയ വിവാദകത്ത് ഹാജരാക്കണമെന്ന കമ്മീഷന്‍റെ ഉത്തരവ് ഹൈക്കോടതി സ്റ്റേ ചെയ്തു. കത്തിന്‍റെ രഹസ്യസ്വഭാവം നഷ്ടപ്പെട്ടതിനാല് അടുത്ത വിസ്താര സമയത്ത് കത്ത് ഹാജരാക്കണമെന്ന് കമ്മീഷന് ഉത്തരവിട്ടിരുന്നു. എന്നാല് വ്യക്തിപരമായ കാര്യങ്ങളാണ് കത്തിലുള്ളതെന്നും ഇത് ജുഡീഷ്യല് പരിധിയില് വരുന്നതല്ലെന്നും സരിതയുടെ അഭിഭാഷകന് ചൂണ്ടിക്കാട്ടിയതിനെ തുടര്‍ന്നാണ് ഹൈക്കോടതി സ്‌റ്റേ അനുവദിച്ചത്.


ഇനി ദേഷ്യം കുറയാന് ഭക്ഷണം നിയന്ത്രിക്കാം ! - ഇ വാർത്ത | evartha Control food reduce anger\nഇനി ദേഷ്യം കുറയാന് ഭക്ഷണം നിയന്ത്രിക്കാം !\nNews Desk3December 2019\nദേഷ്യവും ഭക്ഷണവും തമ്മില് ബന്ധമുണ്ടോ?, ഉണ്ടന്നാണ് വിദഗ്ധര് പറയുന്നത്. ചില ഭക്ഷണസാനങ്ങള് ദേഷ്യം വര്‍ധിക്കാന് കാരണമാകുന്നവയാണ്.സമ്മര്‍ദം ഉള്ള സമയത്ത് ഇത്തരം ഭക്ഷണങ്ങള് ഉള്ളില് ചെന്നാല് അത് ദേഷ്യം ഇരട്ടിയാക്കും. അത്തരത്തില് ദേഷ്യം വര്‍ദ്ധിപ്പിക്കുന്ന4തരം ഭക്ഷണങ്ങള് ഇവയാണ്.\nഎരിവും പുളിയുമുള്ള ഭക്ഷണം\nസമ്മര്‍ദ്ദം ഉള്ള സമയത്ത് എരിവും പുളിയുമുള്ള ഭക്ഷണം കഴിച്ചാല് ദേഷ്യം കൂടും.എരിവും പുളിവുമുള്ള ഭക്ഷണം ദഹനപ്രക്രിയയും ഉര്‍ജ്ജോല്‍പാദനവും പതുക്കെയാക്കുന്നു. ഇതുകാരണം അസിഡിറ്റിയില് ഏറ്റക്കുറച്ചില് ഉണ്ടാകുകയും, ശരീരത്തില് ചൂടു വര്‍ദ്ധിക്കുകയും പെട്ടെന്ന് ദേഷ്യം വരുകയും ചെയ്യും.\nകൊഴുപ്പു കൂടിയ ഭക്ഷണം\nവറുത്തതും പൊരിച്ചതുമായ ഭക്ഷണവും സംസ്‌ക്കരിച്ച മാംസാഹാരവും കഴിക്കുന്നതുവഴി ഏറിയ അളവിലുള്ള കൊഴുപ്പ് നമ്മുടെ ശരീരത്തില് എത്തുന്നു. ഇത് ശരീരത്തിലുള്ള ഒമേഗ ത്രീ ഫാറ്റി ആസിഡിന്റെ അളവ് കുറയ്ക്കുന്നു. ഒമേഗ ത്രീ ഫാറ്റി ആസിഡ് കുറയുന്നതുമൂലം പെട്ടെന്ന് ദേഷ്യം വരും.\nചായയോ കാപ്പിയോ ഒരു പരിധിയില് അധികം കുടിക്കുന്നത് നല്ലതല്ല. ഇതുമൂലം ഉറക്കക്കുറവ് ഉണ്ടാകുകയും ദേഷ്യം വരികയും ചെയ്യും.\nകുക്കീസ്, ചിപ്‌സ്, മിക്‌സ്ചര് തുടങ്ങിയ ബേക്കറി ഭക്ഷണം രക്തത്തിലെ പഞ്ചസാരയുടെ അളവ് പെട്ടെന്ന് ഉയര്‍ത്തും. ഇതും പെട്ടെന്ന് ദേഷ്യം വരുത്തുന്നതാണ്.\nTopics: anger food


Bineesh Kodiyeri | തൊഴിലാളി നേതാവിന്റെ വീട് ആക്രമിച്ചപ്പോൾ ഇത്രയേറെ ആഡംബര കാറുകൾക്ക് പരിക്ക് പറ്റുമെന്ന് ബിജെപിക്കാർ ഓർത്തു കാണില്ല; കോടിയേരിയുടെ മകന്റെ വീടാക്രമണത്തിൽ തകരാറു പറ്റിയതിൽ ഇന്നോവ ക്രിസ്‌റ്റോയും ഫോർച്യൂണറും സ്‌കോഡ ലോറയും ഒക്കെ ഉണ്ടായതോടെ ജാമ്യം കിട്ടണമെങ്കിൽ ലക്ഷങ്ങൾ കെട്ടി വയ്ക്കണം - MarunadanMalayali.com\nതൊഴിലാളി നേതാവിന്റെ വീട് ആക്രമിച്ചപ്പോൾ ഇത്രയേറെ ആഡംബര കാറുകൾക്ക് പരിക്ക് പറ്റുമെന്ന് ബിജെപിക്കാർ ഓർത്തു കാണില്ല; കോടിയേരിയുടെ മകന്റെ വീടാക്രമണത്തിൽ തകരാറു പറ്റിയതിൽ ഇന്നോവ ക്രിസ്‌റ്റോയും ഫോർച്യൂണറും സ്‌കോഡ ലോറയും ഒക്കെ ഉണ്ടായതോടെ ജാമ്യം കിട്ടണമെങ്കിൽ ലക്ഷങ്ങൾ കെട്ടി വയ്ക്കണം\nAugust 11, 2017 | 06:30 AM IST | Permalink\nതിരുവനന്തപുരം: തൊഴിലാളി നേതാവാണ് കോടിയേരി ബാലകൃഷ്ണൻ. കണ്ണൂരിലെ പോരാട്ട ചരിത്രവുമായി സി.പി.എം സംസ്ഥാന സെക്രട്ടറിയായ നേതാവ്. കഴിഞ്ഞ ആഴ്ചയിൽ ബിജെപിയുടെ സംസ്ഥാന സമിതി ഓഫീസ് ആക്രമിക്കപ്പെട്ടു. കൗൺസിലർ ഐപി ബിനുവിന്റെ നേതൃത്വത്തിലായിരുന്നു അക്രമം. ഇത് സിസിടിവിയിൽ പതിഞ്ഞു. പ്രതികാരത്തിനായി ബൈക്കിൽ ബിജെപിക്കാർ തൊഴിലാളി നേതാവിന്റെ വീട്ടിന് മുന്നിലെത്തി. തുരുതുരാ കല്ലെറിഞ്ഞു. ആക്രമവും നടത്തി. പിന്നെ സിസിടിവിയിൽ കുടുങ്ങി ജയിലിലാകേണ്ടിയും വരും. കോടിയേരിയുടെ മകന്റെ വീടാക്രമിക്കുമ്പോൾ ഇത്രയും വിചാരിച്ചുകാണില്ല.\nബിനീഷ് കോടിയേരിയുടെ വീടാക്രമിച്ച പ്രതികൾക്ക് ജാമ്യംകിട്ടാൻ വൻതുക കെട്ടിവെയ്ക്കേണ്ടിവരും. തലസ്ഥാനത്ത് തുടർച്ചയായുണ്ടാകുന്ന അതിക്രമത്തിന്റെ വെളിച്ചത്തിലാണ് കോടതിയുടെ കർക്കശ നിലപാട്. കേസിലെ ഓരോ പ്രതിയും അരലക്ഷം രൂപയ്ക്കുമുകളിൽ കെട്ടിവച്ചാലേ ജാമ്യം ലഭിക്കൂ. അഞ്ചു പ്രതികളുംകൂടി 2.82 ലക്ഷം രൂപ കോടതിയിൽ കെട്ടിവെയ്ക്കണം. പൂജപ്പുര പൊലീസ് കോടതിയിൽ സമർപ്പിച്ച റിപ്പോർട്ടിൽ ഫോർച്യൂൺ, ഇന്നോവ ക്രിസ്റ്റ, സ്‌കോഡലോറ എന്നീ ആഡംബര കാറുകളും വീടും ആക്രമിച്ചതിൽ 56000 രൂപയുടെ നഷ്ടമാണ് കണക്കാക്കിയിട്ടുള്ളത്. തൊഴിലാളി നേതാവിന്റെ മകന്റെ വീട്ടിൽ ഇത്രയേറെ ആഡംബരക്കാറുകൾ എങ്ങനെ വന്നുവെന്ന ചിന്തയിലാണ് ബിജെപിക്കാർ. ഈ കാറുകൾ ഇല്ലായിരുന്നുവെങ്കിൽ ഇതിനോടകം ജാമ്യം കിട്ടിയേനേ.\nസെൽഫിയെടുത്തും കെട്ടിപ്പിടിച്ചും കുശലം പറഞ്ഞും സമ്മേളനത്തിൽ താരമായത് വിവാദ നായകൻ ബിനീഷ് കോടിയേരി തന്നെ; വാർത്തകളിലെ സ്ഥിരം മുഖമായ ബിനീഷിന് സമ്മേളനത്തിൽ ലഭിച്ചതും താരപരിവേഷം; പാർട്ടി സെക്രട്ടറിയുടെ മകൻ എന്നതിനപ്പുറം പോരാളിയായ സഖാവാണ് ഞങ്ങളുടെ ബിനീഷെന്ന് പ്രവർത്തകർ\nകാർ അക്‌സസറീസ് ഉടമയുമായുള്ള ബിനീഷിന്റെ ബന്ധം ഏറെക്കാലമായി ദുരൂഹത ഉണർത്തുന്നു; പെരുങ്കിടവിളയിൽ ക്വാറി വാങ്ങാൻ ശ്രമിച്ചത് ഊഹാപോഹങ്ങൾ ശക്തമാക്കി; കോടിയേരി ആഭ്യന്തരമന്ത്രി ആയിരുന്നപ്പോൾ മകനെതിരെ ഉയർന്ന വിവാദങ്ങൾ വീണ്ടും സജീവമാകുന്നു; മുരളീധരൻ ജേക്കബ് തോമസിനോട് പറഞ്ഞത് കോളിളക്കം ഉണ്ടാക്കാൻ പറ്റിയ ആരോപണങ്ങൾ\nബിനീഷ് കോടിയേരിക്കെതിരെയുള്ള വാർത്ത കോൺഗ്രസ് ചാനലിൽ നിന്നും മുക്കാൻ ശ്രമിച്ചതിന് പിന്നിൽ കോടിയേരിയുടെ മകന്റെ ബിസിനസ് പങ്കാളിയെന്ന് ആരോപിക്കപ്പെടുന്ന വ്യവസായിയോ? പീരുമേട്ടിലെ ഹോപ്സ് പ്ലാന്റേഷൻ ഉടമ തോമസ് മാത്യുവിനും ജയ്ഹിന്ദ് ചാനലിന്റെ ഡയറക്ടർ പദവി; ഉമ്മൻ ചാണ്ടി സർക്കാർ വനഭൂമി പതിച്ചു നൽകിയ തോട്ടം ഉടമയ്ക്ക് കോൺഗ്രസുമായും സിപിഎമ്മുമായും ഒരേ പോലെ ബന്ധം\nപ്രതികൾക്കെതിരേ സ്വകാര്യ വ്യക്തികളുടെ വസ്തുക്കൾ നശിപ്പിക്കുന്നതിന് എതിരായ കുറ്റമാണ് ചുമത്തിയിട്ടുള്ളത്. ഇതുപ്രകാരം ജാമ്യം ലഭിക്കുന്നതിന് നാശനഷ്ടമുണ്ടായ വസ്തുക്കളുടെ മൂല്യത്തിന് തുല്യമായ തുക കെട്ടിവെയ്ക്കേണ്ടതില്ല. പൊതുമുതൽ നശീകരണത്തിനെതിരായ നിയമത്തിലും ഇത്തരം വ്യവസ്ഥകൾ ഉണ്ടായിരുന്നില്ല. സമരങ്ങളുടെ പേരിൽ തുടർച്ചയായ പൊതുമുതലുകൾ നശിപ്പിക്കപ്പെട്ടപ്പോൾ ഹൈക്കോടതി, ഒരു വിധിന്യായത്തിലൂടെ, നാശനഷ്ടങ്ങളുടെ മൂല്യത്തിന് തുല്യമായ തുക പ്രതികൾ ഓരോരുത്തരുമോ, ഒരുമിച്ചോ കെട്ടിവെയ്പിക്കണമെന്ന് കീഴ്ക്കോടതികളോട് നിർദ്ദേശിച്ചിരുന്നു. ഇതാണ് ബിജെപിക്കാർക്ക് വിനയാകുന്നത്.\nകോടിയേരി എകെജി സെന്ററിന് തൊട്ട് മുമ്പിലെ ഫ്‌ലാറ്റിലാണ് താമസം. പാർട്ടി ഫ്‌ലാറ്റാണ് ഇത്. എന്നാൽ മിക്കവാറും ദിവസം ബിനീഷിന്റെ വീട്ടിലും രാത്രിയിൽ എത്താറുണ്ട്. അതുകൊണ്ട് തന്നെ കോടിയേരിയെ ലക്ഷ്യമിട്ടായിരുന്നു ആക്രമണം എന്നാണ് സി.പി.എം ആരോപിച്ചത്. ഇത് ഏറെ ചർച്ചയാക്കുകയും ചെയ്തു.\nസ്വന്തം വീടിന് നേരെയുണ്ടായ അക്രമത്തിനെ കുറിച്ച് കോടിയേരി ബാലകൃഷ്ണന്റെ മകൻ ബിനീഷ് കോടിയേരി മറുനാടൻ മലയാളിയോട് പറഞ്ഞത് ഇങ്ങനെയായിരുന്നു. അഞ്ച് വർഷത്തോളമായി ഇവിടെ താമസിക്കാൻ തുടങ്ങിയിട്ട്. ഇന്ന് വരെ ഇത്തരമൊരു അനുഭവം തനിക്കോ കുടുംബത്തിനോ ഉണ്ടായിട്ടില്ല. അയൽക്കാരുമായെല്ലാം തന്നെ വളരെ നല്ല ബന്ധമാണുള്ളത്. ഒരു സിസി ടിവി വെയ്‌ക്കേണ്ട ആവശ്യമുണ്ടെന്ന് ഇതുവരെ തോന്നിയിട്ടില്ല. അക്രമം ഉണ്ടാകില്ലെന്നും അത്തരക്കാരല്ല ഇവിടെ പരിസരത്ത് ഉള്ളതെന്ന് ഉറപ്പുള്ളതുകൊണ്ടുമാണ് അത് ചെയ്യാതിരുന്നതും. എന്നാൽ ഇനിയിപ്പോ അക്രമം ഉണ്ടായ പശ്ചാത്തലത്തിൽ പൊലീസിന്റെയൊക്കെ നിർദ്ദേശമനുസരിച്ച് സിസി ടിവി ഫിറ്റ് ചെയ്യാനാണ് തീരുമാനം. അതായത് ഇനി കല്ലെറിഞ്ഞാൽ സിസിടിവിയും പൊട്ടും. അപ്പോൾ അത് കൂടി ജാമ്യത്തിന് നൽകേണ്ടി വരും.\nനഗരത്തിലെ എംജി കോളേജിലും യൂണിവേഴ്സിറ്റി കോളേജിലും യൂണിറ്റ് രൂപീകരിക്കാൻ ഇരു വിഭാഗവും തീരുമാനിച്ചതാണ് പ്രശ്നങ്ങൾക്ക് തുടക്കം. എസ്എഫ്ഐ ശക്തി കേന്ദ്രമായ യൂണിവേഴ്സിറ്റിയിൽ എബിവിപി യൂണിറ്റ് തുടങ്ങുന്നുവെന്ന വാർത്തയാണ് ആദ്യം പുറത്ത് വന്നത്. ഇതിന് പിന്നാലെ എസ്എഫ്ഐ എംജി കോളേജിലേക്ക് മാർച്ച് നടത്തി അവിടെ യൂണിറ്റ് രൂപീകരിക്കുകയും നവാഗതർക്ക് സ്വാഗതം നൽകുകയും ചെയ്തു. പിന്നീട് എബിവിപി യീണിവേഴ്സിറ്റിയിൽ യൂണിറ്റ രൂപീകരിക്കാൻ ശ്രമിച്ചെങ്കിലും ആവശ്യത്തിന് പ്രവർത്തകരെത്താത്തിനാൽ പദ്ധതി ഉപേക്ഷിക്കുകയായിരുന്നു. പിന്നെ എങ്ങും അക്രമമായിരുന്നു. ശ്രീകാര്യത്തെ രാജേഷിന്റെ കൊലപാതകവും സംഭവിച്ചു.


Malayalam News (മലയാളം വാർത്ത): Latest Malayalam News, Breaking News | Thekeralapost റെക്കോര്‍ഡുകള് ഭേദിച്ച് സ്വര്‍ണവില; ചരിത്രത്തിലെ ഏറ്റവും ഉയര്‍ന്ന നിരക്ക് | The Kerala Post Malayalam News (മലയാളം വാർത്ത): Latest Malayalam News, Breaking News\nചരിത്രത്തിലെ തന്നെ ഏറ്റവും ഉയര്‍ന്ന നിരക്കുമായി സ്വര്‍ണവില കുതിച്ചുയരുന്നു. പവന് 40,000 രൂപയായിട്ടാണ് വര്‍ധിച്ചിരിക്കുന്നത്. ഗ്രാമിന്റെ വില 5000 രൂപയായി. രാജ്യാന്തര വിപണിയിലെ വിലക്കയറ്റം ആഭ്യന്തരവിപണിയിലും പ്രതിഫലിച്ചിരിക്കുന്നു. ഇപ്പോള് 1972 ഡോളറാണ് ഒരു ട്രോഎംസിന്റെ വില.\nജൂലൈ ഒന്നിന് 36,160 രൂപയായിരുന്നു സ്വര്‍ണവില. ഇന്ന് 40,000 രൂപയായി കുത്തനെ വര്‍ധിച്ചു. 30 ദിവസം കൊണ്ടാണ് 4000 രൂപയോളം വര്‍ധിച്ചിരിക്കുന്നത്. കഴിഞ്ഞ ഒരു വര്‍ഷത്തിനിടയില് പവന് പതിനായിരത്തിലേറെ രൂപയുടെ വര്‍ധനയാണ് ഉണ്ടായിരിക്കുന്നത്. കഴിഞ്ഞ ജനുവരിയില് 30,000 രൂപയായിരുന്നിടത്താണ് ഇപ്പോള് സ്വര്‍ണവില 40,000ത്തില് എത്തിയിരിക്കുന്നത്. 1972 ഡോളര് എന്നത് 2000 ഡോളര് മറികടക്കുകയാണെങ്കില് ഈ വര്‍ഷം അവസാനത്തോടുകൂടി സ്വര്‍ണവില വീണ്ടും ഉയര്‍ന്നേക്കും.\n2005ലാണ് സ്വര്‍ണവില ഒരു പവന് 5000 രൂപ കടക്കുന്നത്. 2008 നവംബര് മാസം ആയപ്പോഴേയ്ക്കും പതിനായിരം കടന്നു. തുടര്‍ന്ന് 2011 ആഗസ്റ്റില് സ്വര്‍ണവില 20,000 രൂപ കടന്നു. ഒടുവില് 2020 ജനുവരിയില് 30,000 രൂപയും കടന്നു. 2019ലൊക്കെ 29,000ത്തിലായിരുന്നു സ്വര്‍ണവില. കഴിഞ്ഞ ഒമ്പത് വര്‍ഷം കൊണ്ട് സ്വര്‍ണവില ഇരട്ടിയായ സ്ഥിതി.\nരാജ്യാന്തരവിപണയില് സ്വര്‍ണവില കൂടാനുള്ള പ്രധാന കാരണം അമേരിക്കയും ചൈനനയും തമ്മിലുള്ള വ്യാപാര യുദ്ധമായിരുന്നു. അത് മൂലം ഏറ്റവും സുരക്ഷിത നിക്ഷേപമായി ആളുകള് സ്വര്‍ണത്തെ പരിഗണിക്കാന് തുടങ്ങി. അതിന് ശേഷം അമേരിക്കയും ചൈനയും തമ്മിലുള്ള പ്രശ്‌നം ലഘൂകരിക്കപ്പെട്ടപ്പോഴേയ്ക്കും കൊവിഡ് മഹാമാരിയെത്തി. ഇതോടെ സാമ്പത്തിക പ്രതിസന്ധി രൂക്ഷമാവുകയും ആളുകള് സ്വര്‍ണമെന്ന സുരക്ഷിത നിക്ഷേപത്തിലേക്ക് മാറുകയും ചെയ്തു. ഇതോടെ രാജ്യാന്തര വിപണയില് വീണ്ടും സ്വര്‍ണവില കുത്തനെ വര്‍ധിക്കുകയായിരുന്നു.\n1) കൊവിഡ് മൂലമുള്ള സാമ്പത്തിക പ്രതിസന്ധി:- നിരവധി രാജ്യങ്ങള് സാമ്പത്തിക ഉത്തേജക പാക്കേജുകള് നടപ്പാക്കിയിട്ടുണ്ട്. ഇതോടെ ധാരാളം പണം വിപണിയില് ലഭ്യമായി. തുടര്‍ന്ന് രൂപയുടേതടക്കം അതത് രാജ്യങ്ങളുടെ കറന്‍സിയില് ഇടിവുണ്ടാവുകയും ചെയ്തു. ഡോളറിന്റെ മൂല്യവും ഇടിഞ്ഞു. ബാങ്കുകള് പലിശ കുറഞ്ഞ വായ്പകള് അനുവദിക്കുന്നതും പണലഭ്യത കൂടുന്നതിനും കറന്‍സികളുടെ മൂല്യം കുറയുന്നതിനും ആക്കം കൂട്ടി. ഇതോടെ മികച്ച നിക്ഷേപമായി എല്ലാവരും സ്വര്‍ണത്തെ കണക്കാക്കുകയും സ്വര്‍ണം വാങ്ങിക്കൂട്ടുകയും ചെയ്തു. ഇതാണ് സ്വര്‍ണ വില ഉയരുന്നതിന് കാരണമായത്.\n2) യുഎസ് ചൈന സംഘര്‍ഷം:-\nനേരത്തെ ചൈനീസ് കടലിടുക്കുമായി ബന്ധപ്പെട്ട് ചൈനയുടെ എല്ലാ അവകാശ വാദങ്ങളെയും ശക്തമായി എതിര്‍ത്തുകൊണ്ട് അമേരിക്ക രംഗത്തെത്തിയിരുന്നു. കൊവിഡ് വ്യാപനത്തിന് ശേഷവും ഇരുരാജ്യങ്ങളും തമ്മിലുള്ള സംഘര്‍ഷം രൂക്ഷമായിക്കൊണ്ടിരിക്കുകയാണ്. തല്‍ഫലമായി രാജ്യാന്തര തലത്തില് തന്നെ വ്യാപാര ബന്ധങ്ങളെ അത് പ്രതികൂലമായി ബാധിക്കുന്നുണ്ട്. അത് പ്രതിസന്ധി സൃഷ്ടിക്കുകയും ചെയ്യുന്നു. ഇതാണ് സ്വര്‍ണവില കൂടുന്നതിനുള്ള മറ്റൊരു പ്രധാന കാരണം.\nമഞ്ഞലോഹത്തിനോടുള്ള അഭിനിവേശം കേരളത്തിലെ ഉപഭോക്താക്കള്‍ക്ക് ഒരിക്കലും മാറുകയില്ല. നിക്ഷേപം എന്നതിലുപരി അത് അണിയുന്നതില് തന്നെയാണ് കേരളത്തിലെ ജനങ്ങള്‍ക്ക് ഇപ്പോഴും താല്‍പ്പര്യം. അതുകൊണ്ട് തന്നെ എത്രയൊക്കെ വില ഉയര്‍ന്നാലും മലയാളികള് സ്വര്‍ണം വാങ്ങുക തന്നെ ചെയ്യുമെന്നാണ് വ്യാപാരികള് അഭിപ്രായപ്പെടുന്നത്.


മഹാരാഷ്ട്രയിൽ രാഷ്ട്രപതി ഭരണം കൊണ്ടുവന്നത് കുതിരക്കച്ചവടത്തിന്..!! സ്ഥിരതയുള്ള സർക്കാരുണ്ടാക്കാൻ ബിജെപി ശ്രമം | Daily Indian Herald\nNovember 13, 2019 10:20 am By : Indian Herald Staff\nമഹാരാഷ്ട്രയില് രാഷ്ട്രപതി ഭരണം ഏര്‍പ്പെടുത്തിയതിനെതിരെ ശിവസേന രംഗത്തെത്തി. രാഷ്ട്രപതി ഭരണം സംസ്ഥാനത്ത് കുതിരക്കച്ചവടത്തിന് വഴിതെളിക്കുമെന്നാണ് സേനയുടെ ആരോപണം. ശിവസേന മുഖ്യപത്രമായ സാമ്‌നയുടെ മുഖപ്രസംഗത്തിലാണ് ഈ അഭിപ്രായം രേഖപ്പെടുത്തിയിരിക്കുന്നത്.\nസംസ്ഥാനത്ത് രാഷ്ട്രതി ഭരണം ഏര്‍പ്പെടുത്താനുള്ള ഗവര്‍ണറുടെ തീരുമാനം ഭരണഘടാനാ വിരുദ്ധവും നീതികരിക്കാനാകാത്തതും വഞ്ചനയാണെന്നും ശിവസേന പറയുന്നു. മഹാരാഷ്ട്രയില് ഇതുവരെ കുതിരക്കച്ചവടം തുടങ്ങിയിട്ടില്ല. എന്നാല് രാഷ്ട്രപതി ഭരണം ഇതിലേക്ക് വഴിതെളിക്കും. മഹാരാഷ്ട്ര ഗവര്‍ണര് സ്വതന്ത്രമായി പ്രവര്‍ത്തിക്കുന്നില്ലെന്നും മുഖപത്രത്തിൽ വിമര്‍ശനം ഉന്നയിക്കുന്നു.\nഅതിനിടെ മഹാരാഷ്ട്രയിൽ സ്ഥിരതയുള്ള സർക്കാരുണ്ടാക്കാൻ സാധിക്കുമെന്ന പ്രതീക്ഷ മുൻ മുഖ്യമന്ത്രി ദേവേന്ദ്ര ഫഡ്‌നാവിസ് പങ്കുവച്ചു. മഹാരാഷ്ട്രയിൽ സർക്കാരുണ്ടാക്കാൻ ശ്രമം നടത്തുമെന്ന് ബിജെപി എംപി നാരായണ റാണെയും പറഞ്ഞു. കോൺഗ്രസും എൻസിപിയും ശിവസേനയും ചേർന്ന് സർക്കാർ രൂപീകരിക്കാൻ സാധിക്കുമെന്ന് കരുതുന്നില്ലെന്നും നാരയണ റാണെ പറഞ്ഞു.\nകോൺഗ്രസും എൻസിപിയും ചേർന്ന് ശിവസേനയെ വിഡ്ഢിയാക്കുകയാണ്. ബിജെപിയെ അധികാരത്തിലെത്തിക്കാനുള്ള ശ്രമമാണ് ദേവേന്ദ്ര ഫഡ്‌നാവിസ് നടത്തുന്നതെന്നും റാണെ കൂട്ടിച്ചേർത്തു. അതിനിടെ സർക്കാർ രൂപീകരിക്കാനുള്ള സാധ്യത മങ്ങിട്ടിയില്ലെന്ന് വ്യക്തമാക്കി ശിവസേന നേതാവ് ഉദ്ദവ് താക്കറെ രംഗത്തെത്തി. കോൺഗ്രസുമായി സഖ്യത്തിലേർപ്പെടുന്നതിൽ തെറ്റില്ലെന്നും ജമ്മു കശ്മീരിൽ പിഡിപ്പിക്കൊപ്പം ബിജെപി സഖ്യത്തിലേർപ്പെട്ടിട്ടുണ്ടെന്നും താക്കറെ പറഞ്ഞു.\nമൂന്നാഴ്ചയായി തുടരുന്ന രാഷ്ട്രീയ നാടകത്തിനൊടുവില് രാഷ്ട്രപതി ഭരണത്തിലായി പോയ മഹാരാഷ്ട്രയില് ഗവര്‍ണര്‍ക്കെതിരേ ശിവസേന നല്‍കിയ കേസ് സുപ്രീംകോടതി ഇന്നു പരിഗണിക്കും. സര്‍ക്കാര് രൂപീകരിക്കാനുള്ള പിന്തുണ ഉറപ്പുവരുത്താന് ന്യായമായ സമയം നല്‍കിയില്ലെന്നാരോപിച്ചാണു ഗവര്‍ണര്‍ക്കെതിരേ ശിവസേന കോടതിയെ സമീപിച്ചത്. പൊതു മിനിമം പരിപാടിയില് കോണ്‍ഗ്രസും എന്‍സിപിയുമായി ചേര്‍ന്ന സര്‍ക്കാരുണ്ടാക്കാന് നോക്കുകയാണ് ശിവസേന.\nഗവര്‍ണര്‍ക്കെതിരേ ശിവസേന സുപ്രീംകോടതിയെ സമീപിച്ചതോടെ ഇനിയെല്ലാം കോടതിയുടെ തീര്‍പ്പിലാകും. ഗവര്‍ണര്‍ക്കെതിരായ ഹര്‍ജി സുപ്രീം കോടതി ഇന്നു പരിഗണിക്കുമ്പോള് ശിവസേന-എന്.സി.പി-കോണ്‍ഗ്രസ് സഖ്യത്തിനു സര്‍ക്കാരുണ്ടാക്കാന് കഴിയുമെന്നു ബോധ്യപ്പെടുത്താനും ശ്രമം നടക്കുന്നു. ഊഴമിട്ട് മുഖ്യമന്ത്രിപദം, ഒന്നിലധികം ഉപമുഖ്യമന്ത്രിമാര്, മന്ത്രിസ്ഥാനം പങ്കിടല്… തുടങ്ങി നിര്‍ദിഷ്ട സര്‍ക്കാരിന്റെ പൊതു മിനിമം പരിപാടിയടക്കം ചര്‍ച്ചയിലാണ്.


London, First Published 29, Mar 2019, 8:56 PM IST\nജാമ്യം ലഭിച്ചാൽ നീരവ് മോദി ബ്രിട്ടൻ വിട്ടുപോകാൻ സാധ്യത ഉണ്ടെന്നും പ്രോസിക്യൂഷൻ യുകെ കോടതിയെ ബോധിപ്പിച്ചു.\nലണ്ടൻ: സാമ്പത്തിക തട്ടിപ്പിനെ തുടര്‍ന്ന് രാജ്യംവിട്ട വജ്ര വ്യാപാരി നീരവ് മോദിക്ക് ജാമ്യമില്ല. ലണ്ടനിലെ കോടതിയാണ് നീരവ് മോദിയുടെ ജാമ്യാപേക്ഷ തള്ളിയത്. കേസ് വീണ്ടും പരിഗണിക്കുന്ന ഏപ്രിൽ 26 വരെ നീരവ് മോദി ജയിലിൽ തുടരണം എന്ന് കോടതി ഉത്തരവിട്ടു.\nനീരവ് മോദിക്ക് ജാമ്യം അനുവദിക്കരുതെന്ന് എന്ന ക്രൗൺ പ്രോസിക്യൂഷന്‍റെ വാദം അംഗീകരിച്ചാണ് കോടതി നീരവ് മോദിക്ക് ജാമ്യം നിഷേധിച്ചത്. കേസിലെ സാക്ഷികൾക്ക് വധഭീഷണിയുണ്ടെന്നും ജാമ്യം അനുവദിച്ചാൽ നീരവ് മോദി തെളിവുകൾ നശിപ്പിക്കാൻ സാധ്യത ഉണ്ടെന്നും പ്രോസിക്യൂഷൻ വാദിച്ചു.\nജാമ്യം ലഭിച്ചാൽ നീരവ് മോദി ബ്രിട്ടൻ വിട്ടുപോകാൻ സാധ്യത ഉണ്ടെന്നും പ്രോസിക്യൂഷൻ യുകെ കോടതിയെ ബോധിപ്പിച്ചു. ഇന്ത്യയിൽനിന്നുള്ള സിബിഐ, എൻഫോഴ്സ്മെൻറ് ഡയറക്ടറേറ്റ് ഉദ്യോഗസ്ഥരും കോടതിയിൽ പ്രോസിക്യൂഷനെ സഹായിക്കാനായി എത്തിയിരുന്നു.\nLast Updated 29, Mar 2019, 9:41 PM IST


മരടില് ബലയാടാകാന് സർക്കാരില്ല !!ശബരിമലയിൽ പറ്റിയ മണ്ടത്തരം ആവർത്തിക്കരുതെന്ന് പാർട്ടി!!ഇരയ്‌ക്കൊപ്പമെന്ന അനുരഞ്ജന ഫോര്‍മുലയുമായി സി.പി.എം .കുടിയൊഴിപ്പിക്കുന്ന താമസക്കാര്‍ക്ക് നിര്‍മ്മാതാക്കള് പകരം ഫ്‌ളാറ്റ് നല്‍കണം.ഫ്ലാറ്റ് ഉടമകള്‍ക്ക് വീണ്ടും നോട്ടീസ്; നഗരസഭാ സെക്രട്ടറിയെ താമസക്കാര് തടഞ്ഞു. | Daily Indian Herald\nSeptember 17, 2019 3:42 am By : Indian Herald Staff\nതിരുവനന്തപുരം: മരടിൽ സർക്കാർ ഇരക്കൊപ്പം എന്ന നിലപാട് സ്വീകരിക്കണം എന്ന് സി.പി.എം.പുതിയ ഫ്‌ളാറ്റ് നല്‍കി പരിഹരിക്കാന് സിപിഎം അനുരഞ്ജന ഫോര്‍മുല ഉണ്ടാക്കുന്നു . മരട് ഫ്‌ളാറ്റിലെ താമസക്കാര്‍ക്കു ഫ്ളാറ്റ് നിര്‍മാതാക്കള് പുതിയ കിടപ്പാടമൊരുക്കിക്കൊടുക്കുന്ന അനുരഞ്ജന ഫോര്‍മുലയുമായിട്ടാണ് സി.പി.എം രംഗത്ത് വന്നിരിക്കുന്നത് നിര്‍മ്മാതാക്കളുമായും ഉടമകളുമായും പാര്‍ട്ടിയും സര്‍ക്കാരും ചര്‍ച്ച നടത്തി തീരുമാനമെടുത്തു പ്രതിസന്ധി പരിഹരിക്കാനാണ് ശ്രമം.സുപ്രീം കോടതി വിധി നടപ്പാക്കാെത വഴിയില്ലെന്നിരിക്കെ പ്രതിസന്ധി എങ്ങനെ മറികടക്കാനാകുമെന്ന ആലോചനയിലാണ് ‘അനുരഞ്ജന ഫോര്‍മുല’ നടപ്പാക്കാനുള്ള തീരുമാനമുണ്ടായത്. ശബരിമല വിഷയത്തില് സംഭവിച്ചതുപോലെ ‘മരടി’ ല് സംസ്ഥാന സര്‍ക്കാര് ബലിയാടാകരുതെന്നും സി.പി.എമ്മിനു നിര്‍ബന്ധമുണ്ട്.\nസി .പി.എം. സംസ്ഥാന സെക്രട്ടേറിയറ്റ് തീരുമാനം അനുസരിച്ചാണ് അനുരജ്ഞന നടപടികള് പുരോഗമിക്കുന്നത്. ഇതിനായി രണ്ടു നേതാക്കളെ ചുമതലപ്പെടുത്തിയിട്ടുണ്ട്. ഒത്തുതീര്‍പ്പിനു ഫ്‌ളാറ്റ് നിര്‍മ്മാതാക്കള് വഴങ്ങിയില്ലെങ്കില് കര്‍ശന നിയമനടപടികളിലേക്കു സര്‍ക്കാര് കടക്കും. ഇത് അവരെ ബോധ്യപ്പെടുത്തും. സി.പി.എം. കടുപ്പിച്ചതോടെ ഫ്‌ളാറ്റ് നിര്‍മ്മാതാക്കളില് ചിലര് നിലപാടില് അയവുവരുത്തിയതായി സൂചനയുണ്ട്.\nവരുംദിവസങ്ങളിലേ ഇതു സംബന്ധിച്ചു വ്യക്തത വരൂ. ചര്‍ച്ചയില് തീരുമാനമുണ്ടായില്ലെങ്കില് ബദല് സംവിധാനം പാര്‍ട്ടി തീരുമാനിക്കും. തീരദേശ സംരക്ഷണമേഖലയില് ഫ്‌ളാറ്റിന് അനുമതി നല്‍കിയ ഉദ്യോഗസ്ഥര്‍ക്കെതിരേയും കര്‍ശന നടപടികളുണ്ടാകുമെന്നു സൂചനയുണ്ട്. ശബരിമല വിഷയത്തില് സര്‍ക്കാര് സ്വീകരിച്ച നിലപാട് തെറ്റിദ്ധരിക്കപ്പെടുകയും തെരഞ്ഞെടുപ്പില് അതു കനത്ത തിരിച്ചടിക്കു കാരണമാകുകയും ചെയ്തതായാണ് സി.പി.എമ്മിന്റെ അഭിപ്രായം. ”മരടി”ല് അതുണ്ടാകാന് പാടില്ലെന്നു പാര്‍ട്ടി കരുതുന്നു. മറ്റു പാര്‍ട്ടികള് ”മരട്” സര്‍ക്കാരിനുമേല് കെട്ടിവയ്ക്കാന് ശ്രമിക്കുകയാണെന്നും സി.പി.എമ്മിന് അഭിപ്രായമുണ്ട്. ഈ പശ്ചാത്തലത്തിലാണ് ഇരയ്‌ക്കൊപ്പം എന്ന നിലപാട് സി.പി.എം. സ്വീകരിച്ചിരിക്കുന്നത്.\nതിരിച്ചടി ഒഴിവാക്കാന് സി.പി.എം. സംസ്ഥാന സെക്രട്ടറി കോടിയേരി ബാലകൃഷ്ണന് സ്ഥലത്തെത്തി സ്ഥിതിഗതികള് മനസിലാക്കി. ഭരണ മുന്നണിയിലെ രണ്ടാമത്തെ കക്ഷിയായ സി.പി.ഐയും ഇരയ്‌ക്കൊപ്പമാണ്. നിയമം നടപ്പാക്കാതിരിക്കാന് കഴിയില്ലെന്നും ഇരകളെ രക്ഷിക്കാന് പദ്ധതി കണ്ടെത്തണമെന്നുമാണ് അവരുടെ ആവശ്യം. ഫ്‌ളാറ്റ് നിര്‍മ്മാതാക്കളെ സംരക്ഷിക്കാനുള്ള സമരത്തിനു കൂട്ടുനില്‍ക്കില്ലെന്നും സി.പി.ഐ. വ്യക്തമാക്കിയിട്ടുണ്ട്. ഇക്കാര്യത്തില് സി.പി.ഐ. എറണാകുളം ജില്ലാകമ്മിറ്റി പ്രമേയം പാസാക്കിക്കഴിഞ്ഞു.\nഅതേസമയം മരട് നഗരസഭാ സെക്രട്ടറിയെ ഫ്ലാറ്റുകളിലെ താമസക്കാര് തടഞ്ഞു. ഇന്ന് മൂന്ന് മണിക്കുള്ളില് താത്കാലിക പുനരധിവാസം ആവശ്യമുള്ളവര് അറിയിക്കണം. ഇല്ലെങ്കില് പുനരധിവാസം ആവശ്യമില്ലെന്ന് കണക്കാക്കി തുടര്‍നടപടികള് സ്വീകരിക്കുമെന്ന നോട്ടീസ് പതിപ്പിക്കാന് എത്തിയപ്പോഴായിരുന്നു പ്രതിഷേധം. ഇനി ഇക്കാര്യത്തില് അറിയിപ്പ് ഉണ്ടാകില്ലെന്നും നഗരസഭയുടെ നോട്ടീസില് പറയുന്നു. ഫ്ലാറ്റുകളില് നിന്ന് താമസക്കാര് ഒഴിയണമെന്ന് കാണിച്ച് നഗരസഭ നല്‍കിയ നോട്ടീസിന്റെ കാലാവധി ഇന്നലെ അവസാനിച്ചിരുന്നു.\nസുപ്രീംകോടതി വിധി നടപ്പിലാക്കാനുള്ള നടപടിക്രമങ്ങൾ പൂർത്തീകരിക്കുന്നതിന്റെ ഭാഗമായാണ് നഗരസഭാ സെക്രട്ടറി ഫ്ലാറ്റിലെത്തിയത്. ഫ്ലാറ്റുടമകൾ നഗരസഭ സെക്രട്ടറിക്കെതിരെ പ്രതിഷേധവുമായി രംഗത്തെത്തി. സ്ഥലം എം.എൽ.എ എം സ്വരാജും സെക്രട്ടറിയുടെ നടപടികളെ ചോദ്യം ചെയ്തു. നഗരസഭ സെക്രട്ടറി പ്രകോപനം സൃഷ്ടിക്കുകയാണെന്ന് എം സ്വരാജ് എം.എൽ.എ പ്രതികരിച്ചു.\nഫ്ലാറ്റുടമകൾക്ക് പിന്തുണയുമായി രാവിലെ ഉമ്മൻ ചാണ്ടിയും കുഞ്ഞാലിക്കുട്ടിയുമടക്കമുള്ള യു.ഡി.എഫ് നേതാക്കൾ ഫ്ലാറ്റുകളിൽ സന്ദർശനം നടത്തിയിരുന്നു. പ്രശ്നങ്ങൾ പഠിക്കാൻ സുപ്രീം കോടതി നിയോഗിച്ച സമിതിയിലെ ഉദ്യോഗസ്ഥർ തെറ്റായി റിപ്പോർട്ട് നൽകിയെന്നാരോപിച്ച് നഗരസഭക്ക് മുന്നിൽ ഫ്ലാറ്റുടമകൾ ഉദ്യോഗസ്ഥരുടെ കോലം കത്തിച്ചു.\nTags: featured, maradu flat, MARADU FLAT CORRUPTION, MARADU FLAT DEMOLISH, sabarimala cpm


Priyanka Nair - Malayalam Actress Beach Side Photos\nഞാൻ ആദ്യമായി ജീവിതത്തില് കാണുന്ന സൂപ്പര്‍സ്റ്റാര് അദ്ദേഹമാണ് ;വല്യേട്ടനെ പോലെയാണ് ! സംസാരിക്കുമ്പോഴും വഴക്ക് പറയുമ്പോഴുമൊക്കെ നമുക്കത് ഫീല് ചെയ്യും;പ്രിയങ്ക പറയുന്നു!\nപ്രിയ നീ തീര്‍ന്നു എന്ന് ഞാന് മനസില് കരുതി. എവിടേക്കാണ് കൊണ്ടു പോകുന്നത്, ഏത് ഗ്രൂപ്പാണ്, ഇനി പുറത്ത് വരാന് പറ്റില്ല എന്നൊക്കെ ചിന്തിച്ചു; ഇപ്പോള് ആലോചിക്കുമ്പോഴും പേടിയാണ്, തുറന്ന് പറഞ്ഞ് പ്രിയങ്ക നായര്\nസംവിധായകനോട് ആ കള്ളം പറഞ്ഞു, കാരണം, എനിക്കാ അവസരം കളയാന്‍പറ്റില്ലായിരുന്നു ; കരിയര് മാറിയ സിനിമയെ കുറിച്ച് പ്രിയങ്ക\nസിനിമ പുരുഷ മേധാവിത്വമാണ്, നായികമാര്‍ക്ക് പ്രാധാന്യം കിട്ടുന്നില്ല; എത്ര വലിയ സ്റ്റാര് ആണെങ്കിലും തിരക്കഥ ശരിയല്ലെങ്കില് ആളുകള് അംഗീകരിക്കില്ല എന്ന നിലയിലെത്തി കാര്യങ്ങള്, തുറന്ന് പറഞ്ഞ് പ്രിയങ്ക നായര്\nRelated Topics:Actress Priyanka Nair, Featured, Malayalam Actress Priyanka Nair, Priyanka Nair, Priyanka Nair Beach Side Photos, Priyanka Nair Hot\nBollywood celebrities who never got married


സ്‌പെല്ലിങ് ചതിച്ചു: എട്ടു വയസുകാരനെ തട്ടിക്കൊണ്ടുപോയി കൊലപ്പെടുത്തിയ ആള് കുടുങ്ങി | Child Killer| UP Police\n'രണ്ട് ലക്ഷം രൂപയുമായി സീതാപുരിലെത്തൂ. വിവരം പോലീസിനെ അറിയിക്കരുത്. അങ്ങനെ ചെയ്താല് കുട്ടിയെ കൊലപ്പെടുത്തും' എന്നായിരുന്നു കുട്ടിയുടെ പിതാവിന് ലഭിച്ച സന്ദേശം.\nഹോര്‍ദോയ് (യു.പി): അറിവില്ലായ്മ ഏറ്റവും വലിയ വിനയായി മാറുമെന്ന് യു.പി സ്വദേശിയായ റാം പ്രതാപ് സിങ് ഒരക്കലും കരുതിയിട്ടുണ്ടാവില്ല. പോലീസ് എന്നുപോലും ശരിയായി എഴുതാന് അറിയാത്തതിനാല് കൊലപാതകക്കേസില് അയാള് അഴിക്കുള്ളിലായി.\nറാം പ്രതാപ് സിങ് ഒക്ടോബര് 26 ന് എട്ടു വയസുള്ള ഒരു ആണ്‍കുട്ടിയെ തട്ടിക്കൊണ്ടുപോയി. കുട്ടിയെ വിട്ടുനല്‍കണമെങ്കില് രണ്ടുലക്ഷം രൂപ നല്‍കണമെന്ന് ആവശ്യപ്പെട്ട് അയാള് അന്നുതന്നെ മോഷ്ടിച്ച ഫോണില്‍നിന്ന് കുട്ടിയുടെ അച്ഛന് മെസേജ് അയച്ചു. പോലീസിനെ വിവരം അറിയിച്ചാല് കുട്ടിയെ കൊന്നുകളയുമെന്ന ഭീഷണി മുഴക്കുകയും ചെയ്തു. എന്നാല് കുട്ടിയുടെ ബന്ധുക്കള് പോലീസില് പരാതി നല്‍കി. ഇതോടെ പോലീസ് പ്രത്യേക സംഘം രൂപവത്കരിച്ച് അന്വേഷണം തുടങ്ങി. വൈകാതെ റാം പ്രതാപ് സിങ് കുട്ടിയെ കൊലപ്പെടുത്തി.\n'രണ്ട് ലക്ഷം രൂപയുമായി സീതാപുറിലെത്തൂ. വിവരം പോലീസിനെ അറിയിക്കരുത്. അങ്ങനെ ചെയ്താല് കുട്ടിയെ കൊലപ്പെടുത്തും' എന്നായിരുന്നു കുട്ടിയുടെ പിതാവിന് ലഭിച്ച സന്ദേശം. അതില് പോലീസ് എന്നതിന് Pulish എന്നും സീതാപുറിന് Seeta Pur എന്നുമാണ് ടൈപ്പ് ചെയ്തിരുന്നത്.\nസന്ദേശം അയച്ച ഫോണ്‍നമ്പറിലേക്ക് വിളിക്കാന് ശ്രമിച്ചുവെങ്കിലും ഫോണ് ഓഫായിരുന്നു. സൈബര്‍സെല്ലിന്റെ സഹായത്തോടെ സിം കാര്‍ഡ് ഉടമയെ പോലീസ് കണ്ടെത്തിയെങ്കിലും ഫോണ് മോഷണം പോയിരുന്നുവെന്ന് വ്യക്തമായി. ഇതോടെ സിസിടിവി ദൃശ്യങ്ങളും സാഹചര്യ തെളിവുകളും പരിഗണിച്ച് പോലീസ് റാം പ്രതാപ് സിങ് അടക്കം സംശയമുള്ള പത്തുപേരെ കസ്റ്റഡിയിലെടുത്തു.\nതുടര്‍ന്ന് 'എനിക്ക് പോലീസില് ജോലി വേണമെന്നും ഹാര്‍ദോലില്‍നിന്ന് സീതാപുര്‍വരെ ഓടാന് എനിക്ക് കഴിയും' എന്നും എഴുതാന് പത്തുപേരോടും പോലീസ് ആവശ്യപ്പെട്ടു. കുട്ടിയുടെ പിതാവിനയച്ച മെസേജില് ഉണ്ടായിരുന്നതിന് സമാനമായി പോലീസ്, സീതാപുര് എന്നീ വാക്കുകള് റാം പ്രതാപ് സിങ് തെറ്റിച്ചാണ് എഴുതിയത്. തുടര്‍ന്ന് പോലീസ് വിശദമായി ചോദ്യംചെയ്തതോടെ അയാള് കുറ്റംസമ്മതിക്കുകയായിരുന്നു.\nContent Highlights: Wrong spellings help UP police netachild-killer


ആരെയും വഴിയാധാരമാക്കില്ല, പ്രതിപക്ഷത്തിന്റേത് വിചിത്ര ന്യായങ്ങൾ; മുഖ്യമന്ത്രി\nസിൽവർ ലൈനിൽ പ്രതിപക്ഷത്തിന്റേത് വിചിത്ര ന്യായങ്ങളെന്ന് മുഖ്യമന്ത്രി പിണറായി വിജയൻ. ആകാശപാതയാകാമെന്ന് കോൺഗ്രസ് പറയുന്നു. ജനങ്ങളെ തെറ്റിദ്ധരിപ്പിക്കാനാണ് നീക്കം. ഭൂമി നഷ്ടപ്പെടുന്നവർക്ക് വിഷമമുണ്ടാകുക സ്വാഭാവികമാണ്. സർക്കാർ ആരെയും വഴിയാധാരമാക്കില്ലെന്നും നാലിരട്ടി നഷ്ടപരിഹാരം നൽകുമെന്നും അദ്ദേഹം പറഞ്ഞു. ദേശീയപാത ഭൂമിയേറ്റെടുക്കൽ യാഥാര്‍ത്ഥ്യമാക്കിയെന്ന് പറഞ്ഞ മുഖ്യമന്ത്രി സിൽവർ ലൈൻ യാഥാര്‍ത്ഥ്യമായാൽ നാടിന് വൻ പുരോഗതിയുണ്ടാകുമെന്നും കൂട്ടിച്ചേർത്തു.\nസിൽവർ ലൈൻ യാഥാര്‍ത്ഥ്യമാകുന്നതിനെ കോൺഗ്രസും ബിജെപി യും ഭയക്കുന്നു. സങ്കുചിത കക്ഷി രാഷ്ട്രീയത്തിന് പ്രാധാന്യം നൽകരുത്. നാടിൻറെ വികസനത്തെ ജനം പിന്തുണയ്ക്കും. ദുശാഠ്യം നാടിൻറെ താത്പര്യം സംരക്ഷിക്കാനല്ലെന്നും മുഖ്യമന്ത്രി അഭിപ്രായപ്പെട്ടു.\nRead Also : സിൽവർലൈൻ കല്ലുകൾ പിഴുതാൽ വീണ്ടും കല്ലിടുമെന്ന് കെ റെയിൽ എം.ഡി\nപദ്ധതിയുമായി ജനങ്ങളിലേക്ക് ഇറങ്ങുമെന്നും അടുത്ത തലമുറയ്ക്ക് വേണ്ടിയുള്ള പദ്ധതിയാണ് സിൽവർ ലൈനെന്നും അദ്ദേഹം പറഞ്ഞു. ഇപ്പോൾ പറ്റില്ലെന്നാണ് പലരും പറയുന്നത്, പിന്നെ എപ്പോഴാണ് നടക്കുകയെന്ന് മുഖ്യമന്ത്രി ചോദിച്ചു. സിൽവർ ലൈൻ പദ്ധതിയിൽ നിന്ന് പിന്നോട്ടില്ലെന്ന് മുഖ്യമന്ത്രി ആവർത്തിച്ചു.\nStory Highlights: CM Pinarayi Vijayan on Silver line Project


4malayalees - രാത്രിയില് വിദ്യാര്‍ത്ഥിനിയുമായി കെഎസ്ആര്‍ടിസി ബസ് പാഞ്ഞു ; പോലീസ് കൈനീട്ടിയിട്ടും നിര്‍ത്തിയില്ല ; ജീപ്പ് തടഞ്ഞിട്ടു നാടകീയമായി പെണ്‍കുട്ടിയെ ബസില് നിന്നിറക്കി !!\nരാത്രിയില് വിദ്യാര്‍ത്ഥിനിയുമായി കെഎസ്ആര്‍ടിസി ബസ് പാഞ്ഞു ; പോലീസ് കൈനീട്ടിയിട്ടും നിര്‍ത്തിയില്ല ; ജീപ്പ് തടഞ്ഞിട്ടു നാടകീയമായി പെണ്‍കുട്ടിയെ ബസില് നിന്നിറക്കി !!\nഅര്‍ദ്ധ രാത്രി ഒറ്റയ്ക്ക് യാത്ര ചെയ്ത 17 കാരിയ്ക്ക് ഇറങ്ങാന് ബസ് നിര്‍ത്തി കൊടുക്കാതെ മിന്നല് ബസ് പാഞ്ഞു. ശനിയാഴ്ച പുലര്‍ച്ചെയാണ് സംഭവം. പള്ളിക്കര കെ അബ്ദുള് അസീസിന്റെ മകള്‍ക്കാണ് ദുരനുഭവമുണ്ടായത്.\nപാലായിലെ എന്‍ട്രന്‍സ് കോച്ചിങ് സ്ഥാപനത്തില് നിന്ന് രാത്രി എട്ടു മണിക്കാണ് വിദ്യാര്‍ത്ഥിനി ബസില് കയറിയത്. ഓണ്‍ലൈനില് കോഴിക്കോട്ട് വരെ ടിക്കറ്റ് ബുക്ക് ചെയ്തത്. കൂട്ടുകാര് കോഴിക്കോട് ഇറങ്ങിപോയപ്പോള് മാത്രമാണ് ബസ് കാസര്‍കോട്ടേയ്‌ക്കെന്ന് മനസിലാകുന്നത്. കണ്ടക്ടറോട് പറയുമ്പോഴേക്കും കോഴിക്കോട് ടൗണ് വിട്ടിരുന്നു. പയ്യോളിയില് ബസ് നിര്‍ത്തി തരില്ലെന്ന് കണ്ടക്ടര് പറഞ്ഞു. കണ്ണൂര്‍ക്ക് ടിക്കറ്റെടുക്കാനും ആവശ്യപ്പെട്ടു. തുടര്‍ന്ന് വിദ്യാര്‍ത്ഥിനി 111 രൂപ നല്‍കി കണ്ണൂര്‍ക്ക് ടിക്കറ്റെടുത്തു. പയ്യോളിയില് കാത്തുനിന്ന പിതാവിനെ വിളിച്ച് പെണ്‍കുട്ടി വിവരം പറഞ്ഞു. പിതാവ് പോലീസിനെ വിളിച്ചു. പോലീസുകാര് ടൗണിലെത്തി കൈകാണിച്ചിട്ടും ബസി നിര്‍ത്തിയില്ല. വയര്‍ലസ് സെറ്റുപയോഗിച്ച് രണ്ടുതവണ മറ്റ് സ്ഥലങ്ങളില് പോലീസ് കൈകാണിച്ചിട്ടും നിര്‍ത്തിയില്ല. തുടര്‍ന്ന് ചെമ്പാല പോലീസ് ജീപ്പ് റോഡിന് കുറുകെ ഇട്ട് ബസ് തടഞ്ഞു. വെളുപ്പിന് മൂന്നു മണിയായിരുന്നു. ആലപ്പുഴ സ്വദേശികളാണ് കണ്ടക്ടറും ഡ്രൈവറും.പയ്യോളിയില് നിന്ന് 24 കിലോമീറ്ററുണ്ട് കുഞ്ഞിപ്പള്ളിയിലേക്ക്. ആ സമയത്ത് വിദ്യാര്‍ത്ഥിനിയെ എങ്ങനെ ഇറക്കിവിടുമെന്ന ചോദ്യത്തിന് ജീവനക്കാര്‍ക്ക് ഉത്തരമില്ലായിരുന്നു.പിതാവ് ബൈക്കിലെത്തി കുട്ടിയെ കൂട്ടിക്കൊണ്ടുപോകുകയായിരുന്നു. ഈ സമയം മറ്റ് യാത്രക്കാര് പ്രശ്‌നത്തില് ഇടപെട്ടില്ലെന്നും വിദ്യാര്‍ത്ഥിനി പറയുന്നു.


ചരിത്രംതിരുത്തി ലൂസിഫർ 200 കോടി ക്ലബ്ബിൽ | Lucifer\nചരിത്രംതിരുത്തി ലൂസിഫർ 200 കോടി ക്ലബ്ബിൽ\nകൊച്ചി: മലയാള സിനിമാ ബോക്സോഫീസ് റെക്കോഡുകൾ തകർത്ത് മോഹൻലാൽ-പൃഥ്വിരാജ് ടീമിന്റെ ലൂസിഫർ 200 കോടി ക്ലബ്ബിൽ. റിലീസ് ചെയ്ത് എട്ടു ദിവസത്തിനകം നൂറുകോടി ക്ലബ്ബിലെത്തിയ ലൂസിഫർ 50 ദിവസത്തിനുള്ളിലാണ് 200 കോടി ക്ലബ്ബിലെത്തിയത്.\nഈ നേട്ടം കൈവരിക്കുന്ന ആദ്യ മലയാളസിനിമയാണ് ലൂസിഫർ. നൂറുകോടി ക്ലബ്ബിൽ ഇടംനേടുന്ന മൂന്നാമത്തെ മലയാളസിനിമയും. മോഹൻലാലിന്റെ പുലിമുരുകൻ, നിവിൻ പോളിയുടെ കായംകുളം കൊച്ചുണ്ണി എന്നിവയാണ് നൂറുകോടി ക്ലബ്ബിലെ മറ്റ് മലയാളചിത്രങ്ങൾ.\nചിത്രം 200 കോടി ക്ലബ്ബിലെത്തിയ വിവരം നിർമാതാക്കളായ ആശീർവാദ് പ്രൊഡക്ഷൻസാണ് അറിയിച്ചത്. ആഗോള കളക്‌ഷനാണിത്. 100, 150 കോടി ക്ലബ്ബുകളിൽ പുലിമുരുകനെക്കാൾ വേഗത്തിലാണ് ലൂസിഫറെത്തിയത്. 43 രാജ്യങ്ങളിലാണ് ചിത്രം റിലീസ് ചെയ്തത്.\ncontent highlights: Lucifer movie crosses the 200 crore mark


അതേ ശക്തിയോടെ തിരിച്ചുവരും: മോദി, പ്രധാനമന്ത്രിയെ 23ന് ജനം തീരുമാനിക്കും: രാഹുൽ | India Election 2019 | Manorama News\nഅതേ ശക്തിയോടെ തിരിച്ചുവരും: മോദി, പ്രധാനമന്ത്രിയെ 23ന് ജനം തീരുമാനിക്കും: രാഹുൽ\nമനോരമ ലേഖകൻ May 18, 2019 01:04 AM IST\nന്യൂഡൽഹി ∙ ലോക്സഭാ ഫലം വരാൻ,6ദിവസം ശേഷിക്കെ മാധ്യമങ്ങൾക്കു മു‌ന്നിലെത്തി പ്രധാനമന്ത്രി നരേന്ദ്ര മോദി. വ്യക്തമായ ഭൂരിപക്ഷമുള്ള സർക്കാർ, അതേ ശക്തിയോടെ തി‌രിച്ചുവരുന്നതു രാജ്യത്തു വലിയൊരിടവേളയ്ക്കു ശേഷമാണെന്നു പറഞ്ഞ മോദി, സംസാരിച്ച 10 മിനിറ്റ് നേര‌മൊഴികെ അമിത് ഷായുടെ മറുപടികൾക്കു നിശ്ശബ്ദ സാക്ഷിയായി.\nമാധ്യമപ്രവർത്തകരോടു ചായ കുടിച്ചോയെന്നു ചോദിച്ചു ലളിതമായായിരുന്നു മോ‌ദി സംസാരിച്ചു തുടങ്ങിയത്. ‘നിങ്ങളെ കാണാൻ മധ്യപ്രദേശിൽ നിന്നു നേരെ വരികയാണ്. മാധ്യമങ്ങളിലൂടെ രാജ്യത്തോടു നന്ദി പറയാനാണു വന്നത്.5വർഷം പൂർത്തിയാക്കിയ ബിജെപി സർക്കാർ വ്യക്തമായ ഭൂരിപക്ഷത്തോടെ ഭരണം നിലനിർത്തും. കുടുംബവാഴ്ചയോ പിന്തുണയോ ഇല്ലാതെ ഒരു സർക്കാരുണ്ടാക്കാൻ 2014 ൽ നമുക്കു കഴിഞ്ഞു.\nഈ വർഷവും അതു തുട‌രും. 2014 മേയ് 17നു പ്രതിപക്ഷം തകർന്നു തരിപ്പണമായി. സത്യസന്ധമായ ഭരണത്തുടക്കവും അന്നായിരുന്നു. മേയ് 23ന് കരുത്തുറ്റ സർക്കാർ വരും. 2014 നേക്കാൾ ശക്തമായ ജനവിധി ബിജെപിക്കനുകൂലമായുണ്ടാവും. രാജ്യത്തെ മുന്നോട്ടു കൊണ്ടുപോകാൻ ഒരുപാടു കാര്യങ്ങൾ പ്രകടനപത്രികയിൽ പറഞ്ഞിട്ടുണ്ട്. ഒന്നൊന്നായി അതു നട‌പ്പാക്കി പുത‌ിയ ഭരണമാതൃക സൃഷ്ടിക്കും.’\nഅപ്രതീക്ഷിതമായിരുന്നു ഇന്നലെ ബിജെപി ആസ്ഥാനത്തെ നീക്കങ്ങൾ. മധ്യപ്രദേശിലെ തിരഞ്ഞെടുപ്പു പ്രചാരണത്തിനു ശേഷം, ഉച്ചതിരിഞ്ഞു പ്രധാനമന്ത്രി നരേന്ദ്ര മോദ‌ി പാർ‌ട്ടി ആസ്ഥാനത്ത് എത്തുമെന്നു മാത്രമാണ് ആദ്യം കേട്ടത്. പിന്നാലെ, മോദ‌ി പ്രധാനമന്ത്രിയെന്ന നിലയിൽ ആദ്യ വാർത്താസമ്മേളനം നടത്തുകയാണെന്ന വിവരവുമെത്തി.\nവൈകിട്ടു നാലരയ്ക്കു മോദിയും അമിത് ഷായുമെത്തി. ചോ‌ദ്യങ്ങൾക്കുള്ള മറു‌പടി അമിത് ഷാ നൽകുമെന്ന അറിയിപ്പും ആദ്യം തന്നെ നൽകി. മാധ്യമങ്ങളോടു സംസാരിച്ചതും അമിത് ഷാ തന്നെ. തിരഞ്ഞെടുപ്പു വിജയിക്കുമെന്ന ആത്മവിശ്വാസം പങ്കുവച്ചുകൊണ്ടുള്ള വിലയിരുത്തലുകൾ 10 മിനിറ്റിലേറെ നീണ്ടു.\nതുടർന്നുള്ള ചോദ്യോത്തര വേളയിൽ പ്രധാനമന്ത്രിയോടാണെന്ന മുഖവുരയോടെ2തവണ ചോദ്യമെത്തി.2തവണയും മോദി ഒഴിഞ്ഞുമാറി.5വർഷത്തിനിടെ ഒരിക്കൽപോലും മോദി വാർത്താസമ്മേളനത്തിനു തയാറായിട്ടില്ലെന്നായിരുന്നു രാഹുൽ ഉൾപ്പെടെ പ്രതിപക്ഷത്തെ നേതാക്കളുടെയെല്ലാം പ്രധാന ആരോപണം. എന്നാൽ, തിരഞ്ഞെടുപ്പു പ്രചാരണഘട്ടത്തിൽ വിവിധ മാധ്യമങ്ങൾക്ക് അദ്ദേഹം അഭിമുഖങ്ങൾ അനുവദിച്ചിരുന്നു. അപ്പോഴും മു‌ൻകൂട്ടി തയാറ‌ാക്കിയതും ഗൗരവമില്ലാത്തതുമായ ചോദ്യങ്ങളെന്ന് ആരോപണമുയർന്നു.\nഅതേസമയം, അവസാനഘട്ട വോട്ടെടുപ്പിന്റെ പടിവാതിൽക്കൽ നിൽക്കെ, റഫാൽ ഇടപാടിൽ പ്രധാനമന്ത്രിയെ വീണ്ടും സംവാദത്തിനു വെല്ലുവിളിച്ചായിരുന്നു കോൺഗ്രസ് ആസ്ഥാനത്തു രാഹുൽ ഗാന്ധിയുടെ വാർത്താസമ്മേളനം. ഭരണകാലയളവിലെ ആദ്യ വാർത്താസമ്മേളനം നടത്തിയ മോദിയെ പരിഹസിച്ചായിരുന്നു തുടക്കം. 20 മിനിറ്റ് നീണ്ട വാർത്താസമ്മേളനത്തിൽ, നിലവിലെ രാഷ്ട്രീയ സാഹചര്യം വിശകലനം ചെയ്ത രാഹുൽ, എൻഡിഎ ഇതര കക്ഷികൾ ബിജെപിക്കൊപ്പം പോകില്ലെന്ന പ്രതീക്ഷ പ്രകടിപ്പിച്ചു.\nപ്രധാനമന്ത്രി പദത്തിലടക്കം കോൺഗ്രസ് നിലപാട് പരമാവധി ഉദാരമായിരിക്കുമെന്ന സൂചനയും നൽകി.\nന്യൂഡൽഹി ∙ എൻഡിഎയ്ക്കു പുറത്തുള്ള പ്രാദേശിക കക്ഷികൾ ബിജെപിക്കു പിന്തുണ നൽകില്ലെന്നും പ്രതിപക്ഷത്തിന്റെ പ്രധാനമന്ത്രി സ്ഥാനാർഥിയെ 23നു ജനങ്ങൾ തീരുമാനിക്കുമെന്നും കോൺഗ്രസ് അധ്യക്ഷൻ രാഹുൽ ഗാന്ധി. കോൺഗ്രസ് അടക്കമുള്ള മതനിരപേക്ഷ കക്ഷികൾ പരമാവധി സീറ്റുകൾ നേടുമെന്നു പരസ്യ പ്രചാരണത്തിന്റെ അവസാന ദിനം നടത്തിയ വാർത്താസമ്മേളനത്തിൽ രാഹുൽ പ്രതീക്ഷ പ്രകടിപ്പിച്ചു.\nകേവല ഭൂരിപക്ഷം ലഭിക്കാത്തപക്ഷം പ്രാദേശിക കക്ഷികളെ ഒപ്പം നിർത്താൻ ബിജെപിയുടെ നേതൃത്വത്തിലുള്ള എൻഡിഎയ്ക്കു സാധിക്കില്ലെന്നു സൂചിപ്പിച്ച രാഹുൽ, വിശാല സഖ്യ രൂപീകരണത്തിൽ യുപിഎ അധ്യക്ഷ സോണിയ ഗാന്ധിയുടെ ഇടപെടൽ സ്ഥിരീകരിച്ചു. ‘സോണിയ, മുൻ പ്രധാനമന്ത്രി ഡോ. മൻമോഹൻ സിങ് എന്നിവരുടെ അനുഭവസമ്പത്ത് ഞങ്ങൾ ഉപയോഗിക്കും. അനുഭവസമ്പത്തിനു വില കൽപിക്കാതിരിക്കാൻ ഞാൻ മോദിയല്ല.’\n23 നു ഫലം പുറത്തുവരുന്നതു വരെ കാത്തിരിക്കാം. ജനങ്ങളാണ് യജമാനൻമാർ. പ്രധാനമന്ത്രി നരേന്ദ്ര മോദിക്കു രക്ഷപ്പെടാനുള്ള വഴികളിൽ 90 ശതമാനവും കോൺഗ്രസ് അടച്ചുകഴിഞ്ഞു. എൻഡിഎയ്ക്കൊപ്പമുണ്ടായിരുന്ന ടിഡിപിയുടെ എൻ. ചന്ദ്രബാബു നായിഡു ഉൾപ്പെടെയുള്ളവരെ പിണക്കി ബാക്കി 10% മോദി സ്വയം അടച്ചു.’\nതിരഞ്ഞെടുപ്പ് കമ്മിഷൻ പക്ഷപാതപരമായാണു പെരുമാറിയത്. മോദിക്ക് എന്തും പറയാമെന്നതായിരുന്നു സ്ഥിതി. മോദിയുടെ താൽപര്യങ്ങൾക്കനുസരിച്ചാണു തിരഞ്ഞെടുപ്പ് തീയതികൾ നിശ്ചയിച്ചത്. ബിജെപിയുടെ പക്കലുള്ള പണത്തിന്റെ ഇരുപതിലൊന്നു മാത്രമാണു കോൺഗ്രസിന്റെ കൈവശമുണ്ടായിരുന്നത്. പണവും മാധ്യമങ്ങളിലൂടെയുള്ള വ്യാപക പ്രചാരണവും ബിജെപി ആയുധമാക്കിയപ്പോൾ, ഞങ്ങൾ സത്യം ഉയർത്തിപ്പിടിച്ചു. ഫലം പുറത്തുവരുമ്പോൾ സത്യം വിജയിക്കും.’\nപ്രസംഗങ്ങൾ നടത്താനല്ല, മറിച്ച് രാജ്യത്തെ മുന്നോട്ടു നയിക്കാനാണു 2014 ൽ ജനങ്ങൾ മോദിയെ തിരഞ്ഞെടുത്തത്. പക്ഷേ, അദ്ദേഹം പൂർണ പരാജയമായി. ഇപ്പോൾ അദ്ദേഹം അനാവശ്യ വിഷയങ്ങളുയർത്തി ജനങ്ങളുടെ ശ്രദ്ധ തിരിക്കാൻ ശ്രമിക്കുകയാണ്. വരും ദിവസങ്ങളിൽ മോദി സീ പ്ലെയിനിൽ എവിടെയെങ്കിലും ഇറങ്ങിയാലും അത്ഭുതപ്പെടാനില്ല.\nയുപിയിൽ കോൺഗ്രസിനെ ഒഴിവാക്കി സഖ്യത്തിലേർപ്പെട്ട എസ്പി – ബിഎസ്പി കക്ഷികളെ ഞാൻ ബഹുമാനിക്കുന്നു. യുപിയിൽ കോൺഗ്രസിനു വേരോട്ടമുണ്ടാക്കും; പിന്നാലെ സംസ്ഥാനത്തു ഭരണം പിടിക്കും.5വർഷം ക്രിയാത്മക പ്രതിപക്ഷമായി പ്രവർത്തിച്ച കോൺഗ്രസ് മോദിയെ തകർത്തു. അഴിമതി, കർഷക ദുരിതം എന്നീ വിഷയങ്ങൾ ഞങ്ങൾ ഉയർത്തി. ഇനി ജനങ്ങളാണു തീരുമാനിക്കേണ്ടത്’ – രാഹുൽ പറഞ്ഞു.\nപ്രധാനമന്ത്രിയായ ശേഷമുള്ള ആദ്യ വാർത്താസമ്മേളനത്തിനെത്തിയ മോദിയെ രാഹുൽ പരിഹസിച്ചു. ‘ഇപ്പോൾ മഴ പെയ്യുന്നുണ്ട്. പ്രചാരണ സ്ഥലത്തു നിന്നു ഡൽഹിയിലേക്കുള്ള മോദിയുടെ വിമാനം റഡാറിൽ നിന്നു മായുമോ എന്ന് ഞാൻ പേടിച്ചിരുന്നു’ – മേഘങ്ങളുള്ളപ്പോൾ ഇന്ത്യയുടെ യുദ്ധവിമാനങ്ങൾ പാക്ക് റഡാറിൽ പതിയില്ലെന്ന മോദിയുടെ പരാമർശം സൂചിപ്പിച്ചു രാഹുൽ പറഞ്ഞു.\n‘നടൻ’ മോദിയിലും ഭേദം അമിതാഭ് ബച്ചൻ: പ്രിയങ്ക\nന്യൂഡൽഹി ∙ ഇങ്ങനെ ‘അഭിനയിക്കുന്ന’ നരേന്ദ്ര മോദിയിലും ഭേദം നടൻ അമിതാഭ് ബച്ചനെ പ്രധാനമന്ത്രിയാക്കുകയായിരുന്നുവെന്ന് കോൺഗ്രസ് ജനറൽ സെക്രട്ടറി പ്രിയങ്ക ഗാന്ധിയുടെ പരിഹാസം. ‘നിങ്ങൾ ലോകത്തിലെ ഏറ്റവും വലിയ അഭിനേതാവിനെയാണ് പ്രധാനമന്ത്രിയായി തിരഞ്ഞെടുത്തത്. ഇതിലും ഭേദം അമിതാഭ് ബച്ചനായിരുന്നു. പക്ഷേ, രണ്ടായാലും ഗുണമുണ്ടാകുമായിരുന്നില്ലെന്ന് പറഞ്ഞ് ബച്ചനെയും കളിയാക്കി.\nയുപിയിലെ മിർസാപുരിൽ റോഡ് ഷോയിൽ പ്രസംഗിക്കുകയായിരുന്നു പ്രിയങ്ക.\nമുൻ പ്രധാനമന്ത്രി രാജീവ് ഗാന്ധിയുടെ അടുത്ത സുഹൃത്തായിരുന്ന അമിതാഭ് ബച്ചൻ പിന്നീട് ബൊഫോഴ്സ് അഴിമതിയിൽ പേരു പരാമർശിക്കപ്പെട്ടതിനെത്തുടർന്ന് രാജീവുമായി അകന്നു.


പ്രായം വരുത്തുന്ന ചുളിവുകള്‍ക്ക് പരിഹാരം | How to slow down the aging process with dry fruits - Malayalam BoldSky\nപ്രായം വരുത്തുന്ന ചുളിവുകള്‍ക്ക് പരിഹാരം\n| Published: Wednesday, September 27, 2017, 10:23 [IST]\nപ്രായാധിക്യം നമ്മളില് പലരേയും തളര്‍ത്തുന്നു. ഇത് ആരോഗ്യപരമായും സൗന്ദര്യപരമായും പല തരത്തിലുള്ള പ്രശ്‌നങ്ങള് നമ്മളില് ഉണ്ടാക്കുന്നു. ഇത്തരം പ്രശ്‌നങ്ങള്‍ക്കെല്ലാം പരിഹാരം തേടി നമ്മള് ഓരോന്നു ചെയ്യുമ്പോള് അത് പലതരത്തിലും നെഗറ്റീവ് ആയിട്ടാണ് നമ്മുടെ സൗന്ദര്യത്തെ ബാധിക്കുന്നതും. അകാല വാര്‍ദ്ധക്യം വീഴ്ത്തുന്ന ചുളിവുകള്‍ക്ക് പരിഹാരം കാണാന് നിരവധി മാര്‍ഗ്ഗങ്ങള് നമുക്കിടയില് ഉണ്ട്.\nഭക്ഷണത്തിലൂടെ തന്നെ ഇത്തരം പ്രശ്‌നങ്ങളെ നമുക്ക് ഇല്ലാതാക്കാം. കണ്ണിനടിയിലെ കറുപ്പും, ചുളിവും എല്ലാം പല തരത്തിലാണ് വാര്‍ദ്ധക്യത്തിന്റെ ലക്ഷണങ്ങള് നമ്മളില് കാണിച്ച് തുടങ്ങുന്നത്. എന്നാല് ഇനി ഡ്രൈഫ്രൂട്‌സ് കൊണ്ട് ഈ പ്രശ്‌നത്തെ വളരെ ഫലപ്രദമായി നമുക്ക് നേരിടാം. എങ്ങനെയെന്ന് നോക്കാം.\nപ്രായാധിക്യം മൂലമുണ്ടാകുന്ന എല്ലാ പ്രശ്‌നങ്ങള്‍ക്കും പരിഹാരം കാണാന് സഹായിക്കുന്ന ഒന്നാണ് കശുവണ്ടിപ്പരിപ്പ്. ഇതില് ഒലീക് ആസിഡ് അളവ് കൂടുതലാണ്. മാത്രമല്ല ഇതിലുള്ള കോപ്പറിന്റെ അളവ് മുടിക്ക് കറുപ്പ് നിറം വര്‍ദ്ധിപ്പിക്കുന്നു.\nവാള്‍നട്ടാണ് മറ്റൊരു പരിഹാരമാര്‍ഗ്ഗം. ഇത് ചര്‍മ്മത്തെ പുനരുജ്ജീവിപ്പിക്കുകയും ചര്‍മ്മത്തിന്റെ ഇലാസ്തികത ഉയര്‍ത്താന് സഹായിക്കുകയും ചെയ്യുന്നു. ഇത് ചര്‍മ്മത്തിന് നിറം നല്‍കാന് സഹായിക്കുകയും ചെയ്യുന്നു.\nവാള്‍നട്ടിന്റെ എണ്ണ പുരട്ടുന്നതും ചര്‍മ്മത്തിലെ അലര്‍ജികളും മറ്റും ഇല്ലാതാക്കാന് സഹായിക്കുന്നു. മാത്രമല്ല ഇന്‍ഫെക്ഷനും അലര്‍ജികളും കുറക്കുന്നതിനും ചര്‍മ്മത്തിന് തിളക്കം നല്‍കാനും വാള്‍നട്ട് സഹായിക്കുന്നു.\nബദാം ആരോഗ്യ സൗന്ദര്യ ഗുണങ്ങളുടെ കലവറയാണ്. അത്രയേറെ സൗന്ദര്യ ഗുണങ്ങള് കൊണ്ട് സമ്പുഷ്ടമാണ് ബദാം. ബദാമിന്റെ കാര്യത്തില് യാതൊരു വിധത്തിലുള്ള സംശയവും ആവശ്യമേ ഇല്ല എന്നതാണ് സത്യം.\nപരിപ്പ് ഭക്ഷണത്തില് ഉള്‍പ്പെടുത്തേണ്ടത് അത്യാവശ്യമാണ്. ഇത് പലപ്പോഴും പല വിധത്തിലാണ് നമ്മളെ സഹായിക്കുന്നത്. ഇതിലടങ്ങിയിട്ടുള്ള ഫാറ്റി ആസിഡുകള്, കൊഴുപ്പ്, നാരുകള് എന്നിവയെല്ലാം അകാല വാര്‍ദ്ധക്യത്തെ വളരെയധികം പിന്നോട്ട് വലിക്കുന്നു.\nLet us explore some of the dry fruits that help in staying away from the aging process.\nStory first published: Wednesday, September 27, 2017, 10:23 [IST]


ഖാലിദ സിയയെ വിട്ടയക്കാന് ബംഗ്ലാദേശ് നഗരങ്ങളില് പ്രതിപക്ഷ റാലി | Malayalam News\nഖാലിദ സിയയെ വിട്ടയക്കാന് ബംഗ്ലാദേശ് നഗരങ്ങളില് പ്രതിപക്ഷ റാലി\nധാക്ക- ജയിലിലടച്ച മുന്‍പ്രധാനമന്ത്രി ഖാലിദ സിയയെ വിട്ടയക്കണമെന്നും നീതിപര്‍വകമായ തെരഞ്ഞെടുപ്പ് നടത്തണമെന്നും ആവശ്യപ്പെട്ട് ആയിരക്കണക്കിനു പ്രതിപക്ഷ പ്രവര്‍ത്തകര് ബംഗ്ലാദേശിന്റെ വിവിധ ഭാഗങ്ങളില് റാലി നടത്തി. അഴിമിതി ആരോപിച്ചാണ് രണ്ട് തവണ പ്രധാനമന്ത്രിയായിരുന്ന ഖാലിദ സിയയെ കഴിഞ്ഞയാഴ്ച അഞ്ച് വര്‍ഷത്തേക്ക് ജയിലിലടച്ചത്. കോടതി ഉത്തരവ് രാഷ്ട്രീയപ്രേരിതമാണെന്ന് ആരോപിച്ച് അവരുടെ അനുയായികള് ആരംഭിച്ച പ്രക്ഷോഭം കലാപത്തിലേക്ക് നീങ്ങുകയാണ്.\nബംഗ്ലാദേശ് നാഷനലിസ്റ്റ് പാര്‍ട്ടി(ബി.എന്.പി) ക്ക് അപ്പീല് നല്‍കാമെങ്കിലും ഡിസംബറില് നടക്കാനിരിക്കുന്ന പൊതുതെരഞ്ഞെടുപ്പില് മത്സരിക്കാന് ഖാലിദ സിയക്ക് സാധിക്കില്ല. ധാക്ക ജയിലില്‍നിന്ന് ഖാലിദ സിയയെ ഉടന് വിട്ടയക്കണമെന്ന് ആവശ്യപ്പെട്ടാണ് വിവിധ നഗങ്ങളില് ബി.എന്.പി കൂറ്റന് പ്രതിഷേധ റാലി നടത്തിയത്. ഖാലിദയെ ഉടന് വിട്ടയച്ച് നീതിപൂര്‍വകമായ തെരഞ്ഞെടുപ്പിന് വഴിയൊരുക്കണമെന്ന് ബി.എന്.പി സെക്രട്ടറി ജനറല് ഫഖ്‌റുല് ഇസ്‌ലാം ആലംഗീര് വാര്‍ത്താ ഏജന്‍സിയായ എ.എഫ്.പിയോട് പറഞ്ഞു. 5000-ലേറെ പേര് തടിച്ചകൂടിയ നാഷണല് പ്രസ് ക്ലബിനു പുറത്താണ് അദ്ദേഹം വാര്‍ത്താ ലേഖകരെ കണ്ടത്.\nഅപ്പീല് ഫയല് ചെയ്യുന്നതോടെ 72 കാരിയായ ഖാലിദ സിയക്ക് ജാമ്യം ലഭിക്കുമെങ്കിലും ഭരണകക്ഷി അവരെ മറ്റു കുറ്റങ്ങളുടെ പേരില് വീണ്ടും ജയിലിലടക്കുമെന്ന് അനുയായികള് ഭയപ്പെടുന്നു. അഴിമതിക്കും അക്രമത്തിനും ഡസന് കണക്കിനുകേസുകളില് ഖാലിദ സിയയെ പ്രതി ചേര്‍ത്തിട്ടുണ്ട്. 2015 ല് നടന്ന തീവെപ്പ് കേസിലും ഖാലിദയെ ഉള്‍പ്പെടുത്താന് ശ്രമമുണ്ടെന്ന് അവരുടെ അഭിഭാഷകന് സൈനുല് ആബിദിന് പറഞ്ഞു. കഴിഞ്ഞ രണ്ടാഴ്ചക്കിടെ 4300 പ്രതിപക്ഷ ഭാരവാഹികളെ അറസ്റ്റ് ചെയ്തിട്ടുണ്ടെന്ന് ബി.എന്.പി സെക്രട്ടറി ആലംഗീര് പറഞ്ഞു. ഖാലിദക്കെതിരായ ശിക്ഷാ വിധിക്കു മുന്നോടിയായാണ് പാര്‍ട്ടി ഉപാധ്യക്ഷനും രണ്ട് മുന് മന്ത്രിമാരുമടക്കമുള്ളവരെ അറസ്റ്റ് ചെയ്തത്.\nഒരു കാലത്ത് പ്രധാനമന്ത്രി ശൈഖ് ഹസീനയുടെ സഖ്യത്തിലുണ്ടായിരുന്ന ഖാലിദ സിയ പിന്നീട് ബദ്ധശ്രതുവായി മാറുകയായിരുന്നു. ശൈഖ് ഹസീന അധികാരത്തില് വീണ്ടും അധികാരത്തിലെത്തിയ 2014 ലെ തെരഞ്ഞെടുപ്പ് ബി.എന്.പി ബഹിഷ്‌കരിച്ചിരുന്നു. എന്നാല് ഡിസംബറില് നടക്കാനിരിക്കുന്ന തെരഞ്ഞെടുപ്പില് മത്സരിക്കാന് ഖാലിദ സിയ തയാറെടുത്തുവരികയായിരുന്നു.\nലണ്ടനില് വിപ്രവാസ ജീവിതം നയിക്കുന്ന മകന് താരിഖ് റഹ്മാനെ ആക്ടിംഗ് പ്രതിപക്ഷ നേതാവായി നിയോഗിച്ചിട്ടുണ്ട്. ഖാലിദക്കെതിരെ ചുമത്തിയ പണാപഹരണ കേസില് താരിഖ് റഹ്മാന്റെ അഭാവത്തില് പത്ത് വര്‍ഷം തടവിനു ശിക്ഷിച്ചിരുന്നു. 2004 ല് ശൈഖ് ഹസീനക്ക് പരിക്കേറ്റ ഗ്രനേഡ് ആക്രമണ കേസില് താരിഖ് റഹ്മാന് വധശിക്ഷ നല്‍കണമെന്ന് പ്രോസിക്യൂട്ടര്‍മാര് ആവശ്യപ്പെട്ടിരിക്കയാണ്. അഴിമതി ആരോപണത്തില് 2007 ല് അറസ്റ്റിലായ ഖാലിദ സിയയും മകനും ഒന്നര വര്‍ഷത്തോളം വിചാരണ തടവുകാരായിരുന്നു.\nInternational Bangladesh khalida zia


RESPONSE OF VINODHINI BALA KRISHNAN | സന്തോഷ് ഈപ്പൻ തനിക്ക് ഐഫോൺ തന്നിട്ടില്ല; കസ്റ്റംസ് നോട്ടീസ് ഇതുവരെ കിട്ടിയിട്ടില്ല; പ്രതികരണവുമായി വിനോദിനി ബാലകൃഷ്ണൻ - Malayalivartha.com Widgets Magazine\nസന്തോഷ് ഈപ്പൻ തനിക്ക് ഐഫോൺ തന്നിട്ടില്ല; കസ്റ്റംസ് നോട്ടീസ് ഇതുവരെ കിട്ടിയിട്ടില്ല; പ്രതികരണവുമായി വിനോദിനി ബാലകൃഷ്ണൻ\n06 MARCH 2021 01:49 PM IST\nജലീലിന്റേത് രാഷ്ട്രീയ ധാർമികത ഉയർത്തിപ്പിടിക്കുന്ന തീരുമാനമെന്ന് എ. വിജയരാഘവൻ... തെറ്റ് ചെയ്തു എന്ന് ആരും അംഗീകരിക്കുന്നില്ലെന്നും പറഞ്ഞു...\nകോടിയേരി ബാലകൃഷ്ണന്റെ ഭാര്യ വിനോദിനി ഉള്‍പ്പെട്ട ഐ ഫോണ് വിവാദം ഇപ്പോൾ കത്തുകയാണ്. സന്തോഷ് ഈപ്പൻ വാങ്ങിയ ഐ ഫോണുകളിൾ ഒന്ന് ഉപയോഗിച്ചത് വിനോദിനിയെന്ന് കസ്റ്റംസ് കണ്ടെത്തിയിരുന്നു. 1.13 ലക്ഷം രൂപയുടെ ഫോണാണ് വിനോദിനി ഉപയോഗിച്ചതെന്ന് കസ്റ്റംസ് കണ്ടെത്തൽ. എന്നാൽ രാഷ്ട്രീയ വിവാദം കനക്കുന്നതിനിടെ പ്രതികരണവുമായി വിനോദിനി രംഗത്ത് വന്നിരിക്കുകയാണ് .\nസന്തോഷ് ഈപ്പൻ തനിക്ക് ഐഫോൺ തന്നിട്ടില്ലെന്ന് അവർ വെളിപ്പെടുത്തി. മാത്രമല്ല സന്തോഷ് ഈപ്പനെ തനിക്ക് അറിയില്ലെന്നും വിനോദിനി ബാലകൃഷ്ണൻ പറഞ്ഞു . കസ്റ്റംസ് നോട്ടീസ് ഇതുവരെ കിട്ടിയിട്ടില്ലെന്നും വിനോദിനി പറഞ്ഞിരിക്കുകയാണ്. കോടിയേരി ബാലകൃഷ്ണന്റെ ഭാര്യ വിനോദിനിയെ കസ്റ്റംസ് ചോദ്യം ചെയ്യുമെന്നായിരുന്നു വിവരങ്ങൾ കിട്ടിയത്. എന്നാൽ കസ്റ്റംസ് നോട്ടീസ് ഇതുവരെ കിട്ടിയിട്ടില്ലെന്ന് വിനോദിനി വെളിപ്പെടുത്തിയിരിക്കുന്നു.\nഅതേ സമയം സംഭവം ഗൗരവതരമാണെന്നും എന്നാല് നിയമം നിയമത്തിന്റെ വഴിക്കുപോകട്ടെ എന്നും സി.പി.ഐ സംസ്ഥാന സെക്രട്ടറി കാനം രാജേന്ദ്രന് പ്രതികരിച്ചു. കേന്ദ്ര ഏജന്‍സികള് രാഷ്ട്രീയം കളിക്കുകയാണോ എന്ന ചോദ്യത്തിന് അതില് സംശയമില്ലെന്നും ഈ ആരോപണം നേരത്തെ തന്നെ തങ്ങള് ഉയര്‍ത്തിയിട്ടുണ്ടെന്നും കാനം രാജേന്ദ്രൻ പ്രതികരിച്ചു.\nകോടിയേരി ബാലകൃഷ്ണൻ മുൻപ് നടത്തിയ പരാമര്‍ശങ്ങള് സി.പി.എം സംസ്ഥാന സെക്രട്ടറി കോടിയേരി ബാലകൃഷ്ണനെതിരെ തിരിയുകയാണ് ഇപ്പോൾ . യു.എ.ഇ കോണ്‍സുലറ്റിന്‍റെ പരിപാടിക്കിടെ പ്രതിപക്ഷ നേതാവ് രമേശ് ചെന്നിത്തലക്ക് നല്‍കാനായി സ്വര്‍ണക്കടത്ത് കേസിലെ പ്രതി സ്വപ്ന സുരേഷ് തന്‍റെ കൈയില് നിന്ന് ഐ ഫോണ് വാങ്ങിയെന്ന് യുണിടാക് എം.ഡി സന്തോഷ് ഈപ്പന് ഹൈകോടതിയില് ആരോപണം ഉന്നയിച്ചിരുന്നു .\nഇതിന് പിന്നാലെ നടത്തിയ വാര്‍ത്താസമ്മേളനത്തില് ചെന്നിത്തലക്കെതിരെ കോടിയേരി ആഞ്ഞടിച്ചു. "കോണ്‍സുലറ്റില് നിന്ന് പാരിതോഷികമായി ഐഫോണ് വാങ്ങിയതിനെപ്പറ്റി എന്ത് പറയാനുണ്ടെന്നാണ്" അന്ന് കോടിയേരി ചോദിച്ചത്. "കൊടുത്താല് കൊല്ലത്തും കിട്ടുമെന്നും" അദ്ദേഹം ചെന്നിത്തലയെ ഓര്‍മ്മിപ്പിച്ചിരുന്നു .\nഎന്നാൽ യുണിടാക് എം.ഡി സന്തോഷ് ഈപ്പന് നല്‍കിയ ഐഫോണുകളില് ഒന്ന് ഉപയോഗിച്ചത് വിനോദിനിയാണെന്ന വിവരം കസ്റ്റംസ് പുറത്തുവിട്ടതോടെയാണ് ചെന്നിത്തലക്കെതിരെ ഉന്നയിച്ച ആരോപണം കോടിയേരിക്കെതിരെ തിരിച്ചടിയാകുകയാണ് .\n1.13 ലക്ഷം രൂപ വില വരുന്ന ഫോണാണ് വിനോദിനി ഉപയോഗിച്ചത്. ഫോണിന്‍റെ ഐ.എം.ഇ.ഐ നമ്ബര് ഉപയോഗിച്ച സിം കാര്‍ഡും കണ്ടെത്തിയെന്ന് വ്യക്തമാക്കിയ കസ്റ്റംസ്, സന്തോഷ് ഈപ്പനെ വിനോദിനി ഫോണില് നിന്ന് വിളിച്ചിരുന്നതായും പറയുന്നു.\nസന്തോഷ് ഈപ്പന് ഏഴ് ഫോണുകളാണ് ആകെ വാങ്ങിയതെന്ന വിവരമാണ് മൊബൈല് കമ്ബനികള് എന്‍ഫോഴ്സ്മെന്‍റ് ഉദ്യോഗസ്ഥര്‍ക്ക് കൈമാറിയത്. മുഖ്യമന്ത്രിയുടെ മുന് പ്രിന്‍സിപ്പല് സെക്രട്ടറി എം. ശിവശങ്കര്, യുണിടാക് എം.ഡി. സന്തോഷ് ഈപ്പന്, യു.എ.ഇ കോണ്‍സല് ജനറല്, പരസ്യ കമ്ബനി ഉടമ പ്രവീണ്, എയര് അറേബ്യ മാനേജര് പത്മനാഭ ശര്‍മ, അഡീഷണല് പ്രോട്ടോകോള് ഓഫീസര് രാജീവന്, കൊല്ലം സ്വദേശി ജിത്തു എന്നിവരാണ് ഫോണുകള് വാങ്ങിയത്. ഇതില് കോണ്‍സല് ജനറലിന് നല്‍കിയ ഐഫോണ് എങ്ങനെ വിനോദിനിയുടെ കൈയിലെത്തിയെന്ന് പരിശോധിക്കാനാണ് കസ്റ്റംസ് നീക്കം.\nസംസ്ഥാനത്ത്2ലക്ഷം ഡോസ് വാക്‌സിനുകള് കൂടിയെത്തി, തിരുവനന്തപുരത്ത് 68,000 ഡോസ് വാക്‌സിനുകളും എറണാകുളത്ത് 78,000 ഡോസ് വാക്‌സിനുകളും കോഴിക്കോട് 54,000 ഡോസ് വാക്‌സിനുകളും എത്തി (1 minute ago)\nരൂപഭാവം മാറി കോവിഡ്: രണ്ടാംവരവിൽ പുതിയ ലക്ഷണങ്ങൾ ഇതൊക്കെ: ഏതെങ്കിലും ലക്ഷണം കണ്ടാൽ ഉടനെ തന്നെ അടിയന്തര ചികിത്സ തേടുക (8 minutes ago)\nബന്ധുനിയമനവും സര്‍വകലാശാലകളുടെ ദൈനംദിന കാര്യങ്ങളില് ഇടപെട്ടതും മാര്‍ക്ക് ദാനവും ഉള്‍പ്പടെ മന്ത്രിയുടെ വഴിവിട്ട നടപടികളെല്ലാം വെളിച്ചത്ത് കൊണ്ട് വന്നത് പ്ര (8 minutes ago)\nകോവിഡ് വ്യാപനം മുന്നില് കണ്ട് ഇ-സഞ്ജീവനി ശക്തിപ്പെടുത്തി; കോവിഡ് കാലത്ത് ആശുപത്രി സന്ദര്‍ശനം ഒഴിവാക്കാന് വിപുലമായ സേവനങ്ങള്, എല്ലാദിവസവും സ്‌പെഷ്യാലിറ്റി ഒപികള് (42 minutes ago)\n'പുതിയ നോവല്: ഇഞ്ചികൃഷിയുടെ ബാലാപാഠങ്ങള്. എല്ലാവരും നിശബ്ദരാണ്. അതിശയം തോന്നുകയാണ്. നമ്മുടെ നാട്ടിലെ കുറച്ച് മീഡിയ പ്രവര്‍ത്തകരെ ഒഴിച്ചുനിര്‍ത്തിയാല് ആര്‍ക്കും ഒന്നും മിണ്ടാനില്ല...' മുസ്ലിം ലീഗ് (44 minutes ago)\nജലീല് തെറ്റുചെയ്തുവെന്ന് അംഗീകരിച്ചിട്ടില്ല! മന്ത്രി കെ.ടി. ജലീലിന്‍റെ രാജി തീരുമാനം സ്വാഗതാര്‍ഹമെന്ന് സിപിഎം. (45 minutes ago)\nഅപൂർവമായ സയാമീസ് ഇരട്ടകൾക്ക് ജന്മം നൽകി യുവതി; പൂർണവളർച്ച എത്തിയ രണ്ടു തലകളും മൂന്നു കൈകളും, ആരോഗ്യ നിലയിൽ പ്രശ്നങ്ങൾ, കുട്ടികളെ വിദഗ്ദ്ധ പരിശോധനയ്ക്ക് വിധേയരാക്കുന്നു (48 minutes ago)


Home » Top News » COVID- ദി ന്യൂ ഇന്ത്യൻ എക്സ്പ്രസുമായി പോരാടാൻ കേരളത്തിന്റെ മൂന്ന് ലോക്കുകൾ\nകേരളത്തിലെ എല്ലാ ജില്ലകളിലും COVID-19 ടെസ്റ്റ് പോസിറ്റീവ് നിരക്ക് (ഡിപിആർ) ഉയർന്നതിനാൽ സംസ്ഥാനവ്യാപകമായി ലോക്ക്അപ്പ് ഒരാഴ്ചത്തേക്ക് മെയ് 23 വരെ നീട്ടി.\nട്രിപ്പിൾ ലോക്ക് ഡ, ൺ, ഇന്റർ ഡിസ്ട്രിക്റ്റ് യാത്ര, ഒരൊറ്റ എൻട്രി / എക്സിറ്റ് പോയിന്റ് ഉപയോഗിച്ച് നിയന്ത്രണ മേഖലകൾ വളയുക, ഇരകളെയും അവരുടെ കോൺടാക്റ്റുകളെയും അവരുടെ വീടുകളിൽ പ്രവേശിക്കുന്നത് തടയുക തുടങ്ങിയ കർശന നിയന്ത്രണങ്ങൾ തിരുവനന്തപുരം, എറണാകുളം, ത്രിസൂർ, മലപ്പുറം എന്നിവിടങ്ങളിൽ നിന്ന് പ്രാബല്യത്തിൽ വരും. മെയ് 16 (ഞായർ) ഈ ജില്ലകളിൽ ഉയർന്ന നാശനഷ്ടം കാരണം.\nപേര് സൂചിപ്പിക്കുന്നത് പോലെ, മൂന്ന് ലെവലുകൾ ലോക്ക് ചെയ്തിരിക്കുന്നു\nആദ്യം അനുവദിച്ച ഏരിയ ലോക്ക് ചെയ്യുന്നു. ആർക്കും ജില്ലയിലേക്ക് പ്രവേശിക്കാനോ പുറത്തുപോകാനോ കഴിയാത്തവിധം തിരുവനന്തപുരം, എറണാകുളം, തൃശ്ശൂർ, മലപ്പുറം ജില്ലകൾ പൂട്ടിയിരിക്കും. ജില്ലാ അതിർത്തിയിൽ നിരീക്ഷണം നിർത്തും. ഒഴിവാക്കൽ അത്യാഹിതങ്ങൾക്ക് മാത്രമാണ്\nരണ്ടാമത്തേത് മിക്ക ജില്ലകളും അവരുടെ കോൺടാക്റ്റുകളും താമസിക്കുന്ന ഈ ജില്ലകളിലെ നിയന്ത്രണ മേഖലകൾക്കാണ് ലോക്ക്. സിംഗിൾ എൻട്രി / എക്സിറ്റ് പോയിൻറുകൾ ഉപയോഗിച്ച് പോലീസ് അത്തരം പ്രദേശങ്ങൾ വളയുന്നു. വീടിനകത്ത് താമസിക്കാൻ താമസക്കാരെ കർശനമായി നിർദ്ദേശിക്കും. ആശുപത്രികൾക്കും മെഡിക്കൽ സ്റ്റോറുകൾക്കും മാത്രമേ പ്രവർത്തിക്കാൻ അനുവാദമുള്ളൂ. പദ്ധതി പ്രകാരം അവശ്യവസ്തുക്കളായ പലചരക്ക് സാധനങ്ങൾ വീടുതോറും വിതരണം ചെയ്യണം. ഒന്നിലധികം ക്ലസ്റ്ററുകളുണ്ടെങ്കിൽ, വാതിൽ വിതരണ പദ്ധതി എല്ലായ്പ്പോഴും സാധ്യമല്ലാത്തതിനാൽ, നിശ്ചിത മണിക്കൂറിനുള്ളിൽ അവശ്യവസ്തുക്കൾ വിൽക്കുന്ന കടകൾക്ക് ഒരു ഇളവ് ലഭിക്കും.\nമൂന്നാമത് ഇരയും പ്രാഥമിക കോൺടാക്റ്റുകളും താമസിക്കുന്ന വീടുകളിൽ ഒരു ലോക്ക് ഉണ്ട്. ഒറ്റപ്പെടൽ കാലാവധി അവസാനിക്കുന്നതുവരെ അവരെ പോകാൻ അനുവദിക്കില്ല. പൊലീസും പ്രാദേശിക അധികാരികളും വീടുതോറും ഭക്ഷണം, മരുന്ന്, പലചരക്ക് സാധനങ്ങൾ എന്നിവ വിതരണം ചെയ്യും.\nCOVID-19 ന്റെ ആദ്യ തരംഗത്തിനിടെ കഴിഞ്ഞ വർഷം കാസർഗോഡ് സ്റ്റേറ്റ് ട്രിപ്പിൾ ലോക്ക്ഡ down ൺ അവതരിപ്പിച്ചു\n2020 ഏപ്രിൽ രണ്ടാം വാരത്തിൽ പല്ലിക്കാര, ഉദ്മ, സെമ്മനാഥ്, ചെംഗള, മാത്തൂർ, മോക്രൽ പുത്തൂർ പഞ്ചായത്തുകൾ, കാസറഗോഡ് മുനിസിപ്പാലിറ്റി എന്നിവിടങ്ങളിൽ മൂന്ന് ലോക്കുകൾ അവതരിപ്പിച്ചു.\nഅവിടെ നോഡൽ ഓഫീസറായി നിയമിതനായ ഐ.ജി. വിജയ് സാഗരെ ആശയം പ്രചരിപ്പിച്ചു\nകഴിഞ്ഞ വർഷം ജൂലൈയിൽ തിരുവനന്തപുരം ജില്ലയിൽ മൂന്ന് ലോക്കുകൾ സജീവമാക്കിയിരുന്നു. പ്രധാനമായും തീരപ്രദേശങ്ങളിൽ കേസുകൾ വർദ്ധിച്ചു.\nജില്ലാ അതിർത്തികളുടെയും നിയന്ത്രണ മേഖലകളുടെയും നിരീക്ഷണം പോലീസ് പിടിച്ചെടുക്കും. ഇരകളുടെ മൊബൈൽ നമ്പറുകളും അവരുടെ പ്രാഥമിക കോൺടാക്റ്റുകളും വീടിന് പുറത്തുള്ള ഏത് ചലനത്തിനും നിരീക്ഷിക്കുകയും വ്യക്തമാക്കിയാൽ ഉടനടി നടപടിയെടുക്കുകയും ചെയ്യും.\nസർക്കാർ ഓഫീസുകൾ, സ്വകാര്യ കമ്പനികൾ, വിദ്യാഭ്യാസ സ്ഥാപനങ്ങൾ എന്നിവ അടയ്ക്കാൻ ആവശ്യപ്പെടും. ഏറ്റവും അത്യാവശ്യമായ ചിറകുകൾക്ക് മാത്രമാണ് അപവാദം\nSiehe auch കേരളത്തിലെ പുതിയ കോവിറ്റ് ചികിത്സാ നിരക്കുകൾ കേരള ഹൈക്കോടതി ചോദ്യം ചെയ്യുന്നു Latest News India\nകാസരഗോഡിലും തിരുവനന്തപുരത്തും കഴിഞ്ഞ വർഷം മൂന്ന് തവണ ലോക്ക out ട്ട് അവതരിപ്പിച്ചപ്പോൾ പ്രതിദിനം 20 മുതൽ 30 വരെ പോസിറ്റീവ് കേസുകൾ ഉണ്ടായിരുന്നു, കൂടാതെ പ്രാഥമിക കോൺടാക്റ്റുകളുടെ എണ്ണം 300 ൽ താഴെയായിരുന്നു. കൂടാതെ, ഈ കേസുകളിൽ ഭൂരിഭാഗവും രണ്ടോ മൂന്നോ ക്ലസ്റ്ററുകളിലായതിനാൽ കാര്യങ്ങൾ കൈകാര്യം ചെയ്യുന്നത് എളുപ്പമാക്കുന്നു\nവെള്ളിയാഴ്ച തിരുവനന്തപുരത്ത് 4,346, എറണാകുളത്ത് 3,739, തൃശൂരിൽ 3,148, മലപ്പുറത്ത് 3,775 പോസിറ്റീവ് കേസുകൾ റിപ്പോർട്ട് ചെയ്തു. ഈ ആളുകൾ ജില്ലയിലുടനീളം വ്യാപിച്ചുകിടക്കുന്നു, മാത്രമല്ല നിയന്ത്രണ മേഖലകളുടെ പ്രതീതി വളരെ കുറവാണ്. ഓരോ ഇരയുടെയും പ്രാഥമിക കോൺ‌ടാക്റ്റുകൾ നിരീക്ഷിക്കുന്നത് ഒരു വലിയ വ്യായാമമാണ്, അത് കൂടുതൽ സമ്മർദ്ദത്തിൽ പോലീസ് സേനയുടെ ഭാരം വർദ്ധിപ്പിക്കും.


gramflour face pack for fair skin: മുഖം വെളുക്കാന് കടലമാവു കൊണ്ട് വീട്ടിലൊരു ബ്ലീച്ച് - gramflour bleach for fair and clear skin | Samayam Malayalam\ngramflour bleach for fair and clear skin\nമുഖം വെളുക്കാന് കടലമാവു കൊണ്ട് വീട്ടിലൊരു ബ്ലീച്ച്\nSaritha Pv | Samayam Malayalam | Updated: 16 Dec 2019, 08:47:07 PM\nനല്ല വെളുത്ത, തിളങ്ങുന്ന പാടുകളില്ലാത്ത ചര്‍മം എല്ലാവരുടേയും സ്വപ്‌നമാണ്. സൗന്ദര്യത്തിന്റെ അടിസ്ഥാനങ്ങളാണിവ എന്നു വേണം, പറയുവാന്. സൗന്ദര്യത്തിന് പ്രധാനപ്പെട്ട ഒന്നായി പലരും പറയുന്ന ഒന്നാണ് നിറം. നല്ല നിറത്തിനു വേണ്ടി വയറ്റില് കുഞ്ഞുണ്ടാകുമ്പോള് മുതല് കുങ്കുമപ്പൂ മുതലായ വഴികള് നാം പരീക്ഷിയ്ക്കുന്നത് ഈ നിറത്തോടുള്ള പ്രണയം കൊണ്ടു തന്നെയാണ്. കറുപ്പിന് ഏഴഴകെന്നു പറയുമെങ്കിലും വെളുക്കാനാഗ്രഹിയ്ക്കുന്നവരാണ് ഭൂരിഭാഗവും.\nനല്ല നിറത്തിനായി, ചര്‍മത്തിനായി\nനല്ല നിറത്തിനായി, ചര്‍മത്തിനായി കൃത്രിമ വഴികളേക്കാള് ഗുണം സ്വാഭാവിക വഴികള്‍ക്കാണ്. പാര്‍ശ്വഫലങ്ങളുുണ്ടാകില്ലെന്നതു മാത്രമല്ല, പോക്കററ് ചോരുകയും ചെയ്യില്ല. നല്ല നിറത്തിനായി ബ്യൂട്ടി പാര്‍ലറുകളില് അവലംബിയ്ക്കുന്ന വഴിയാണ് ബ്ലീച്ച്.സാധാരണ രാസ വസ്തുക്കള് ഉപയോഗിച്ചുള്ള ബ്ലീച്ച് ചര്‍മത്തിനു ദോഷം വരുത്തും. എന്നാല് സ്വാഭാവിക വഴികളിലൂടെ ഇതിനു പരിഹാരം കാണാം.\nനല്ല നിറത്തിനായി, ചര്‍മത്തിനായി\nബജിയുണ്ടാക്കാനും മറ്റുമായി നാം ഉപയോഗിയ്ക്കുന്ന കടലമാവ് നല്ലൊരു സൗന്ദര്യ സംരക്ഷണ ഉപാധി കൂടിയാണ്. പല ചര്‍മ പ്രശ്‌നങ്ങള്‍ക്കുമുള്ള നല്ലൊരു പരിഹാരം കൂടിയാണിത്.കടലമാവ് നല്ലൊരു സൗന്ദര്യ വര്‍ദ്ധക വസ്തു കൂടിയാണ്. ചര്‍മത്തിന് നിറം നല്‍കുക, കരുവാളിപ്പു മാറ്റുക തുടങ്ങിയ പല പ്രശ്‌നങ്ങള്‍ക്കുമുള്ള നല്ലൊരു പ്രതിവിധിയാണിത്. യാതൊരു ദോഷവും വരുത്താതെ ചര്‍മത്തിന് ബ്ലീച്ചിംഗ് ഇഫക്ടു നല്‍കാന് ശേഷിയുള്ള ഒന്നാണിത്. വിലയും കുറവാണ്. കടലമാവ് കൊണ്ടു നമുക്കു വീട്ടില് തന്നെ നല്ല നിറം വയ്ക്കാവുന്ന, ചര്‍മം ക്ലിയറാക്കാവുന്ന ഒരു ബ്ലീച്ചുണ്ടാക്കാം.\nകടലമാവാണ് ഇതിലെ പ്രധാന ചേരുവ. കടലമാവിനു പുറമേ നാരങ്ങാനീര്, ഒരു നുള്ള് ഉപ്പ് എന്നിവയും ഇതിനായി വേണം. കടലമാവ് ചര്‍മത്തിന് ഏറെ നല്ലതാണ്. മുഖത്തെ എണ്ണമയം നീക്കിക്കളയാനുള്ള പ്രധാനപ്പെട്ട ഒന്നാണിത്. മുഖത്തെ പല പ്രശ്‌നങ്ങള്‍ക്കുമുള്ള ന്‌ല്ലൊരു പരിഹാരം.\nഅല്‍പം പുളിയുള്ള മോര് അല്ലെങ്കില് തൈരാണ് ഇവിടെ ഇവയെല്ലാം ചേര്‍ത്തിളക്കാന് ഉപയോഗിയ്ക്കുന്നത്. ഇതും നല്ലൊരു ബ്ലീച്ചിംഗ് ഇഫക്ടു നല്‍കുന്ന ഒന്നാണ്. തൈരും ബ്ലീച്ചിംഗ് ഗുണങ്ങളുള്ള ഒന്നാണ്. മുഖത്തിന് ഈര്‍പ്പം നല്‍കുന്ന ഇത് മുഖ ചര്‍മത്തെ മൃദുത്വമാക്കുന്ന ഒന്നു കൂടിയാണ്. തെളിഞ്ഞ ചര്‍മത്തിനും നിറത്തിനുമെല്ലാം ഇതുപയോഗിയ്ക്കുന്നു.\nനാരങ്ങ ആരോഗ്യ സംരക്ഷണത്തിനെന്ന പോലെ ചര്‍മ സംരക്ഷണത്തിനും ഏറെ നല്ലതാണ്. ഇതിലെ വൈറ്റമിന് സി, സിട്രിക് ആസിഡ് എന്നിവയൈല്ലാം തന്നെ ചര്‍മത്തിന് നിറം നല്‍കാന് ഏറെ നല്ലതാണ്. ചര്‍മത്തിലെ കറുത്ത കുത്തുകള്‍ക്കും പാടുകള്‍ക്കുമെല്ലാം ഇത് നല്ലതാണ്. ഇവയുടെ നിറം കുറയ്ക്കാന് സഹായിക്കുന്നു.\nഇതില് ചേര്‍ക്കുന്ന ഒന്നാണ് ഉപ്പ്. ഉപ്പ് ഇതില് ചേര്‍ക്കുന്ന മറ്റൊന്നാണ്. ഉപ്പിനുമുണ്ട് ബ്ലീച്ചിംഗ് ഗുണങ്ങള്. അതേ സമയം ഇതു നല്ലൊരു അണുനാശിനി കൂടിയാണ്. ഇതും അണുബാധകളില് നിന്നും ചര്‍മത്തെ സംരക്ഷിയ്ക്കുന്നു. ചര്‍മത്തിന് തിളക്കവും മൃദുത്വവും വെളുപ്പുമെല്ലാം നല്‍കുകയും ചെയ്യുന്നു. ഇത് ചര്‍മത്തിലുണ്ടാകുന്ന മുഖക്കുരു പോലുള്ള പ്രശ്‌നങ്ങളെ തടയാന് സഹായിക്കുന്നു. ബ്ലീച്ചിംഗ് ഇഫക്ടുള്ള ഒന്നു കൂടിയാണ് ഉപ്പ്. ഇത്തരം ഗുണങ്ങള് കൊണ്ടാണ് ഉപ്പ് ഈ ഫേസ്പായ്ക്കില് ഉപയോഗിയ്ക്കുന്നത്.\nമോരും മഞ്ഞളും കൂട്ടില് മറ്റു ചേരുവകളാണ്. മഞ്ഞള് പ്രാചീന കാലം മുതല് തന്നെ സൗന്ദര്യ സംരക്ഷണത്തിനും ആരോഗ്യത്തിനുമായി ഉപയോഗിയ്ക്കുന്ന ഒന്നാണ്. മഞ്ഞളിനും ആന്റി ബാക്ടീരിയല്, ഫംഗല്, ഗുണങ്ങളുണ്ട്. ചര്‍മത്തിനു നിറം നല്‍കാനും ഇതിലെ ആന്റി ഓക്‌സിഡന്റുകള് സഹായിക്കുന്നു. മുഖക്കുരു പോലുള്ള പ്രശ്‌നങ്ങള്‍ക്കും ഇതൊരു നല്ല മരുന്നാണ്.\nAlso read: കിടക്കാന് നേരം പൊക്കിളില് ലേശം എണ്ണ പുരട്ടാം\nഫേസ് പായ്ക്കാക്കി മാറ്റുക\nമോരില് കടലമാവ്, മഞ്ഞള്, ഒരു നുള്ള് ഉപ്പ്, രണ്ടു മൂന്നു തുള്ളി നാരങ്ങാനീര് എന്നിവ ചേര്‍ത്തിളക്കി നല്ലൊരു ഫേസ് പായ്ക്കാക്കി മാറ്റുക. ഇത് മുഖത്തു പുരട്ടി ഉണങ്ങുമ്പോള് ചെറുചൂടുവെള്ളം കൊണ്ടു കഴുകുക. ഇത് ആഴ്ചയില് മൂന്നു നാലു തവണ അടുപ്പിച്ച് അല്‍പനാള് ചെയ്യുക. ആദ്യത്തെ ആഴ്ചയില് തന്നെ പ്രകടമായ വ്യത്യാസം അനുഭവപ്പെടും.\nനിറത്തിനു മാത്രമല്ല, ചര്‍മത്തിലെ മുഖക്കുരു പോലുള്ള പ്രശ്‌നങ്ങള്‍ക്കും ബ്ലാക് ഹെഡ്‌സിനം കരുവാളിപ്പിനുമെല്ലാം പറ്റിയൊരു പരിഹാരമാണിത്. മഞ്ഞള്, ഉപ്പ് എന്നിവയുടെ അണുനാശിനി ഗുണമാണ് മുഖക്കുരു പോലുള്ള പ്രശ്‌നങ്ങള്‍ക്കു പരിഹാരമാകുന്നത്.\nമേക്കപ്പ് ഇട്ടിട്ടുണ്ടോ? എങ്കിൽ ഈ കാര്യങ്ങൾ അരുത് ആര്‍ട്ടിക്കിള് ഷോ\nുഖം വെളുക്കാന് വീട്ടുവൈദ്യം ബ്യൂട്ടി ടിപ്‌സ് home made bleach using besan home made bleach for fair skin gramflour face pack for fair skin\nWeb Title : gramflour bleach for fair and clear skin


നിങ്ങൾക്ക് ഓർമശക്തി കൂട്ടണോ? മാർഗങ്ങളുണ്ട്\nഗായത്രി മന്ത്രജപം പതിവാക്കുന്നത് ഉത്തമം ; ബുദ്ധിമുട്ടുകൾ തരണം ചെയ്യും\nനിങ്ങൾ മുത്ത് ധരിക്കാറുണ്ടോ? മനസമാധാനം കിട്ടും\nസന്ധ്യാ നാമജപം: അറിയേണ്ടതെല്ലാം\nഹിമാലയത്തിലെ പ്രധാന ക്ഷേത്രങ്ങൾ\nനിങ്ങളുടെ കുട്ടിക്ക് വിദ്യാഭിവൃദ്ധി വേണ്ടേ? ഈ മന്ത്രങ്ങൾ ഉചിതം\nബ്രാഹ്മണ്യത്തിന്റെ തായ് വേര് അഥവാ കുലധർമ്മം എന്നത് നിഷ്കാമമായി രണ്ടു നേരവും ചെയ്യേണ്ടുന്ന സന്ധ്യാവന്ദനമാണ്. ബുദ്ധി എന്നത് ജ്ഞാനമാണ്. ആ ബുദ്ധിയെ നേർവഴിക്ക് നയിക്കുകയെന്നാൽ ,ധർമ്മവും അധർമ്മവും വിവേചിക്കാനുള്ള കഴിവാണ്. വിദ്യയും അവിദ്യയും വ്യക്തമാക്കാനുള്ള കഴിവാണ് ഗായത്രീ മന്ത്രജപം കൊണ്ട് ലഭിക്കുന്നത്. ബുദ്ധിയെ നേർവഴിക്ക് നയിക്കേണമേ എന്ന പ്രാർത്ഥനയാണ് ഗായത്രീ ജപം. അത് ഏകാഗ്രതയോടെ ജപിക്കണം. നമുക്ക് അതിന് അർഹത തന്ന ദേവന്മാരോടും ഋഷിമാരോടും പിതൃക്കളോടുമുള്ള നമ്മുടെ കടം വീട്ടാനാണ് ഇവർക്കെല്ലാം തർപ്പണം ചെയ്യുന്നത്.ഇവരെയെല്ലാം രണ്ട് നേരവും സ്മരിച്ചാൽ നമ്മുടെ ജീവിത പ്രതിസന്ധികളെ തരണം ചെയ്യാനുള്ള ആത്മബലം കൈവരും.\nജന്മം കൊണ്ട് മാത്രം ഒരാൾ ബ്രാഹ്മണനാകുന്നില്ല. അത് ത്രികാല സന്ധ്യാവന്ദനത്തിലൂടെയുള്ള ഗായത്രി ഉപാസന കൊണ്ടാണ് നേടേണ്ടത്. സന്ധ്യാവന്ദനത്തിലൂടെ ആദിത്യോപാസന നടക്കുന്നതിനാൽ സർവ്വദേവോപാസനയും സുസാദ്ധ്യമാകുന്നു. ഗായത്രി 'ഗായന്തം ത്രായതേ ഇതി - ഗായത്രി ' - ആരാണോ ഈ മന്ത്രം ജപിക്കുന്നത്, അവനെ രക്ഷിക്കുന്നവളാണ് ഗായത്രി. ഗായത്രീ ദേവി ഉപാസകനെ പൂർണ്ണമായും സംരക്ഷിക്കുന്നു. ഈ മന്ത്രത്തിന്റെ ഉപജ്ഞാതാവായ ഋഷി വിശ്വാമിത്രനാണ്. പ്രണവത്തിന്റെ ബ്രഹ്മാവും.\nകൗമാരപ്രായത്തിൽ ഉപനീതനായി ആചാര്യ സമീപത്തിരുന്ന് അഭ്യസിക്കുന്ന ബ്രഹ്മവിദ്യയുടെ ജീവിതാന്ത്യം വരെയുള്ള അനുഷ്ഠാന നിഷ്ഠയാണ് സന്ധ്യാവന്ദനത്തിലൂടെ ഉറപ്പ് വരുത്തുന്നത്. അദ്ധ്യയനം, അദ്ധ്യാപനം, യജനം, യാജനം, ദാനം, പ്രതിഗ്രഹം എന്നീ6കാര്യങ്ങളാണ് ബ്രാഹ്മണർക്ക് വിധിച്ചിട്ടുള്ള ഷഡ്കർമ്മങ്ങൾ. ക്ഷത്രിയർക്ക് മൂന്നും. എന്നാൽ സന്ധ്യോ പാസനകൾ ബ്രാഹ്മണർക്കും ക്ഷത്രിയർക്കും ഒരുപോലെ നിർബന്ധമായി അനുഷ്ഠിക്കേണ്ടതാണ്.ഈ രണ്ട് കൂട്ടരും ഇത് ഉപേക്ഷിച്ചതുകൊണ്ടാണ് നാടിന്റെ ധർമ്മം ക്ഷയിച്ച് കൊണ്ടിരിക്കുന്നത്. രണ്ടു നേരവും സന്ധ്യാവന്ദനം ചെയ്ത് 10 ഗായത്രിയെങ്കിലും ചെയ്യാതെ ശ്രാദ്ധമൂട്ടുന്നതും, ദാനം വാങ്ങുന്നതും, പൂജ ചെയ്യുന്നതും നമുക്കും അടുത്ത തലമുറക്കും ദുരിതമാണ് വരുത്തുന്നത്.\nഗായത്രീ മന്ത്രത്തിൽ 10 വാക്കുകളാണ്. 24 അക്ഷരങ്ങളാണ്. 108 ഗായത്രിയാണ് രണ്ട് നേരവും ചൊല്ലേണ്ടത്.ചുരുങ്ങിയത് 24 അല്ലെങ്കിൽ 10 എങ്കിലും വേണം. കുളത്തിൽ കുളിച്ചില്ലെങ്കിലും ,കുളിമുറിയിൽ കുളിച്ചായാലും ഗായത്രി ഉപാസന മുടക്കരുത്. തല നനച്ച് കുളിക്കുന്നില്ലെങ്കിൽ തർപ്പണം വേണ്ട, മറ്റുള്ളതൊന്നും മുടക്കരുത്. തീരെ അവശനായി കിടക്കുകയാണെങ്കിലും മനസ്സുകൊണ്ടെങ്കിലും സന്ധ്യാവന്ദനം ചെയ്യണം. വെള്ളം കിട്ടാത്ത സന്ദർഭമാണെങ്കിൽ പകരം മണലെടുത്തെങ്കിലും സന്ധ്യാവന്ദനം ചെയ്യണം എന്നാണ് അഭിജ്ഞ മതം. മരിച്ച പുലയാണെങ്കിൽ പോലും ഗായത്രി ജപിക്കാം. മറ്റ് മന്ത്രങ്ങളെല്ലാം മനസ്സ് കൊണ്ട് ജപിച്ചാൽ മതി. അച്ഛനോ അമ്മയോ മരിച്ച് കിടക്കുകയാണെങ്കിൽ പോലും സന്ധ്യാവന്ദനത്തിനുള്ള സമയമാണെങ്കിൽ അത് കഴിഞ്ഞേ സംസ്കാരം കൂടി പാടുള്ളൂ . ഇതിന് മാത്രം അനദ്ധ്യായമില്ല. അത്രയും മഹത്വരമാണ് ഗായത്രീ ഉപാസന.\nഅറിയാതെ ചെയ്തുപോയ പാപങ്ങളിൽ നിന്ന് മോചനം ലഭിക്കും; 'അപര ഏകാദശി'\nബ്രഹ്മമുഹൂർത്തത്തിൽ വിദ്യ അഭ്യസിക്കാം\nനിങ്ങളുടെ നക്ഷത്രത്തിന്റെ ഭാഗ്യനിറം അറിയണ്ടേ?\nനിങ്ങൾ ഈ യോഗത്തിലാണോ ജനിച്ചത്? സമ്പത്തുറപ്പ്\nനിങ്ങളുടെ പ്രണയം സഫലമാകണ്ടേ? ജപിക്കൂ ഈ മന്ത്രം


emalayalee.com - വാട്‌സ് ആപ്പ് പാരയാകുമ്പോള് (പകല്‍ക്കിനാവ്- 90-ജോര്‍ജ് തുമ്പയില്)\nവാട്‌സ് ആപ്പ് പാരയാകുമ്പോള് (പകല്‍ക്കിനാവ്- 90-ജോര്‍ജ് തുമ്പയില്)\nലോകത്തിലെ ഏറ്റവും മികച്ച ആശയവിനിമയ സംവിധാനമായി വാട്‌സ് ആപ്പ് വളര്‍ന്നത് വളരെ പെട്ടെന്നാണ്. ഇന്‍സ്റ്റന്റ് മെസേജിങ് മാത്രം ചെയ്യുന്നതു കൊണ്ട്, എല്ലാവര്‍ക്കും വളരെയെളുപ്പം കമ്മ്യൂണിക്കേഷന് സാധ്യമായി. ഇത്തരം സന്ദേശങ്ങള് കൈമാറാനുള്ള സാങ്കേതികവിദ്യകള് ഇന്ന് ഒട്ടനവധിയുണ്ടങ്കിലും വാട്‌സ് ആപ്പ് പോലെ യൂസര് ഫ്രണ്ട്‌ലിയായത് വേറെയൊന്നുമില്ലെന്നു പറയേണ്ടി വരും. അങ്ങനെ പരസ്പരം മിണ്ടാനും പറയാനും കഴിയുന്നതിന് അപ്പുറത്ത് ഒരു കൂട്ടമാളുകള് ചേര്‍ന്ന് സംസാരിക്കാനും അവസരമൊരുക്കിയ വാട്‌സ് ആപ്പിന് നന്ദി. ഇത് ഒരു വിപ്ലവമാണെന്നു പറയാതെ വയ്യ, സാങ്കേതികത കൊണ്ട് മാനവീകയതയെ സ്വാധീനിച്ച വിപ്ലവം.\nഇന്ന് കുടുംബവിശേഷങ്ങള് പങ്കു വെക്കാന്, കൂട്ടുകാരുടെ വിശേഷങ്ങള് പങ്കു വയ്ക്കാന്, ജോലി സ്ഥലത്തെ വിശേഷങ്ങള് പങ്കു വയ്ക്കാന്, വാര്‍ത്തകളറിയാന് ഒക്കെ നിരവധി ഗ്രൂപ്പുകള് ഓരോരുത്തര്‍ക്കമുണ്ട്. ചിലര് അത് നന്നായി ഉപയോഗിക്കുന്നുമുണ്ട്. എന്നാല് എപ്പോഴെങ്കിലും ഈ ഗ്രൂപ്പിലെ സന്ദേശങ്ങള് ശല്യമായി നിങ്ങള്‍ക്കു തോന്നിയിട്ടുണ്ടോ? അവ നിങ്ങളുടെ ഫോണ് മെമ്മറി കാര്‍ന്നു തിന്നുന്നുവെന്നും, പലപ്പോഴും\nചിലപ്പോള് എനിക്ക് അങ്ങനെ തോന്നിയിട്ടുണ്ടെന്നത് സത്യമാണ്. എന്റെ ഫോണില് നിരവധി ഗ്രൂപ്പുകളുണ്ട്. അവയില് വന്നു നിറയുന്ന പിക്ചര് സന്ദേശങ്ങള് അവ ഉപകാരപ്രദമാണെങ്കില് കൂടി ആവശ്യത്തില് കൂടുതലായതു കൊണ്ട് പലപ്പോഴും ശല്യമായി അനുഭവപ്പെട്ടിട്ടുണ്ട്. വിവിധ ഗ്രൂപ്പുകളില് ഒരേ പോലെയുള്ള സന്ദേശങ്ങള് വരുന്നത് അരോചകമായി തോന്നിയിട്ടുണ്ട്. ഔദ്യോഗിക ഗ്രൂപ്പുകളില് ചിലപ്പോള് ജന്മദിന സന്ദേശങ്ങളും ചിലപ്പോള് വ്യക്തികളെ സംബന്ധിച്ച സ്തുതിഗീതങ്ങളും വരുമ്പോഴും അങ്ങനെ തന്നെ. എപ്പോഴും വാട്‌സ് ആപ്പില് നിറഞ്ഞു നില്‍ക്കുന്നവര് കുത്തിയിരുന്ന് ഫോര്‍വേഡ് ആയി ലഭിക്കുന്ന സന്ദേശങ്ങള് വീണ്ടും വീണ്ടും അയയ്ക്കുമ്പോള് അവരോടു ദേഷ്യവും തോന്നാറുണ്ട്.\nഇതിലൊക്കെ അവര്‍ക്കെന്ത് മാനസിക സുഖമാണ് ലഭിക്കുന്നതെന്ന് അതിശയിക്കാറുമുണ്ട്. നൂറു പേരുള്ള ഒരു ഗ്രൂപ്പില് ഒരാളുടെ ജന്മദിനം വരുന്നു. ഒരാള് അതു ഷെയര് ചെയ്യുന്നു. മറ്റു നൂറു പേരും അതേറ്റു പാടുന്നു. എന്തൊരു അരോചകം! എഴുത്തുകാരന് എന്ന് അഭിമാനിക്കുന്ന കുറേ പേരുണ്ട്. മരണവാര്‍ത്ത എഴുതുന്നവനും പത്രകാരനാകുന്ന കലികാലമാണല്ലോ ഇത്. ആ മരണവാര്‍ത്ത വന്ന ഓരോ മാധ്യമത്തിന്റെയും ലിങ്കുകള് വാട്‌സ് ആപ്പിലിട്ട് സായൂജ്യം അടയുന്നവരുടെ മനോനില എന്താണാവോ? ഞാന് അഡ്മിന് ആയ ഒന്നു രണ്ടു ഗ്രൂപ്പുകളുണ്ട്.\nഅവയില് അനാവശ്യമായ ഒരു പോസ്റ്റും അനുവദിക്കാറില്ല. ഗ്രൂപ്പിന്റെ നിയമാവലി അനുസരിക്കാനും പാലിക്കാനും എല്ലാവര്‍ക്കും സാധിക്കുന്നുവെന്നതാണ് ആ ഗ്രൂപ്പിന്റെ മാഹാത്മ്യം. രാവിലെ ഉണര്‍ന്നു നോക്കുമ്പോള് ചില ഗ്രൂപ്പുകളില് പ്രഭാതവന്ദനങ്ങളുടെ പിക്ചറുകളും ജിഫ് ഇമേജുകളും വീഡിയോകളുമായിരിക്കും. അത് ഡിലീറ്റ് ചെയ്യുകയെന്നതു തന്നെ വലിയൊരു പണിയാണ്. അങ്ങനെ ചെയ്തില്ലെങ്കില് ആയിരക്കണക്കിനു സന്ദേശങ്ങളാല് ഫോണ് മെമ്മറി നിറഞ്ഞു പോകുമോയെന്നും അതിനിടയ്ക്ക് ആവശ്യമുള്ള സന്ദേശങ്ങള് നഷ്ടപ്പെട്ടു പോകുമോയെന്നും ഞാന് ഭയപ്പെടാറുണ്ട്. എന്റെ സന്ദേഹങ്ങളൊക്കെയും ഞാന് എന്റെ നിരവധി സുഹൃത്തുക്കളുമായി പങ്കുവച്ചപ്പോള് അവര്‍ക്കും സമാനമായ ചിന്തയാണ് ഉള്ളതെന്നു മനസ്സിലായി.\nവാട്‌സ് ആപ്പ് ശരിക്കും ഒരു ആപ്പായി മാറിയോയെന്നാണ് അവരും ചിന്തിച്ചത്. വാട്‌സ് ആപ്പ് മികച്ചതാണെന്ന കാര്യത്തില് യാതൊരു സംശയവുമില്ല. എന്റെ പ്രശ്‌നം വിവിധ ആവശ്യങ്ങള്‍ക്കായി രൂപീകരിക്കപ്പെട്ട ഗ്രൂപ്പിലെ അനാവശ്യമായ സന്ദേശങ്ങളാണ്. ഒരു ഗ്രൂപ്പ് എന്തിനാണോ രൂപീകരിച്ചിരിക്കുന്നത്, അതിനു തീരെ യോജിക്കാത്ത വിധത്തിലുള്ള സന്ദേശങ്ങളാണ് അതിനുള്ളില് വന്നു നിറയുന്നതും, നമ്മള് വായിക്കാനും നോക്കാനും നിര്‍ബന്ധിക്കപ്പെടുന്നതും.\nഇത് അയയ്ക്കുന്നവര് ഒരിക്കലും മനസ്സിലാക്കുന്നില്ല. അവര്‍ക്കത് ഒരു വിനോദമാണ്. എന്നാല് ഈ വിനോദത്തിന്റെ പരിധി ലംഘിച്ചാണ് പലരുടെയും പെരുമാറ്റം. ഇക്കാര്യം തുറന്നു പറഞ്ഞാല്, പിന്നെ വിരോധമായി. അതു കൊണ്ട് തന്നെ പലരും ശല്യങ്ങള് സഹിക്കുന്നു. എന്നാല് നമ്മള് പണം കൊടുത്തു വാങ്ങിച്ച, പണം കൊടുത്ത് ഉപയോഗിക്കുന്ന ഫോണില് ഇങ്ങനെ മറ്റുള്ളവരുടെ ശല്യം സഹിക്കേണ്ടതുണ്ടോ?\nപലരും ഇക്കാര്യത്തില് അജ്ഞരായിട്ടാണോ, അതോ അനൗചിത്യം കാണിച്ചു കൊണ്ട് മറ്റുള്ളവരുടെ മുന്നില് ഹീറോ ചമയാനാണോ എന്നൊക്കെ ചോദിച്ചാല് എനിക്കറിയില്ല. ഇക്കാര്യത്തില് സമൂഹം ചില അച്ചടക്കങ്ങള് പുലര്‍ത്തിയേ പറ്റൂ എന്നു മാത്രം പറയട്ടെ.\nഇത്തരം സന്ദേശങ്ങള് വന്നു നിറയുന്നതു കൊണ്ട് പലപ്പോഴും ഫോണ് മെമ്മറി ഫുള്ളാവുന്നു, ഫോണ് ഹാങ്ങാവുന്നു എന്നൊരു പ്രശ്‌നമുണ്ട്. അതൊരു സാങ്കേതിക പ്രശ്‌നമാണ്. എന്നാല് അതിനപ്പുറത്ത്, മറ്റൊരാള് ഇത്തരം സന്ദേശങ്ങളെ എങ്ങനെ കാണുന്നുവെന്ന് അയയ്ക്കുന്നവര് എന്താണോ മനസ്സിലാകാത്തത്?\nഓരോ ഗ്രൂപ്പിനും ഓരോ ആവശ്യകതയാണുള്ളത്. അത് ഗ്രൂപ്പില് വ്യക്തമായി രേഖപ്പെടുത്തിയിട്ടുമുണ്ടാവും. അത് കാണുമ്പോള് തന്നെ അംഗങ്ങള്‍ക്ക് വ്യക്തമാകുമല്ലോ ഗ്രൂപ്പ് എന്തിനുള്ളതാണെന്ന്. പോസ്റ്റുകളെല്ലാം വിഷയത്തില് ഒതുങ്ങണമെന്നു കര്‍ശനമായ നിര്‍ദേശങ്ങള് കൊടുത്താല് പോലും പലരും ഇക്കാര്യത്തില് ഒട്ടും വിവേകം കാണിക്കാറില്ല. എല്ലാ ഗ്രൂപ്പിലും ഒരുപോലെ പോസ്റ്റുകള് വേണം എന്ന ശാഠ്യം കൊണ്ട് നിരന്തരമായി പോസ്റ്റ് ചെയ്യുന്നവരെയും കാണുമ്പോള് ഒന്നോര്‍ക്കാറുണ്ട്. എന്തിനു വേണ്ടിയാണോ, വാട്‌സ് ആപ്പ് ഗ്രൂപ്പ് തുടങ്ങിയത്, അതില് നിന്നൊക്കെ വ്യതിചലിച്ച് സ്ഥിരമായി നടത്തുന്ന വെറുപ്പിക്കലുകളിലാണ് ചിലര് സായൂജ്യം തേടുന്നത്.\nഇക്കാര്യത്തില് സ്മാര്‍ട്ട് ഫോണ് ഉപയോക്താവ് എന്ന നിലയില് ഓരോരുത്തരും പുലര്‍ത്തേണ്ടുന്ന അച്ചടക്കബോധം ഓരോ ഫോര്‍വേഡുകളിലും പുലര്‍ത്തണം. ആവശ്യമില്ലാത്തതൊന്നും മറ്റൊരിടത്തും നിക്ഷേപിക്കരുത്. ഇത്തരം സന്ദേശങ്ങള് നല്‍കുന്നതു കൊണ്ടു പ്രത്യേകിച്ച് ആരുമൊന്നും നേടുന്നുമില്ല, നഷ്ടപ്പെടുത്തുന്നുമില്ല. ഓരോന്നിനും അതിന്റേതായ ഗൗരവമുണ്ട്. അതു കാണിക്കേണ്ടിയിരിക്കുന്നു. വാസ്തവത്തില് ഇങ്ങനെ ഫോര്‍വേഡ് മെസേജുകള് അയയ്ക്കുന്നവര് തുറന്നു കാട്ടുന്നത് അവരുടെ തന്നെ വ്യക്തിത്വമാണ്.\nസന്ദേശങ്ങള് സത്യമാണോ, യാഥാര്‍ത്ഥ്യമാണോ എന്നു പോലും നോക്കാതെ കുത്തിയിരുന്ന് ഫോര്‍വേഡ് ചെയ്യുന്നവര് അനുഭവിക്കുന്ന മാനസികസുഖത്തിനു പിന്നില് തെളിയുന്നത് അവരുടെ മനോ ദൗര്‍ബല്യമാണ്. ഇത്തരക്കാര്‍ക്ക് കൗണ്‍സിലിങ്ങ് വേണം. അവരുടെ ചെയ്തികള് മറ്റുള്ളവര്‍ക്കുണ്ടാക്കുന്ന ബുദ്ധിമുട്ടുകളെക്കുറിച്ച് അവരെ ബോധ്യപ്പെടുത്തണം. ഇത് ഒരു വിമര്‍ശനമല്ല. മറിച്ച് നമുക്ക് നടത്തിയെടുക്കേണ്ട ശീലങ്ങളാണ്. അത് വാട്‌സ് ആപ്പില് നിന്നും തുടങ്ങേണ്ടിയിരിക്കുന്നു...


കൊവിഡ് രോഗികളുടെ എണ്ണം കൂടിയതില് പൊലീസുകാർക്ക് മെമ്മോ : ഉദ്യോഗസ്ഥർക്കിടയില് അതൃപ്തി ; പ്രതിപക്ഷം പറഞ്ഞത് ശരിയെന്ന് തെളിയുന്നു – Jaihind TV\nകൊവിഡ് രോഗികളുടെ എണ്ണം കൂടിയതില് പൊലീസുകാർക്ക് മെമ്മോ : ഉദ്യോഗസ്ഥർക്കിടയില് അതൃപ്തി ; പ്രതിപക്ഷം പറഞ്ഞത് ശരിയെന്ന് തെളിയുന്നു\nതിരുവനന്തപുരം : കൊവിഡ് രോഗികളുടെ എണ്ണം കൂടിയാല് പൊലീസുകാർക്ക് മെമ്മോ. തിരുവനന്തപുരം റൂറലിലെ അഞ്ച് സ്റ്റേഷന് ഹൗസ് ഓഫീസര്‍മാര്‍ക്കാണ് പൊലീസ് മേധാവി മെമ്മോ അയച്ചത്. ഡ്യൂട്ടിയില് കൃത്യവിലോപം ഉണ്ടായെന്നും അലക്ഷ്യമായ ഡ്യൂട്ടിയാണ് കൊവിഡ് വ്യാപനത്തിന് കാരണമായതെന്നും കാണിച്ചാണ് മെമ്മോ. കൊവിഡ് നിയന്ത്രണം പൊലീസിനെ പൂർണ്ണമായും ഏല്‍പ്പിക്കുന്നത് തീർത്തും തെറ്റായ നടപടിയാണെന്ന പ്രതിപക്ഷ ആരോപണത്തെ ശരിവെക്കുന്നതാണിത്.\nകേസുകള് കൂടുതലായി റിപ്പോര്‍ട്ട് ചെയ്യപ്പെടുന്ന സ്ഥലത്തെ പൊലീസ് സ്റ്റേഷനുകളിലെ സ്റ്റേഷന് ഹൗസ് ഓഫിസര്‍മാര്‍ക്കാണ് മെമ്മോ ലഭിച്ചത്. ഇത് പൊലീസ് ഉദ്യോഗസ്ഥര്‍ക്കിടയില് അമര്‍ഷമുണ്ടാക്കുന്നു. രണ്ടു ദിവസത്തിനിടെ തിരുവനന്തപുരം റൂറലില് അഞ്ചിലേറെ സ്റ്റേഷന് ഹൗസ് ഓഫീസര്‍മാര്‍ക്കാണ് മെമ്മോ ലഭിച്ചത്. മൂന്ന് ദിവസത്തിനുള്ളില് കൃത്യമായ മറുപടി നല്‍കിയില്ലെങ്കില് അച്ചടക്ക നടപടി സ്വീകരിക്കുമെന്നാണ് മുന്നറിയിപ്പ്.\nമെമ്മോ ശിക്ഷയെ ഭയന്ന് പൊലീസ് നടപടികള് കൂടുതല് കർക്കശമാക്കിയാല് സ്ഥിതിഗതികള് കൂടുതല് വഷളാകാനാണ് സാധ്യത. കണ്ടെയ്ൻമെന്‍റ് സോണുകളായി പ്രഖ്യാപിക്കുന്ന സ്ഥലങ്ങളിലെ വാര്‍ഡുകള് പൂര്‍ണമായി അടച്ചിട്ടും മറ്റും നടപടി കര്‍ശനമാക്കുകയാണ് പൊലീസ് ചെയ്യുന്നത്. നിശ്ചിത സമയത്തിലും നേരത്തേ കടയടപ്പിച്ചും വ്യാപാരസ്ഥാപനങ്ങള് തുറക്കുന്നതില് കര്‍ശന നിബന്ധനകള് വെച്ചുമാണ് പൊലീസ് മെമ്മോ ലഭിക്കാതിരിക്കാന് കിണഞ്ഞ് ശ്രമിക്കുന്നത്.ഇപ്പോള് തന്നെ പൊലീസിന്‍റെ ഇടപെടലുകളില് ജനങ്ങള്‍ക്കിടയിലും വ്യാപക അതൃപ്തിയും പ്രതിഷേധവും നിലനില്‍ക്കുന്നുണ്ട്.\nകൊവിഡ് പ്രതിരോധം പൊലീസിനെ ഏല്‍പ്പിച്ചത് തികച്ചും തെറ്റായ നടപടിയാണെന്ന് പ്രതിപക്ഷം ചൂണ്ടിക്കാട്ടിയിരുന്നു. പരിചയസമ്പന്നരായ ആരോഗ്യമേഖലയിലെ പ്രവർത്തകർ ചെയ്യേണ്ട ജോലി പൊലീസിനെ ഏല്‍പ്പിക്കുന്നത് സ്ഥിതി കൂടുതല് രൂക്ഷമാക്കാന് മാത്രമേ വഴിവെക്കൂ എന്ന് പ്രതിപക്ഷം പറഞ്ഞിരുന്നു. ഇത്തരം നടപടികള് പൊലീസ് രാജിലേക്ക് വഴിതുറക്കുന്നതാണെന്നും ആക്ഷേപം ഉയർന്നിരുന്നു.


'നന്ദി, ഒരായിരം നന്ദി'; ഹാട്രിക് ഹിറ്റില് മനം നിറഞ്ഞ് മോഹന്‍ലാല് | Reporter Live\nBy Web Desk\tJanuary 21, 2017 9:48 am A+ A-\nമോഹന്‍ലാല് എന്ന താരം ബോക്‌സോഫീസിനെ പ്രകമ്പനം കൊള്ളിച്ച വര്‍ഷമായിരുന്നു 2016. ഒരു നടന് എന്ന നിലയിലും താരം എന്ന നിലയിലും അദ്ദേഹം എന്നെന്നും ഓര്‍ക്കാനിഷ്ടപ്പെടുന്ന വര്‍ഷം. ആ കുതിപ്പ് ഈ വര്‍ഷവും തുടരുകയാണ്. റിലീസ് മാറ്റിവയ്ക്കപ്പെട്ടെങ്കിലും മുന്തിരി വള്ളികള് തളിര്‍ക്കുമ്പോള് പുറത്തിറങ്ങി ആദ്യ ഷോ കഴിഞ്ഞപ്പോഴേ അതിന്റെ ജാതകം കുറിക്കപ്പെട്ടുകഴിഞ്ഞു. ഈ വര്‍ഷത്തെ ആദ്യ സൂപ്പര് ഹിറ്റിലേക്കു മുന്തിരി വള്ളികള് തളിര്‍ക്കുമ്പോള് കുതിക്കുന്ന ഈ അവസരത്തില് ആരാധകര്‍ക്കും അണിയറ പ്രവര്‍ത്തകര്‍ക്കും നന്ദിയറിയിച്ചിരിക്കുകയാണ് മോഹന്‍ലാല്. തന്റെ ഔദ്യോകിക ഫെയ്‌സ്ബുക്ക് പേജിലൂടെയാണ് അദ്ദേഹം ഇത് അറിയിച്ചത്.\nനല്ല സിനിമകളോടുള്ള നിങ്ങളുടെ അടങ്ങാത്ത ആഗ്രഹവും സ്‌നേഹവുമാണ് സിനിമയുടെ വിജയത്തിന് കാരണമായത്. സിനിമയെ അംഗീകരിച്ചതിന് എന്റെ ഹൃദയത്തിന്റെ ആഴങ്ങളില്‍നിന്നുള്ള നന്ദി അറിയിക്കുന്നു. അദ്ദേഹം പറഞ്ഞു. സംവിധായകന് ജിബു ജേക്കബ്, നിര്‍മാതാവ് സോഫിയ പോള്, തിരക്കഥാകൃത്ത് സിന്ധുരാജ് എന്നിവര്‍ക്കും സിനിമയുടെ എല്ലാ അണിയറ പ്രവര്‍ത്തകര്‍ക്കും ലാല് നന്ദിയറിയിച്ചു.\nവിജെ ജയിംസിന്റെ ‘പ്രണയോപനിഷത്ത്’ എന്ന ചെറുകഥയെ അടിസ്ഥാനമാക്കിയാണ് സിന്ധുരാജ് സിനിമ വികസിപ്പിച്ചത്. സംഗീതം ബിജിബാലും എം ജയചന്ദ്രനും ചേര്‍ന്നാണൊരുക്കിയിരിക്കുന്നത്. നിര്‍മാണ കമ്പനിയായ വീക്കെന്റ് ബ്ലോക്ക്ബസ്‌റ്റേഴ്‌സ് തന്നെയാണ് ഇന്നലെ ഇന്ത്യയെമ്പാടുമുള്ള 337 തീയേറ്ററുകളില് സിനിമയെത്തിച്ചത്. എല്ലാ റിലീസ് സെന്ററുകളിലും മികച്ച റിപ്പോര്‍ട്ടാണ് ചിത്രത്തിന് ലഭിച്ചത്. മുന്തിരിവള്ളികള് റിലീസ് ചെയ്തതിന്റെ തലേന്ന് റിലീസ് ചെയ്ത സത്യന് അന്തിക്കാട്-ദുല്‍ഖര് ടീമിന്റെ ജോമോന്റെ സുവിശേഷങ്ങള് ശരാശരിയിലൊതുങ്ങി. സിങ്കം 3നും റയീസിനും കാബിലിനും മുമ്പേ നേടാവുന്നതിന്റെ പരമാവധി നേടുക എന്നതാണ് ഇരു സിനിമകളും ലക്ഷ്യം വയ്ക്കുന്നത്. തീയേറ്റര് എക്‌സിബിറ്റേഴ്‌സ് സമരം അവസാനിപ്പിച്ചിട്ടും അതുണ്ടാക്കിയ നഷ്ടം മലയാള സിനിമയെ ഞെരുക്കുകയാണ്.\nJan 21, 2017 9:48 am


ഫുട്ബോൾ : ചാമ്പ്യൻസ് കപ്പ് | CoinFalls കാസിനോ\nഫുട്ബോൾ : ചാമ്പ്യൻസ് കപ്പ്\nഫുട്ബോൾ ഏറ്റവും പ്രിയപ്പെട്ട ആണ്, ഏറ്റവും പ്രശസ്തമായ, ഏറ്റവും കളിച്ചു, ഏറ്റവും പിന്നാലെ ലോകത്തിലെ ഏറ്റവും എല്ലാം ഗെയിം. നമ്മുടെ ലോകവും ഫുട്ബോൾ ലതി ഒരു ഗെയിം ഗെയിം എന്നു ഉണ്ട് പറയാൻ ആയിരുന്നു എങ്കിൽ. ഫുട്ബോൾ ലോകത്തെ ഏറ്റവും പ്രധാനപ്പെട്ട മത്സരങ്ങൾ ഈ വർഷം മത്സരങ്ങൾ എന്നതാണ് അത് ശരിയായ തുടർന്ന് ഒരു മൊബൈൽ ഓൺലൈൻ സ്ലോട്ടുകൾ ഗെയിം ഇല്ല അതിന്റെ ബഹുമാനാർത്ഥം. ഫുട്ബോൾ : ചാമ്പ്യൻസ് കപ്പ് NetEnt നിന്ന് കൃത്യമായി എന്നതാണ്. ഇത് യൂറോ അടിസ്ഥാനമാക്കിയുള്ളതാണ് 2016 ഈ വർഷം ജൂണിലാണ് ഫ്രാൻസിൽ നടക്കുന്ന. യൂറോ ലോകകപ്പിനു ശേഷം ഒരുപക്ഷേ ഏറ്റവും പ്രധാനപ്പെട്ട ഫുട്ബോളിനെ ടൂർണമെന്റ് അല്ലെങ്കിൽ ഏറ്റവും ജനകീയമാണ്. അതുപോലെ, ഒരുപക്ഷേ തീപിടിച്ചു ആൻഡ് ആലസ്യവും ടൂർണമെന്റ് ചുറ്റുമുള്ള ഊഹിക്കാൻ കഴിയും. If NetEnt has played their cards right, ഈ സ്ലോട്ട് വരും മാസങ്ങളിൽ പംക്തി ആകുവാൻ പോകാം കഴിഞ്ഞില്ല.\nഫുട്ബോൾ : ചാമ്പ്യൻസ് കപ്പ് ഉണ്ട്5reels ആൻഡ് 20 paylines. It’s playable from 20paspin up to 100£aspin. സ്ലോട്ട് ഒരു ഇടത്തരം ഭിന്നിച്ചു പോലുള്ള പെനാൽറ്റി ഷൂട്ടൗട്ടിൽ സവിശേഷത സൗജന്യമായി പിൽക്കാലത്തും സവിശേഷത വലിയ ബോണസ് സവിശേഷതകൾ ഒരു ദമ്പതികൾ ഉണ്ട്.\nഫുട്ബോൾ : ചാമ്പ്യൻസ് കപ്പ് ഒരു വലിയ തിരയുന്ന സ്ലോട്ട് ഗെയിം ആണ്. അതിന്റെ reels കയ്യുറകൾ നിറഞ്ഞിരിക്കുന്നു, ബൂട്ടുകൾ, പാനപാത്രങ്ങളും കോഴ്സ് footballs ന്റെ. The animation looks great and NetEnt has decided to go withafun and vibrant color tone which goes very will with the mood of the game. സംഗീതം വളരെ തികഞ്ഞ സമന്വയം ആണ് പാടുന്നതും അനുഭവം ഒരു അധിക മൂലകം നൽകുന്നു. പതിവുപോലെ അങ്ങനെ, അതു നെറ്റ് വിനോദം നിന്ന് ഒരു വലിയ ജോലി ആണ്.\nഫുട്ബോൾ : ചാമ്പ്യൻസ് കപ്പ് ഉണ്ട്5reels ആൻഡ് 20 വിശാലമായ വാതുവയ്പ്പ് പരിധിയുള്ള paylines. നിങ്ങൾ ഒരു സ്പിൻ £ 20p നും 100 നും എവിടെയും കൂലി തിരഞ്ഞെടുക്കാം. ഗെയിം ഒരു ഇടത്തരം വേരിയൻസ് ഉണ്ട് എന്ന ആ ഹരിയുടെ ബാലൻസ് ഉണ്ട്. വിജയങ്ങൾ ബേസ് ഗെയിമിൽ ശരിക്കും വലുതായാലും ചെയ്തേക്കില്ല അവർ കളിക്കാരെ തൃപ്തി നിലനിർത്താൻ മാത്രം മതി. എന്നാൽ എല്ലാം അല്ല. സ്വതന്ത്ര പിൽക്കാലത്തും ഇതിൽ സവിശേഷത അവരുടെ സ്ലോട്ടുകൾ നിന്ന് വലിയ വിജയങ്ങൾ അന്വേഷിക്കുന്നവരുടെ ദാഹം ശമിപ്പിക്കാനും ശരിക്കും വലിയ വിജയങ്ങൾ ഉണ്ട്.\nഈ മത്സരത്തിൽ രണ്ട് ബോണസ് സവിശേഷതകൾ ശിക്ഷ ഷൂട്ട്ഔട്ടിൽ സവിശേഷത സൗജന്യമായി പിൽക്കാലത്തും ഫീച്ചർ. പെനാൽറ്റി ഷൂട്ടൗട്ടിൽ സവിശേഷത നാടകങ്ങൾ ഒരു സാധാരണ ഫുട്ബോൾ പെനാൽറ്റി ഷൂട്ടൗട്ടിൽ പോലെ നിങ്ങൾ അതു നേടിയ പണം പ്രതിഫലം അല്ലെങ്കിൽ ഇരട്ടി ഒന്നുകിൽ നേടുകയും. സ്വതന്ത്ര പിൽക്കാലത്തും നിങ്ങൾ ചില വലിയ വിജയങ്ങൾ മഹത്വത്തിന്നും കോഴ്സ് മറ്റ് ടീമുകൾ മത്സരത്തില് എവിടെ ഒരു മിനി ടൂർണമെന്റ് സവിശേഷതകളൊന്നും.\nഅതുപോലെ, ഒരു അതെ അല്ലെങ്കിൽ ഒരു ആരും?? ഒരു കൃത്യമായ വലിയ അതെ ഇതു ഒന്നു. ഫുട്ബോൾ : ചാമ്പ്യൻസ് കപ്പ് എളുപ്പത്തിൽ ചുറ്റും സ്ലോട്ടുകൾ മോഹന്രാജ് അടിപൊളി കായിക ഒന്നാണ്. ഈ മിസ്സ് ചെയ്യരുത്, നിങ്ങൾ ഒരു ഫുട്ബോൾ ഫാന് പ്രത്യേകിച്ചും.


“വേലിയിലോ വഴിയരികിലോ ഇങ്ങനെയൊരു ചെടിയും പൂവും കണ്ടിട്ടുള്ളവർ അറിഞ്ഞിരിക്കാൻ” ശംഖുപുഷ്പം എന്ന പേരിൽ അറിയപ്പെടുന്ന ഈ സസ്യം നമ്മുടെ നാട്ടിൻ പുറങ്ങളിൽ ഒരു കാലത്ത് ധാരാളമായി കണ്ടുവന്നിരുന്ന ഒന്നാണ്. ഇതിന്റെ ഗുണങ്ങൾ അറിയാതെ പറിച്ചു വലിച്ചെറിഞ്ഞു കളയുന്ന ആളുകൾ നിരവധി. “ശംഖു പുഷ്പം കണ്ണെഴുതുമ്പോൾ ശകുന്തളേ നിന്നെ ഓർമ്മ വരും” എന്ന പാട്ട് എല്ലാവര്ക്കും അറിയാം.\nഎന്നാൽ ഈ പുഷ്പത്തെ കുറിച്ച് അറിയാവുന്നവർ വളരെ കുറവായിരിക്കും. ഒട്ടനവധി ആരോഗ്യഗുണങ്ങളുള്ള ഒരു സസ്യമാണ് ശംഖുപുഷ്പം. ഇന്തോനേഷ്യ, മലേഷ്യൻ രാജ്യങ്ങൾ എന്നിവിടങ്ങളിലാണ് ഇവയുടെ ഉൽഭവം എന്നാണ് കരുതപ്പെടുന്നത്. ഔഷധപ്രാധാന്യം മാത്രമല്ല പ്രകൃതിക്കും ഈ സസ്യം ഏറെ ഗുണം ചെയ്യുന്നുണ്ട്. ശംഖുപുഷ്പം സാധാരണയായി രണ്ടു നിറത്തിൽ കാണപ്പെടുന്നു. ഒന്ന് വെള്ളയും മറ്റൊന്ന് വയലറ്റ് നിറത്തിലും.\nഉന്മാദം, ശ്വാസരോഗം, ഉറക്കമില്ലായ്മ തുടങ്ങിയ പ്രശ്നങ്ങൾക്കുള്ള പരിഹാരമായി ശംഖുപുഷ്പം ചെടി കഷായം വെച്ച് കുടിച്ചാൽ മതി. ചെറിയ കുട്ടികളിൽ ധാരണശക്തിയും ബുദ്ധിശക്തിയും വർധിപ്പിക്കുന്നതിനായി ശംഖുപുഷ്പം ചെടി ഉപയോഗിക്കാം. ശംഖുപുഷ്പ്പത്തിന്റെ പൂവ് ഉപയോഗിച്ച് നിർമിക്കുന്ന പാനീയത്തിന് ഇപ്പോൾ വളരെയധികം പ്രാധാന്യം ഉണ്ട്. പനി കുറയ്ക്കാനും. ശരീര ബലം ഉണ്ടാകാനും ഏറെ ഉത്തമം.


കേരളത്തിന്റെ നന്മക്ക് സഹകരിച്ചു നീങ്ങാം – Chandrika Daily\nBy chandrika Monday November 21, 2016 17:36 pm\nകേരളത്തിന്റെ നന്മക്ക് സഹകരിച്ചു നീങ്ങാം\nരണ്ടാഴ്ചമുമ്പ് കേന്ദ്ര സര്‍ക്കാര് പൊടുന്നനെ പ്രഖ്യാപിച്ച വലിയ നോട്ടുകളുടെ അസാധുവാക്കല് നടപടി രാജ്യത്തെ സാമ്പത്തിക അടിയന്തിരാവസ്ഥയിലെത്തിച്ചതിനിടെയാണ് കൂനിന്മേല് കുരു എന്ന പോലെ സാധാരണക്കാരുടെ ആശ്രയമായ സഹകരണ മേഖലയെയും…\nരണ്ടാഴ്ചമുമ്പ് കേന്ദ്ര സര്‍ക്കാര് പൊടുന്നനെ പ്രഖ്യാപിച്ച വലിയ നോട്ടുകളുടെ അസാധുവാക്കല് നടപടി രാജ്യത്തെ സാമ്പത്തിക അടിയന്തിരാവസ്ഥയിലെത്തിച്ചതിനിടെയാണ് കൂനിന്മേല് കുരു എന്ന പോലെ സാധാരണക്കാരുടെ ആശ്രയമായ സഹകരണ മേഖലയെയും സര്‍ക്കാര് പ്രതിസന്ധിയിലേക്ക് തള്ളിവിട്ടിരിക്കുന്നത്. റിസര്‍വ് ബാങ്കിന്റെ നിയന്ത്രണത്തിലുള്ള കേരളത്തിലെ 14 ജില്ലാ സഹകരണ ബാങ്കുകളും അവയുടെ ശാഖകളിലും 1600 ലധികം പ്രാദേശിക സര്‍വീസ് സഹകരണ ബാങ്കുകളിലും പഴയ നോട്ടുകള് മാറ്റി നല്‍കരുതെന്നും പുതിയ നിക്ഷേപം സ്വീകരിക്കരുതെന്നും ആഴ്ചയില് 24000 രൂപ വെച്ച് പിന്‍വലിച്ചാല് മതിയെന്നുമുള്ള ഉത്തരവാണ് നല്‍കിയത്.\nമുഖ്യമന്ത്രിയും ധനമന്ത്രിയും കേന്ദ്ര ധനമന്ത്രിയെ നേരില് സന്ദര്‍ശിച്ച് വിഷയത്തിന്റെ ഗൗരവം ബോധ്യപ്പെടുത്താന് ശ്രമിച്ചെങ്കിലും കൂടുതല് രൂക്ഷമായ നടപടികള് സ്വീകരിക്കുകയായിരുന്നു റിസര്‍വ് ബാങ്ക്. ഇതേതുടര്‍ന്ന് നവംബര് 14 മുതല് കേരളത്തിലെ സംസ്ഥാന സഹകരണ ബാങ്കും അര്‍ബന് ബാങ്കുകളുമൊഴികെയുള്ള 90 ശതമാനം സഹകരണ മേഖലയും അനിശ്ചിതത്വത്തിലാണ്. നിക്ഷേപകര് ചികില്‍സ, വിവാഹം പോലുള്ള അനിവാര്യതകള്‍ക്കുപോലും ഇവിടെയുള്ള നിക്ഷേപം പിന്‍വലിക്കാന് കഴിയാതെ ആശങ്കയില് അകപ്പെട്ടിരിക്കുന്നു. പണത്തിനായി നെട്ടോട്ടമോടുന്ന ജനങ്ങളുടെ വികാരത്തിന്റെ പ്രതിഫലനമായി, സംസ്ഥാനം ഇതുവരെ കാണാത്ത രീതിയിലുള്ള സമര സന്നാഹമാണ് കേരളത്തിലിപ്പോള് കണ്ടുവരുന്നത്.\nകേന്ദ്രം ഭരിക്കുന്ന ബി.ജെ.പി ഒഴികെയുള്ള എല്ലാ കക്ഷികളും കേരളത്തില് സമരമുഖത്താണ്. സഹകരണ മേഖലയിലെ മുഴുവന് ജീവനക്കാരും 16ന് സഹകരണ ഹര്‍ത്താല് നടത്തി. ചരിത്രത്തിലാദ്യമായി സംസ്ഥാന മന്ത്രിസഭ ഒന്നടങ്കം കഴിഞ്ഞ ദിവസം തിരുവനന്തപുരത്തെ റിസര്‍വ് ബാങ്ക് ആസ്ഥാനത്തിന് മുന്നില് പകല് മുഴുവന് നീണ്ട സത്യഗ്രഹം നടത്തുകയും വിവിധ കക്ഷികള് ഒറ്റക്കും കൂട്ടായും പ്രകടനങ്ങളും ധര്‍ണകളും നടത്തുകയുമുണ്ടായി. പ്രതിപക്ഷ നേതാക്കള് ഒരുമിച്ച് മുഖ്യമന്ത്രിയെ കണ്ട് പ്രശ്‌നത്തില് സഹകരണം വാഗ്ദാനം ചെയ്തു. ഇന്നലെ ചേര്‍ന്ന യു.ഡി.എഫ് യോഗവും സര്‍വകക്ഷി യോഗവും കക്ഷിഭേദമെന്യേ യോജിച്ച പോരാട്ടത്തിന് തയ്യാറാണെന്ന് പ്രഖ്യാപിച്ചിരിക്കുകയാണ്. ഇന്ന് ചേരുന്ന വിശേഷാല് നിയമസഭാ സമ്മേളനവും ഇതുസംബന്ധിച്ച് യോജിച്ച പ്രമേയം പാസാക്കും. പൊതുജനങ്ങളുടെ നീറുന്ന പ്രശ്‌നങ്ങളിലും വികസന പ്രക്രിയയിലും കക്ഷിരാഷ്ട്രീയം മാറ്റിവെക്കണമെന്ന ദീര്‍ഘദൃക്കുകളായ നേതാക്കളുടെ നിലപാട് എന്തുകൊണ്ടും സ്വാഗതാര്‍ഹമാണ്.\nകേരളത്തിന്റെ സഹകരണ മേഖല രാജ്യത്തിന് തന്നെ മാതൃകയാകുന്നത് അതിന്റെ പ്രവര്‍ത്തന വൈവിധ്യവും വൈപുല്യവും കര്‍ഷകരും ചെറുകിട കച്ചവടക്കാരും അടക്കമുള്ള പാവപ്പെട്ടവരുടെയും സാധാരണക്കാരുടെയും പങ്കാളിത്തവും കൊണ്ടാണ്. സുമാര് ഒന്നര ലക്ഷം കോടിയാണ് ഈ മേഖലയില് നിക്ഷേപമായുള്ളത്. ഇതില് 60 ശതമാനത്തോളം വായ്പയായി തിരിച്ചു വിതരണം ചെയ്യുന്നു. മറ്റു ദേശീയ വാണിജ്യ ബാങ്കുകള് 40 ശതമാനത്തില് താഴെ മാത്രം വായ്പാ-നിക്ഷേപ (സി-ഡി)അനുപാതം ഉള്ളപ്പോഴാണിത്. സംസ്ഥാനത്തെ 50 ശതമാനത്തോളം പേരാണ് ഈ മേഖലയെ തങ്ങളുടെ ദൈനംദിന ഇടപാടുകള്‍ക്കായി ആശ്രയിക്കുന്നത്. ഇങ്ങനെയിരിക്കെയാണ് ഈ മേഖലയില് വന് തോതില് കള്ളപ്പണമുണ്ടെന്ന് തെറ്റിദ്ധരിപ്പിച്ച് കേന്ദ്ര സര്‍ക്കാര് ഇവിടെയുള്ള നിക്ഷേപത്തിന് വിലങ്ങുവെച്ചത്. എന്നാല് കേരള നിയമസഭ പാസാക്കിയ നിയമ പ്രകാരവും കേന്ദ്ര ബാങ്കിങ് റെഗുലേഷന് നിയമപ്രകാരവുമാണ് ഇവയെല്ലാം പ്രവര്‍ത്തിച്ചുവരുന്നത്. കേന്ദ്രത്തിലെയും മുംബൈയിലെയും സാമ്പത്തിക വിദഗ്ധര്‍ക്ക് പല കാരണങ്ങള് കൊണ്ടും കേരളത്തിലെ സഹകരണ മേഖലയെക്കുറിച്ച് ജ്ഞാനം കുറവായിരിക്കാം. നിര്‍ഭാഗ്യവശാല് കേരളത്തിലെ തന്നെ ബി. ജെ.പി നേതാക്കളാണ് കേന്ദ്ര തീരുമാനത്തിന് പിന്നിലെന്നാണ് വാര്‍ത്തകള്. കേരളത്തിലെ സഹകരണ മേഖലയില് 35000 കോടി രൂപയുടെ കള്ളപ്പണമുണ്ടെന്ന് പറഞ്ഞാണ് അവര് കേന്ദ്ര നടപടിയെ ന്യായീകിരക്കുന്നതും ജനങ്ങളുടെ എരിതീയില് എണ്ണയൊഴിക്കുന്നതും.\nബി.ജെ.പിയുടെ തന്നെ സഹകരണ സംഘങ്ങളെയും നിക്ഷേപങ്ങളെയും മറന്നുകൊണ്ട്് കേരളത്തിലെ ജനങ്ങളെയും കക്ഷികളെയും കള്ളപ്പണക്കാരുടെ ഏജന്റുമാരായി ചിത്രീകരിക്കാനാണ് ഇവര് ശ്രമിക്കുന്നത്. സംഘപരിവാറിന്റെ സഹകാരി സംഘടനയായ സഹകാര് ഭാരതി പോലും കേന്ദ്ര തീരുമാനത്തിനെതിരെ രംഗത്തുവന്നുവെന്നത് ബി.ജെ.പി നേതൃത്വത്തിനുള്ള പ്രഹരമായി. കേരളം ഭരിക്കുന്ന ഇടതുപക്ഷ മുന്നണിയും മുഖ്യമന്ത്രിയും മന്ത്രിമാരുമൊക്കെ കേന്ദ്ര നയം മാറ്റിക്കിട്ടാന് കേന്ദ്രത്തില് സമ്മര്‍ദം ചെലുത്തുകയാണിപ്പോള്. മുന് മുഖ്യമന്ത്രിയും കോണ്‍ഗ്രസ് പ്രവര്‍ത്തക സമിതിയംഗവുമായ എ.കെ ആന്റണി സംസ്ഥാനത്തെ എം.പിമാരുടെ സംഘവുമായി കേന്ദ്ര ധനകാര്യ മന്ത്രിയെ കണ്ടും വിവരം ധരിപ്പിച്ചു. യോജിച്ച സമരത്തിന് ആന്റണിയും അനുകൂലമാണ്. പ്രതിപക്ഷ നേതാവ് രമേശ് ചെന്നിത്തല, മുന്‍മുഖ്യമന്ത്രി ഉമ്മന്‍ചാണ്ടി, മുസ്്‌ലിം ലീഗ് നേതാക്കളായ പി.കെ കുഞ്ഞാലിക്കുട്ടി, കെ.പി.എ മജീദ് ,സി.പി.എം സംസ്ഥാന സെക്രട്ടറി കോടിയേരി ബാലകൃഷ്ണന്, സി.പി.ഐ നേതാക്കള് എന്നിവരും സഹകരണ വിഷയത്തില് ഏക സ്വരത്തിലാണ് സംസാരിക്കുന്നത്. എല്ലാ വിഷയങ്ങളിലും ഇരുമുന്നണികള്‍ക്കും ഒരേ അഭിപ്രായമാണെന്ന് ഇതിന് അര്‍ഥമില്ല. കേരളത്തിലെ ജനങ്ങള് ഒറ്റക്കെട്ടാണെന്ന സന്ദേശമാണ് കേന്ദ്രത്തിലിപ്പോള് ലഭിച്ചുവരുന്നതെന്ന സൂചനയാണ് പ്രശ്‌നം റിസര്‍വ് ബാങ്കിന്റെ ശ്രദ്ധയില് പെടുത്താമെന്ന കേന്ദ്ര മന്ത്രി അരുണ് ജെയ്റ്റ്‌ലിയുടെ പ്രസ്താവന. നിര്‍ഭാഗ്യവശാല് ഈ ഘട്ടത്തില് കേരളത്തില് നിന്ന് ഭിന്നസ്വരം ഉയരാന് പാടില്ലാത്തതായിരുന്നു. യു.ഡി.എഫ് ഭരണത്തിലുള്ള ജില്ലാ സഹകരണബാങ്കുകള് പിരിച്ചുവിടാന് സി.പി.എം ശ്രമിക്കുന്നെന്ന ആരോപണമാണിതിന്് അടിസ്ഥാനം. അതിനെ മുന്നണി ശക്തിയുക്തം എതിര്‍ക്കുക തന്നെ ചെയ്യും.\nമോദി സര്‍ക്കാരിന്റെ സാമ്പത്തിക നയത്തിനെതിരെ സെപ്തംബര് രണ്ടിന് നടന്ന അഖിലേന്ത്യാ പണിമുടക്കില് ബി.എം.എസ് ഒഴികെയുള്ള ഐ.എന്.ടി.യുസി ,സി.ഐ.ടി.യു, എസ്.ടി.യു, എച്ച്.എം.എസ് തുടങ്ങിയ എല്ലാ സംഘടനകളും പങ്കുചേരുകയുണ്ടായി. നോട്ട് അസാധുവാക്കലിനെതിരായി ഡല്‍ഹിയില് പാര്‍ലമെന്റിലും പുറത്തും നടക്കുന്ന സമരത്തില് പ്രതിപക്ഷകക്ഷികള് ഒറ്റക്കെട്ടായാണ് അണിനിരന്നിരിക്കുന്നത്. ബംഗാള്, ഡല്‍ഹി മുഖ്യമന്ത്രിമാരും കോണ്‍ഗ്രസ് വൈസ് പ്രസിഡണ്ട് രാഹുല്‍ഗാന്ധിയും തെരുവിലിറങ്ങി. രാജ്യത്ത് മതേതരകക്ഷികളുടെ ഐക്യം അനിവാര്യമായ ഘട്ടം കൂടിയാണിത്. നയപരിപാടികളില് വ്യത്യാസങ്ങളുണ്ടാകാമെങ്കിലും പൊതുജനങ്ങളുടെ നീറുന്ന പ്രശ്‌നങ്ങളില് ഒരു കക്ഷിയും മുഖം തിരിഞ്ഞുനില്‍ക്കാറില്ല. ഇടുങ്ങിയ താല്‍പര്യങ്ങള് ലക്ഷ്യപാതയിലെ മുള്ളാവരുത്. ഈ സന്നിഗ്ധ ഘട്ടത്തില് സംസ്ഥാനത്തിന്റെ നന്മക്കുവേണ്ടി കക്ഷികളും നേതാക്കളും തങ്ങളുടെ പ്രതീക്ഷക്കൊത്ത് ഒറ്റക്കെട്ടായി ഉണരണമെന്നതാണ് ജനം അര്‍ഹിക്കുന്നതും ആഗ്രഹിക്കുന്നതും.